ಸೆಕ್ಸ್ ವೇಳೆ ಈ ಬಗ್ಗೆ ಚಿಂತಿಸ್ತಾರೆ ದಂಪತಿ
  25-03-2018 2:33PM IST    /     No Comments    /     Posted In: Latest News , Special
ಸಂಭೋಗದ ವೇಳೆ ಕ್ಲೈಮ್ಯಾಕ್ಸ್ ಹೇಗಿರಬಹುದು ಎಂಬ ಚಿಂತೆ ಅನೇಕ ದಂಪತಿಯನ್ನು ಕಾಡುತ್ತದೆ. ಸಂಗಾತಿ ಮಧ್ಯೆ ಎಷ್ಟೇ ಆಪ್ತತೆ ಇರಲಿ ಕ್ಲೈಮ್ಯಾಕ್ಸ್ ಜೊತೆ ಇನ್ನೂ ಕೆಲ ಚಿಂತೆ ದಂಪತಿಯನ್ನು ಕಾಡುತ್ತದೆ.
ಸಂಬಂಧದ ವೇಳೆ ಹೊಸ ಪ್ರಯೋಗಗಳನ್ನು ಮಾಡಲು ಕೆಲವರು ಬಯಸ್ತಾರೆ. ಆದ್ರೆ ಸಂಗಾತಿಗೆ ಇದು ಇಷ್ಟವಾಗದೆ ಹೋದ್ರೆ, ಸಂಗಾತಿ ಮನಸ್ಸಿಗೆ ನೋವಾದ್ರೆ ಹೀಗೆ ಅನೇಕ ಪ್ರಶ್ನೆಗಳ ಮನಸ್ಸಿನಲ್ಲಿ ಓಡಾಡುತ್ತಿರುತ್ತವೆ. ಸಂಗಾತಿ ಮುಂದೆ ಈ ಬಗ್ಗೆ ಹೇಳಬೇಕು. ಆಗ ಮಾತ್ರ ಸಂಗಾತಿ ಏನಂದುಕೊಳ್ಳುತ್ತಾಳೆ ಎಂಬುದು ಗೊತ್ತಾಗುತ್ತದೆ. ಇಲ್ಲವಾದ್ರೆ ಇದು ಕಿರಿಕಿರಿಯುಂಟು ಮಾಡುತ್ತಿರುತ್ತದೆ.
ಕೆಲವೊಮ್ಮೆ ಸಂಗಾತಿ ಕ್ಲೈಮ್ಯಾಕ್ಸ್ ಮೇಲೆ ಹೆಚ್ಚಿನ ಗಮನವಿಡುವುದ್ರಿಂದ ಸಂಭೋಗದ ಸುಖ ಹಾಗೂ ಸಂತೋಷವನ್ನು ಗಮನಿಸುವುದಿಲ್ಲ. ಇಂಥ ಸಂದರ್ಭದಲ್ಲಿ ಆತುರ ಬೇಡ ಎಂದು ಹೇಳಬೇಕೇ?ಬೇಡ್ವೆ ಎಂಬ ಗೊಂದಲ ಕೆಲವರನ್ನು ಕಾಡುತ್ತದೆ. ವರ್ಷಕ್ಕಿಂತ ಹೆಚ್ಚು ಆಪ್ತತೆಯಿದ್ದಾಗ ಅದು ಒಂದು ಲಯ ಕಂಡುಕೊಳ್ಳುತ್ತದೆ. ಆರಂಭದ ದಿನಗಳಲ್ಲಿ ಸಂಗಾತಿ ಸಲಹೆ ನೀಡಿದ್ರೆ ತಪ್ಪೇನಿಲ್ಲ.
ರೀಲ್ ಹಾಗೂ ರಿಯಲ್ ಲೈಫ್ ಗೆ ತುಂಬಾ ವ್ಯತ್ಯಾಸವಿದೆ. ಸಂಭೋಗದ ನಂತ್ರ ಪ್ರೀತಿ ವ್ಯಕ್ತಪಡಿಸಿ ಒಂದಾಗಿ ಮಲಗಿದಂತೆ ಚಿತ್ರದಲ್ಲಿ ತೋರಿಸಲಾಗುತ್ತದೆ. ರಿಯಲ್ ಲೈಫ್ ನಲ್ಲಿ ಇದು ಕಷ್ಟ. ಕ್ಲೈಮ್ಯಾಕ್ಸ್ ನಂತ್ರ ಸಾಮಾನ್ಯವಾಗಿ ಬಾತ್ ರೂಮಿಗೆ ಹೋಗುವ ಮನಸ್ಸಾಗುತ್ತದೆ. ಆದ್ರೆ ಸಂಗಾತಿ ತಪ್ಪು ತಿಳಿದ್ರೆ ಎಂಬ ಭಯ ಕಾಡುತ್ತದೆ.
ನಿಮ್ಮ 'ಕನ್ನಡ ದುನಿಯಾ' ದ ತಾಜಾ ಸುದ್ದಿಗಳನ್ನು ಮೊಬೈಲ್ ನಲ್ಲಿ ಪಡೆಯಲು ಈ ಆಪ್ 'ಡೌನ್ ಲೋಡ್' ಮಾಡಿಕೊಳ್ಳಿ
Related News


Bengaluru, First Published 9, Aug 2019, 4:33 PM IST
Highlights
66 ನೇ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ 2018 ಪ್ರಕಟ | ಒಟ್ಟು 31 ವಿಭಾಗಗಳಿಗೆ ಪ್ರಶಸ್ತಿ | ಕನ್ನಡಕ್ಕೆ 10 ಪ್ರಶಸ್ತಿಗಳ ಗರಿ | ನಾತಿಚರಾಮಿ ಚಿತ್ರದ ಪಾತ್ರಕ್ಕೆ ಶೃತಿ ಹರಿಹರನ್ಗೆ ವಿಶೇಷ ತೀರ್ಪುಗಾರರ ಪ್ರಶಸ್ತಿ
ಬೆಂಗಳೂರು (ಆ. 09): 66 ನೇ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ 2018 ಪ್ರಕಟವಾಗಿದೆ. ಪ್ರತಿವರ್ಷ ಏಪ್ರಿಲ್ ತಿಂಗಳಲ್ಲಿ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಯನ್ನು ಪ್ರಕಟಪಡಿಸಲಾಗುತ್ತದೆ. ಮೇ 03 ರಂದು ಪ್ರಶಸ್ತಿ ಪ್ರದಾನ ಮಾಡಲಾಗುತ್ತಿತ್ತು. ಈ ಬಾರಿ ಲೋಕಸಭಾ ಚುನಾವಣಾ ಪ್ರಯುಕ್ತ ತಡವಾಗಿ ಪ್ರಕಟವಾಗಿದೆ.  ಒಟ್ಟು 31 ವಿಭಾಗಗಳಿಗೆ ಪ್ರಶಸ್ತಿ ನೀಡಲಾಗಿದೆ. ಉತ್ತರಖಂಡಕ್ಕೆ ಹೆಚ್ಚು ಪ್ರಶಸ್ತಿಗಳು ಲಭಿಸಿವೆ.
"
ಪ್ರಶಸ್ತಿಗಳ ಸಂಪೂರ್ಣ ವಿವರ ಇಲ್ಲಿದೆ.
ಭಾಷಾ ವಿಭಾಗ
ಹಿಂದಿ - ಅಂಧಾದುನ್
ಮರಾಠಿ - ಭೋಂಗಾ


ನಂದಿನಿ ರೆಡ್ಡಿ ಮೂರನೇ ಚಿತ್ರದಲ್ಲಿ ಸಮಂತಾ
ನಂದಿನಿ ರೆಡ್ಡಿ ಮೂರನೇ ಚಿತ್ರದಲ್ಲಿ ಸಮಂತಾ
ಪ್ರಜಾವಾಣಿ ವಾರ್ತೆ
Published:
18 ಜುಲೈ 2019, 01:15  IST
Updated:
18 ಜುಲೈ 2019, 01:15  IST
ಅಕ್ಷರ ಗಾತ್ರ :
ಆ
ಆ
ನಿರ್ದೇಶಕಿ ನಂದಿನಿ ರೆಡ್ಡಿಯವರ ಹೊಸ ಚಿತ್ರಕ್ಕೆ ನಟಿ ಸಮಂತಾ ಅಕ್ಕಿನೇನಿ ಸಹಿ ಹಾಕಿದ್ದಾರೆ. ಇದು ನಂದಿನಿ ರೆಡ್ಡಿ ನಿರ್ದೇಶನದಲ್ಲಿ ಸಮಂತಾ ನಟಿಸುತ್ತಿರುವ ಮೂರನೇ ಚಿತ್ರವಾಗಿದೆ. ಈ ಮೊದಲು ಈ ಜೋಡಿ ‘ಜಬರ್‌ದಸ್ತ್’ ಹಾಗೂ ‘ಓ ಬೇಬಿ’ ಚಿತ್ರದಲ್ಲಿ ಒಟ್ಟಿಗೆ ಕೆಲಸ ಮಾಡಿದ್ದರು.
ಸದ್ಯ ‘ಓ ಬೇಬಿ’ ಬಾಕ್ಸಾಫೀಸಿನಲ್ಲಿ ಉತ್ತಮ ಗಳಿಕೆ ಮಾಡುತ್ತಿದೆ. ಈ ಚಿತ್ರದ ಉತ್ತಮ ಅಭಿನಯಕ್ಕಾಗಿ ಸಮಂತಾ ಅವರಿಗೆ ಪ್ರಶಂಸೆಯೂ ವ್ಯಕ್ತವಾಗಿದೆ. ಈ ಜೋಡಿಯ ಹೊಸ ಚಿತ್ರದ ಕೆಲಸ ಈಗಾಗಲೇ ಆರಂಭಗೊಂಡಿದ್ದು, ಅಧಿಕೃತ ಹೇಳಿಕೆ ಹೊರಬೀಳಬೇಕಷ್ಟೇ.  ಈ ಚಿತ್ರದ ಕತೆಯನ್ನು ‘ಓ ಬೇಬಿ’ ಸೆಟ್‌ನಲ್ಲೇ ನಂದಿನಿ, ಸಮಂತಾಗೆ ವಿವರಿಸಿದ್ದರು. ಚಿತ್ರಕತೆಯನ್ನು ಸಿದ್ಧ ಮಾಡಿಟ್ಟುಕೊಳ್ಳುವಂತೆ ಆಗಲೇ ಸಮಂತಾ ಸೂಚಿಸಿದ್ದರಂತೆ.
ನಂದಿನಿ ಅವರು ಕಳೆದ ವರ್ಷ ‘ಗ್ಯಾಂಗ್‌ಸ್ಟಾರ್‍ಸ್’ ಎಂಬ ಅಮೆಜಾನ್ ಒರಿಜಿನಲ್ ಸರಣಿಯನ್ನು ನಿರ್ದೇಶಿಸಿದ್ದರು. ಇದರಲ್ಲಿ ಜಗಪತಿ ಬಾಬು, ನವದೀಪ್, ಶ್ವೇತಾ ಬಸು ಪ್ರಸಾದ್ ಮೊದಲಾದವರು ನಟಿಸಿದ್ದರು. ಆದರೆ ಇದು ಪ್ರೇಕ್ಷಕರ ಮನಮುಟ್ಟುವಲ್ಲಿ ವಿಫಲವಾಗಿತ್ತು. ಮೊದಲ ತೆಲುಗು ವೆಬ್ ಸರಣಿ ಇದಾಗಿತ್ತು.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ನಟಿ ಜತೆ ರಾಕುಲ್ ಲಿಪ್ ಲಾಕ್: ಅಭಿಮಾನಿಗಳಿಂದ ಭಾರೀ ಟೀಕೆ?
ನಾಗಾರ್ಜುನ ಅಕ್ಕಿನೇನಿ ನಾಯಕತ್ವದ 'ಮನ್ಮಥುಡು 2' ಸಿನಿಮಾದಲ್ಲಿ ರಾಕುಲ್ ಪ್ರೀತ್ ಸಿಂಗ್ ನಾಯಕಿಯಾಗಿ ನಟಿಸಿದ್ದಾರೆ. ಅವರ ಜತೆಗೆ ಆ್ಯಂಕರ್ ಝಾನ್ಸಿ ಕೂಡ ನಟಿಸಿದ್ದಾರೆ. ಝಾನ್ಸಿ-ರಾಕುಲ್ ನಡುವೆ ಲಿಪ್ ಲಾಕ್ ಸೀನ್ ಇದೆ. ಈ ಚುಂಬನದ ದೃಶ್ಯಕ್ಕೆ ಸೆನ್ಸಾರ್ ಮಂಡಳಿ ವಿರೋಧ ವ್ಯಕ್ತಪಡಿಸಿತ್ತು. ಈ ಕಾರಣಕ್ಕೆ ಈ ಲಿಪ್ ಲಾಕ್ ದೃಶ್ಯಕ್ಕೆ ಭಾರತದಲ್ಲಿ ಸೆನ್ಸಾರ್ ಕಟ್ ಮಾಡಲಾಗಿದೆ. ಆದರೆ ಅಮೆರಿಕದಲ್ಲಿ ಈ ದೃಶ್ಯಕ್ಕೆ ಕತ್ತರಿ ಹಾಕಿಲ್ಲ.
ವಿಜಯ ಕರ್ನಾಟಕ | Updated:
Aug 10, 2019, 08:02PM IST
ಬಾಲಿವುಡ್‌ನಲ್ಲಿ ಲಿಪ್ ಲಾಕ್ ಕಾಮನ್ ಎನ್ನಬಹುದೇನೋ! ಆದರೆ ದಕ್ಷಿಣ ಭಾರತದ ನಟನಟಿಯರು ತೆರೆಮೇಲೆ ಲಿಪ್ ಲಾಕ್ ಮಾಡಿದರೆ ಅದು ಭಾರೀ ದೊಡ್ಡ ಸುದ್ದಿಯೇ ಆಗಿಬಿಡುತ್ತದೆ. ಇದೀಗ ಟಾಲಿವುಡ್ ಸಿನಿಮಾ ಮೂಲಕ ಆಗಿರುವುದೂ ಅದೇ. ನಟಿ ರಾಕುಲ್ ಪ್ರೀತ್ ಸಿಂಗ್ ಸಹ ಅದೇ ವಿಚಾರಕ್ಕೆ ಸುದ್ದಿಯಲ್ಲಿದ್ದಾರೆ. ಅಚ್ಚರಿ ಎಂದರೆ ರಾಕುಲ್ ಪ್ರೀತ್ ಸಿಂಗ್ ಚುಂಬಿಸಿದ್ದು ಪುರುಷ ಅಲ್ಲ, ಮಹಿಳೆಯನ್ನು! ನಿನ್ನೆ (ಆಗಸ್ಟ್ 9, 2019) ರಂದು ಬಿಡುಗಡೆಯಾದ 'ಮನ್ಮಥುಡು 2' ಸಿನಿಮಾವೊಂದರ ದೃಶ್ಯದಲ್ಲಿ ನಟಿ ರಾಕುಲ್ ಪ್ರೀತ್ ಸಿಂಗ್ ತಮ್ಮ ಸಹನಟಿಯನ್ನು ಚುಂಬಿಸಿದ್ದಾರೆ.
ನಾಗಾರ್ಜುನ ಅಕ್ಕಿನೇನಿ ನಾಯಕತ್ವದ 'ಮನ್ಮಥುಡು 2' ಸಿನಿಮಾದಲ್ಲಿ ರಾಕುಲ್ ಪ್ರೀತ್ ಸಿಂಗ್ ನಾಯಕಿಯಾಗಿ ನಟಿಸಿದ್ದಾರೆ. ಅವರ ಜತೆಗೆ ಆ್ಯಂಕರ್ ಝಾನ್ಸಿ ಕೂಡ ನಟಿಸಿದ್ದಾರೆ. ರಾಕುಲ-ಝಾನ್ಸಿ ನಡುವೆ ಸಿನಿಮಾವೊಂದರ ಸೀನ್‌ನಲ್ಲಿ 'ಲಿಪ್ ಲಾಕ್' ದೃಶ್ಯವೊಂದಿದೆ. ಝಾನ್ಸಿ ನಿಂತುಕೊಂಡಿರುವಾಗ ರಾಕುಲ್ ಅವರನ್ನು ಎಳೆದು ತುಟಿಗೆ ಚುಂಬಿಸುತ್ತಾರೆ. ಈ ದೃಶ್ಯದ ಫೋಟೋ ಇದೀಗ ಸೋಷಿಯಲ್ ಮೀಡಿಯಾಗಳಲ್ಲಿ ಭಾರೀ ವೈರಲ್ ಆಗಿದೆ.
ಅಂದಹಾಗೆ, ಈ ಚುಂಬನದ ದೃಶ್ಯಕ್ಕೆ ಸೆನ್ಸಾರ್ ಮಂಡಳಿ ವಿರೋಧ ವ್ಯಕ್ತಪಡಿಸಿತ್ತು. ಈ ಕಾರಣಕ್ಕೆ ಈ ಲಿಪ್ ಲಾಕ್ ದೃಶ್ಯಕ್ಕೆ ಭಾರತದಲ್ಲಿ ಸೆನ್ಸಾರ್ ಕಟ್ ಮಾಡಲಾಗಿದೆ. ಆದರೆ ಅಮೆರಿಕದಲ್ಲಿ ಈ ದೃಶ್ಯಕ್ಕೆ ಕತ್ತರಿ ಹಾಕಿಲ್ಲ. ಹೀಗಾಗಿ, ಅಲ್ಲಿನ ಪ್ರೇಕ್ಷಕರು ರಾಕುಲ್-ಝಾನ್ಸಿ ಲಿಪ್ ಕಿಸ್ ಫೋಟೋವನ್ನು ಜಗತ್ತಿಗೆಲ್ಲ ವೈರಲ್ ಮಾಡಿದ್ದಾರೆ. ಈ ಫೋಟೋ ನೋಡಿದ್ದೇ ತಡ, ಸೋಷಿಯಲ್ ಮೀಡಿಯಾಗಳಲ್ಲಿ ಹಲವರು ನಟಿ ರಾಕುಲ್ ಕಾಲೆಳೆದಿದ್ದಾರೆ.
ಸಾಮಾಜಿಕ ಜಾಲತಾಣಗಳಲ್ಲಿ ಹಲವರು "ರಾಕುಲ್.. ನಾನು ನಿಮ್ಮ ದೊಡ್ಡ ಅಭಿಮಾನಿ ಆಗಿದ್ದೆ. ಆದರೆ ನೀವು 'ಲೆಸ್ಬಿಯನ್' ಎಂದು ನನಗೆ ಗೊತ್ತಿರಲಿಲ್ಲ.." ಎಂದು ಟೀಕಿಸಿದ್ದಾರೆ. ಇನ್ನೂ ಕೆಲವರು ಚಿತ್ರದ ನಿರ್ದೇಶಕರ ವಿರುದ್ಧ ಟೀಕೆ ಮಾಡಿದ್ದಾರೆ. ಒಟ್ಟಿನಲ್ಲಿ, 'ಮನ್ಮಥುಡು 2' ಚಿತ್ರವು ರಿಲೀಸ್‌ಗಿಂತ ಮೊದಲೂ ಸಹ ಸಾಕಷ್ಟು ಸದ್ದು ಮಾಡಿತ್ತು. ಇದೀಗ ಬಿಡುಗಡೆ ಬಳಿಕವೂ ಸಖತ್ ಸೌಂಡ್ ಮಾಡತೊಡಗಿದೆ. ಆದರೆ, ಚಿತ್ರದ ಓಪನಿಂಗ್ ಅಷ್ಟೇನೂ ಚೆನ್ನಾಗಿಲ್ಲ ಎನ್ನಲಾಗಿದೆ.


ತುಪ್ಪದ ಹುಡುಗಿಗೆ ಹುಬ್ಬಳ್ಳಿ ಫೇವರಿಟ್ ಅಂತೆ…!
  10-08-2018 2:06PM IST    /     No Comments    /     Posted In: Latest News , Entertainment
ತುಪ್ಪ ಬೇಕಾ ತುಪ್ಪಾ ಎಂದು ಕುಣಿದು ಕುಪ್ಪಳಿಸಿ ಪಡ್ಡೆ ಹುಡುಗರ ಮನಸಿಗೆ ಲಗ್ಗೆ ಹಾಕಿದ್ದ ನಟಿ ರಾಗಿಣಿ ದ್ವಿವೇದಿ ಅವರಿಗೆ ಹುಬ್ಬಳ್ಳಿ ಬಲು ಇಷ್ಟವಂತೆ. ಹುಬ್ಬಳ್ಳಿಯ ಕಡಕ್ ರೊಟ್ಟಿ, ಚಟ್ಣಿ ಎಂದರೆ ಇನ್ನೂ ಇಷ್ಟವಂತೆ.
ಕರ್ನಾಟಕ ಪ್ರೀಮಿಯರ್ ಲೀಗ್ ಹಿನ್ನೆಲೆ ಹುಬ್ಬಳ್ಳಿಗೆ ಆಗಮಿಸಿದ್ದ ಅವರು ಮಾಧ್ಯಮಗಳೊಂದಿಗೆ ಮಾತಿಗಿಳಿದಿದ್ದು, ಹುಬ್ಬಳ್ಳಿ ಪ್ರೀತಿಯನ್ನು ಹೊರಗೆಡಹಿದರು.
ಈ ಹಿಂದೆ ಬಳ್ಳಾರಿ ತಂಡದ ಸಹ ಮಾಲೀಕರಾಗಿದ್ದ ನಟಿ ಈಗ ಪಂದ್ಯಾವಳಿಯ ಬ್ರಾಂಡ್ ಅಂಬಾಸಿಡರ್ ಆಗಿದ್ದಾರೆ.
ಮುಂಬರುವ ಪಂದ್ಯಾವಳಿಯ ಬಗ್ಗೆ ಬಹಳ ಉತ್ಸುಕಳಾಗಿದ್ದಾನೆ ಎಂದ ಅವರು, ಹುಬ್ಬಳ್ಳಿಯ ಪಂದ್ಯಗಳನ್ನು ಎದುರು ನೋಡುತ್ತಿದ್ದೇನೆ ಎಂದರು.
ರಾಗಿಣಿ ಐಪಿಎಸ್ ಚಿತ್ರವನ್ನು ಹುಬ್ಬಳ್ಳಿ ಭಾಗದಲ್ಲಿ ಚಿತ್ರೀಕರಿಸಲಾಗಿತ್ತು. ಹೀಗಾಗಿ ಅನೇಕ ನೆನಪುಗಳು ಇವೆ. ನಾನು ಆ ಪ್ರದೇಶದ ಆಹಾರ ಇಷ್ಟಪಡುತ್ತೇನೆ, ವಿಶೇಷವಾಗಿ ಊಟಕ್ಕೆ ಕಡಕ್ ರೊಟ್ಟಿ ಮತ್ತು ನನ್ನ ನೆಚ್ಚಿನ ಕಡಲೆಕಾಯಿ ಚಟ್ಣಿ ಇಷ್ಟಪಡುತ್ತೇನೆ ಎಂದು ವಿವರಿಸಿದರು.


ಮದುವೆ ಮುನ್ನಾ ದಿನ ವಧುವಿನ ಸಕತ್ ಸ್ಟೆಪ್
  04-11-2017 9:28AM IST    /     No Comments    /     Posted In: Latest News , Special
ವಧುವೊಬ್ಬಳು ಮದುವೆ ಮುನ್ನಾ ದಿನ ಆಗಮಿಸಿದ ಅತಿಥಿಗಳ ಮುಂದೆ ತನ್ನ ಸ್ನೇಹಿತೆಯರ ಜೊತೆ ಬಾಲಿವುಡ್ ನ ಹಾಡುಗಳಿಗೆ ಸಕತ್ ಸ್ಟೆಪ್ ಹಾಕಿದ್ದು, ಈ ವಿಡಿಯೋ ಸಾಮಾಜಿಕ ಜಾಲತಾಣಗಳಲ್ಲಿ ವೈರಲ್ ಆಗಿದೆ.
ವಧು ತನ್ನ ನಾಲ್ವರು ಸ್ನೇಹಿತೆಯರ ಜೊತೆ ಜಿಯಾ ಜಲೇ, ಚಮ್ ಚಮ್ ಹಾಗೂ ನಗಡಾ ಹಾಡಿಗೆ ನೃತ್ಯ ಮಾಡಿದ್ದು, ಅಕ್ಟೋಬರ್ 3 ರಂದು ಯೂಟ್ಯೂಬ್ ಗೆ ಅಪ್ ಲೋಡ್ ಆಗಿರುವ ವಿಡಿಯೋವನ್ನು ಈಗಾಗಲೇ ಸಹಸ್ರಾರು ಮಂದಿ ವೀಕ್ಷಿಸಿದ್ದಾರೆ. ಬಳಿಕ ಯೂಟ್ಯೂಬ್ ನ ಮತ್ತೊಂದು ಅಕೌಂಟ್ ನಲ್ಲಿಯೂ ಶೇರ್ ಮಾಡಲಾಗಿದ್ದು, ಅಲ್ಲಿಯೂ ಸಹ ಅಪಾರ ಮಂದಿ ವೀಕ್ಷಿಸಿದ್ದಾರೆ.
ವಧು ಮತ್ತಾಕೆಯ ಸ್ನೇಹಿತೆಯರ ಅದ್ಬುತ ಪರ್ಫಾಮೆನ್ಸ್ ಗೆ ಸಾಮಾಜಿಕ ಜಾಲತಾಣಗಳಲ್ಲಿ ಮೆಚ್ಚುಗೆ ವ್ಯಕ್ತವಾಗಿದ್ದು, ಹಲವಾರು ಮಂದಿ ವಿಡಿಯೋ ಶೇರ್ ಮಾಡಿದ್ದಾರೆ.


SuddiDina
“ಯಾರೂ ಪರಿಪೂರ್ಣರಲ್ಲ” ಎಂಬುದು ಬಹಳ ಹಳೆಯ ಮಾತು ಮತ್ತು ಈ ಭೂಮಿಯಲ್ಲಿರುವ ಎಲ್ಲರಿಗೂ ಅನ್ವಯಿಸುತ್ತದೆ. ಪ್ರತಿಯೊಂದು ಪ್ರಾಣಿಯು ಕೆಲವು ತಪ್ಪುಗಳನ್ನು ಮಾಡುತ್ತದೆ ಆದರೆ, ಅವರನ್ನು ಕ್ಷಮಿಸುವ ಒಂದು ಮಹಾಶಕ್ತಿ ಬೇಕು, ಅದು ಅವರ ಜೀವನವನ್ನು ಸರಿಯಾದ ಹಾದಿಯಲ್ಲಿ ಸಾಗಿಸಲು ಮತ್ತೊಂದು ಅವಕಾಶವನ್ನು ನೀಡುತ್ತದೆ. ನಾವು, ಮಾನವರು ತಪ್ಪುಗಳನ್ನು ಮಾಡುವ ಸಾಧ್ಯತೆ ಹೆಚ್ಚು. ನಮ್ಮ ಆಲೋಚನೆಗಳು, ಮಾತುಗಳು ಮತ್ತು ಕಾರ್ಯಗಳಿಂದ ನಾವು ಇತರರನ್ನು ನೋಯಿಸುತ್ತೇವೆ. ನಮ್ಮ ಸ್ನೇಹಿತರು ಮತ್ತು ಪ್ರೀತಿಪಾತ್ರರೊಂದಿಗಿನ ವಿವಾದಗಳಿಗೆ ಕಾರಣವಾಗುವ ಮತ್ತೊಂದು ಕಾರಣವೆಂದರೆ ಸ್ವಯಂ ಪ್ರಜ್ಞೆ. ಸ್ವಯಂ ಪ್ರಜ್ಞೆಯು ಕ್ಷಮೆಯನ್ನು ಕೇಳುವುದರಿಂದ ಮತ್ತು ಇತರರನ್ನು ಕ್ಷಮಿಸುವುದರಿಂದ ನಮ್ಮನ್ನು ಹಿಡಿದಿಡುತ್ತದೆ.
ಪರ್ಯುಶನ್ ಪರ್ವವನ್ನು ಪ್ರತಿವರ್ಷ ಜೈನ ಸಮುದಾಯದ ಸದಸ್ಯರು ಆಧ್ಯಾತ್ಮಿಕ ಉನ್ನತಿ ಮತ್ತು ಸ್ವಯಂ ಶುದ್ಧೀಕರಣಕ್ಕಾಗಿ ಆಚರಿಸುತ್ತಾರೆ. ಈ ಹಬ್ಬವು ಅವರ ಇಡೀ ವರ್ಷದ ಅತ್ಯಂತ ಪವಿತ್ರ ಹಬ್ಬವಾಗಿದೆ. ಇನ್ನಷ್ಟು ತಿಳಿಯಲು ಮುಂದೆ ಓದಿ.
*“ಸಂವತ್ಸರಿ”* ಎಂಬುದು ಕ್ಷಮೆಯ ಹಬ್ಬವಾಗಿದೆ, ಇದನ್ನು ಜೈನರು ಪರ್ಯೂಷನ ಕೊನೆಯ ದಿನದಂದು ಆಚರಿಸುತ್ತಾರೆ. ಈ ದಿನವು ‘ಸಂವತ್ಸರ್ / ಪರಿಯುಶನ್’ ಧಾರ್ಮಿಕ ಅವಧಿಯ ನಂತರ ಬರುತ್ತದೆ. ‘ಸಂವತ್ಸರ್’ ಅವಧಿಯು 50 ದಿನಗಳ ನಂತರ ಮತ್ತು ಚತುರ್ಮಾಸ್ [ನಾಲ್ಕು ತಿಂಗಳ] ಅವಧಿ ಮುಗಿಯುವ 70 ದಿನಗಳ ಮೊದಲು ಬರುತ್ತದೆ. ಕೆಲವೊಮ್ಮೆ ‘ಸಂವತ್ಸರ್’ 49 ದಿನಗಳ ನಂತರ ಮತ್ತು ‘ಚತುರ್ಮಾಸ್’ ಮುಚ್ಚುವ 71 ದಿನಗಳ ಮೊದಲು ಬದಲಾಗಬಹುದು.
ಶ್ವೇತಾಂಬರ್ ಜೈನರು ಎಂಟು ದಿನಗಳ ಅವಧಿಯಲ್ಲಿ ಪರಿಯುಶನ್ ಪರ್ವವನ್ನು ಆಚರಿಸುತ್ತಾರೆ ಮತ್ತು ಕೊನೆಯ ದಿನವನ್ನು “ಸಂವತ್ಸರಿ” ಎಂದು ಆಚರಿಸಲಾಗುತ್ತದೆ. ಜೈನರು ಈ ಶುಭ ದಿನದಂದು ವಿಶ್ವದ ಎಲ್ಲಾ ಜೀವಿಗಳಿಂದ ಕ್ಷಮೆ ಕೋರುತ್ತಾರೆ, ಅವರ ಆಲೋಚನೆಗಳಿಂದಾಗಲಿ, ಪದಗಳು ಅಥವಾ ಕ್ರಿಯೆಗಳಿಂದ ಆದ ತಪ್ಪುಗಳಿಗೆ *“ಮಿಚಾಮಿ ದುಕ್ಕಡಮ್”* ಎಂಬ ಮಾತನ್ನು ಉಚ್ಚರಿಸುವ ಮೂಲಕ ಕ್ಷಮೆ ಕೋರುತ್ತಾರೆ . “ಮಿಚಾಮಿ ದುಕ್ಕಡಮ್” ಎಂಬುದು ಪ್ರಾಚೀನ ಪ್ರಕೃತಿ ನುಡಿಗಟ್ಟು, ಇದರ ಅರ್ಥ “ನಾನು ನಿಮ್ಮ ಕ್ಷಮೆ ಯಾಚಿಸುತ್ತೇನೆ”. ಜನರು ತಮ್ಮ ಸ್ನೇಹಿತರು ಮತ್ತು ಸಂಬಂಧಿಕರನ್ನು ಭೇಟಿ ಮಾಡಿ “ಮಿಚಾಮಿ ದುಕ್ಕಡಮ್” ಹೇಳುತ್ತಾರೆ ಮತ್ತು “ಸಂವತ್ಸರಿ” ಯ ಈ ದಿನವನ್ನು ಯಾವುದೇ ಖಾಸಗಿ ವಿವಾದ ಅಥವಾ ಜಗಳವನ್ನು ತೆಗೆದುಕೊಳ್ಳಲಾಗುವುದಿಲ್ಲ ಎಂದು ಪ್ರತಿಜ್ಞೆ ಮಾಡುತ್ತಾರೆ.
ಭಗವಾನ್ ಮಹಾವೀರರು ಹೇಳಿದ್ದಾರೆ–
*खामेमि सव्वे जीवा, सव्वे जीवा खमंतु मे।*
*मित्तिमे सव्व भुएस् वैरं ममझं न केणई।*
– ಅಂದರೆ, ನನಗೆ ಎಲ್ಲ ಜೀವಿಗಳೊಂದಿಗೆ ಸ್ನೇಹವಿದೆ, ನಾನು ಯಾರನ್ನೂ ದ್ವೇಷಿಸುವುದಿಲ್ಲ. ಈ ವಾಕ್ಯ ಸಹಜವಾಗಿ ಸಾಂಪ್ರದಾಯಿಕವಾಗಿದೆ, ಆದರೆ ವಿಶೇಷ ಉದ್ದೇಶವನ್ನು ಹೊಂದಿದೆ. ಇದರ ಪ್ರಕಾರ, ಕ್ಷಮೆಯಾಚಿಸುವುದಕ್ಕಿಂತ ಕ್ಷಮೆ ಮುಖ್ಯವಾಗಿದೆ.
ಕೊನೆಯಲ್ಲಿ ನಾನು-
‘ಜೈನ ಸಂವತ್ಸರಿಯ ಈ ಧಾರ್ಮಿಕ ಘಟನೆಯ ಕುರಿತು, ನನ್ನ ಕ್ರಿಯೆ, ನನ್ನ ಮಾತು ಅಥವಾ ನನ್ನ ಆಲೋಚನೆಯಿಂದ ನಾನು ನಿಮಗೆ ಯಾವುದೇ ರೀತಿಯಲ್ಲಿ ತಿಳಿದಿದ್ದು ಅಥವಾ ತಿಳಿಯದೆ ನೋಯಿಸಿದ್ದರೆ ನಾನು ಎಲ್ಲದಕ್ಕೂ ಕ್ಷಮೆಯಾಚಿಸುತ್ತೇನೆ – ಮಿಚಾಮಿ ದುಕ್ಕಡಮ್’.
–ಮನನ್ ಜೈನ್
ಸರ್ ಎಂ.ವಿ. ಪಿಯು ಕಾಲೇಜು
ದಾವಣಗೆರೆ


ಈ ಅಕ್ಕಿಯಲ್ಲಿದೆ ಕ್ಯಾನ್ಸರ್ ಗುಣಪಡಿಸೋ ಶಕ್ತಿ…!
  30-04-2018 6:22PM IST    /     No Comments    /     Posted In: Latest News , Health
ಭಾರತದಲ್ಲಿ ಬೆಳೆಯುವ ಅಕ್ಕಿ ಶ್ವಾಸಕೋಶದ ಹಾಗೂ ಸ್ತನ ಕ್ಯಾನ್ಸರ್ ಅನ್ನು ಗುಣಪಡಿಸುವ ಔಷಧೀಯ ಗುಣ ಹೊಂದಿದೆ ಎಂದು ನೂತನ ಸಂಶೋಧನೆ ಬಹಿರಂಗಪಡಿಸಿದೆ.
ಹೆಚ್ಚಾಗಿ ಛತ್ತೀಸಗಢದಲ್ಲಿ ಬೆಳೆಯಲಾಗುವ ಲೈಚಾ, ಗೌತನ್ ಹಾಗೂ ಮಹಾರ್ಜಿ ಎಂಬ ಸಾಂಪ್ರದಾಯಕ ಅಕ್ಕಿಯಲ್ಲಿರುವ ಗುಣಗಳು ಬಹಳ ಪರಿಣಾಮಕಾರಿ ಎಂಬುದಾಗಿ ಇಂದಿರಾಗಾಂಧಿ ಕೃಷಿ ವಿಶ್ವವಿದ್ಯಾಲಯ ಹಾಗೂ  ಬಾಬಾ ಆಟೋಮಿಕ್ ರೀಸರ್ಚ್ ಸೆಂಟರ್ ಸಂಶೋಧಕರು ಹೇಳಿದ್ದಾರೆ.
ಛತ್ತೀಸ್ ಗಢದ ಕೆಲ ಜಿಲ್ಲೆಗಳಲ್ಲಿ ಬೆಳೆಯುವ ಲೈಚಾ ಅಕ್ಕಿ ಚರ್ಮದ ಖಾಯಿಲೆಗಳನ್ನು ಗುಣಪಡಿಸಿದರೆ, ಗೌತನ್ ಹಾಗೂ ಮಹಾರ್ಜಿ ಅಕ್ಕಿ ಶ್ವಾಸಕೋಶ ಹಾಗೂ ಸ್ತನ ಕ್ಯಾನ್ಸರ್ ತಡೆಯುತ್ತದೆ ಎಂಬುದಾಗಿ ಅಧ್ಯಯನಕಾರರು ತಿಳಿಸಿದ್ದಾರೆ.


Bangalore, First Published 29, Aug 2019, 7:37 AM IST
Highlights
ನಟಿ ನೀತೂ ಶೆಟ್ಟಿಮತ್ತೊಂದು ಚಿತ್ರದಲ್ಲಿ ನಟಿಸುತ್ತಿದ್ದಾರೆ. ಈಗಾಗಲೇ ಶೇ.75 ಭಾಗ ಚಿತ್ರೀಕರಣ ಮುಗಿಸಿರುವ ಈ ಚಿತ್ರದ ಹೆಸರು ಕೂಡ ಭಿನ್ನವಾಗಿದೆ. ಈ ಚಿತ್ರವನ್ನು ಮಾಡುತ್ತಿರುವುದು ಸಾಫ್ಟ್‌ವೇರ್ ಉದ್ಯೋಗಿಗಳು. ಬಹುತೇಕ ಎಲ್ಲರಿಗೂ ಮೊದಲ ಚಿತ್ರವಾಗಿರುವ ಇಲ್ಲಿ, ನೀತೂ ಅವರೇ ಸ್ಟಾರ್ ನಟಿ. ಚಿತ್ರದ ಹೆಸರು ‘1888’.
ಸೌರಭ್ ಶುಕ್ಲಾ ಈ ಚಿತ್ರದ ನಿರ್ದೇಶಕರು. ಪ್ರತಾಪ್ ಹಾಗೂ ಮಂಜು ಈ ಚಿತ್ರದ ಮೂಲಕ ಹೊಸದಾಗಿ ಪರಿಚಯವಾಗುತ್ತಿದ್ದಾರೆ.
ಕನ್ನಡದ ಟಾಪ್ ನಟಿ: ನಟ ಶ್ರೀಮುರಳಿ ಮೋಷನ್ ಪೋಸ್ಟರ್ ಬಿಡುಗಡೆ ಮಾಡಿರುವ ಈ ಚಿತ್ರದಲ್ಲಿ ನೀತೂ ಕನ್ನಡದ ಟಾಪ್ ನಟಿ ಪಾತ್ರದಲ್ಲಿ ಕಾಣಿಸಿಕೊಳ್ಳುತ್ತಿದ್ದಾರೆ. ಅವರ ಪಾತ್ರದ ಹೆಸರು ಸಂಧ್ಯಾ ಶೆಟ್ಟಿ. ‘ನನ್ನ ಮಟ್ಟಿಗೆ ಇದೊಂದು ರೀತಿಯ ಪಾತ್ರ. ಒಬ್ಬ ನಟಿಯ ಸುತ್ತ ಸಾಗುವ ಈ ಕತೆಯಲ್ಲಿ ನಾನೇ ಆ ನಟಿಯಾಗಿ ಕಾಣಿಸಿಕೊಂಡಿದ್ದೇನೆ. ಕುತೂಹಲದ ಜತೆಗೆ ಗ್ರೇ ಶೇಡ್ ಇರುವ ಪಾತ್ರ ನನ್ನದು’ ಎನ್ನುತ್ತಾರೆ ನೀತೂ.
#MeToo ಟೀಕಾಕಾರರಿಗೆ ಖಡಕ್ ಉತ್ತರ ಕೊಟ್ಟ ನಟಿ ನೀತೂ ಶೆಟ್ಟಿ
ಹಾಡು ಬರೆದ ನೀತೂ: ನಟನೆ ಜತೆಗೆ ಈ ಚಿತ್ರಕ್ಕಾಗಿ ನೀತೂ ಒಂದು ಹಾಡು ಬರೆಯುವ ಮೂಲಕ ಗೀತ ರಚನೆಯಲ್ಲೂ ತಮ್ಮ ಅದೃಷ್ಟಪರೀಕ್ಷೆಗೆ ಇಳಿದ್ದಾರೆ. ಹಾಗೆ ನೋಡಿದರೆ ತಾವೇ ನಟಿಸುತ್ತಿರುವ ಈ ಚಿತ್ರದಲ್ಲಿ ನೀತೂ ಬರೆದಿರುವ ಹಾಡಿನಲ್ಲಿ ಬೇರೆ ಜೋಡಿ ಕಾಣಿಸಿಕೊಳ್ಳುತ್ತಿದೆ. ಅಂದರೆ ಇಲ್ಲಿ ಪ್ರತಾಪ್ ಹಾಗೂ ಅದ್ವಿತಿ ಶೆಟ್ಟಿಜೋಡಿಗಾಗಿ ನೀತು ಹಾಡು ಬರೆದಿದ್ದಾರಂತೆ. ಇದೊಂದು ಡ್ಯೂಯೆಟ್ ಅಂತೆ. ಇವರು ಬರೆದಿರುವ ಹಾಡನ್ನು ವಿಕಾಸ್ ವಸಿಷ್ಠ ಹಾಗೂ ಈಶ ಸುಚಿ ಹಾಡಿದ್ದಾರೆ.
ಸ್ನೇಹ ಬಳಗದ ಸಿನಿಮಾ: ಈ ಚಿತ್ರದಲ್ಲಿ ನಟಿಸುತ್ತಿರುವ ಹಾಗೂ ತೆರೆ ಹಿಂದೆ ಕೆಲಸ ಮಾಡುತ್ತಿರುವ ಬಹುತೇಕರು ಸಾಫ್ಟ್‌ವೇರ್ ಕಂಪನಿಯಲ್ಲಿ ಕೆಲಸ ಮಾಡುತ್ತಿರುವ ಸ್ನೇಹಿತರು. ತಾವೇ ಒಂದು ತಂಡವನ್ನು ಕಟ್ಟಿಕೊಂಡು ಈ ಸಿನಿಮಾ ಮಾಡುತ್ತಿದ್ದಾರೆ. ಪ್ರದೀಪ್ ಎಂಬುವವರು ಈ ಚಿತ್ರಕ್ಕೆ ಕ್ಯಾಮೆರಾ ಹಿಡಿದ್ದಾರೆ.
Last Updated 29, Aug 2019, 7:37 AM IST


ಟಿ.ಟಿ: ಸಂಯುಕ್ತ, ರಕ್ಷಿತ್‌ಗೆ ಪ್ರಶಸ್ತಿ
ಟಿ.ಟಿ: ಸಂಯುಕ್ತ, ರಕ್ಷಿತ್‌ಗೆ ಪ್ರಶಸ್ತಿ
ಪ್ರಜಾವಾಣಿ ವಾರ್ತೆ
Published:
12 ಆಗಸ್ಟ್ 2019, 01:30  IST
Updated:
12 ಆಗಸ್ಟ್ 2019, 01:30  IST
ಅಕ್ಷರ ಗಾತ್ರ :
ಆ
ಆ
ಬೆಂಗಳೂರು: ಎ.ಸಂಯುಕ್ತ ಮತ್ತು ಆರ್.ರಕ್ಷಿತ್ ಅವರು ಕರ್ನಾಟಕ ರಾಜ್ಯ ರ‍್ಯಾಂಕಿಂಗ್ ಟೇಬಲ್ ಟೆನಿಸ್ ಟೂರ್ನಿಯಲ್ಲಿ ಕ್ರಮವಾಗಿ ಮಹಿಳೆಯರ ಮತ್ತು ಪುರುಷರ ಸಿಂಗಲ್ಸ್ ವಿಭಾಗಗಳಲ್ಲಿ ಪ್ರಶಸ್ತಿ ಜಯಿಸಿದ್ದಾರೆ.
ಭಾನುವಾರ ನಡೆದ ಫೈನಲ್‌ನಲ್ಲಿ ರಕ್ಷಿತ್ 6–11, 11–9, 11–3, 12–14, 11–7, 11–9ರಲ್ಲಿ ಅನಿರ್ಬನ್‌ರಾಯ್ ಚೌಧರಿ ಎದುರು ಗೆದ್ದರು.
ಸೆಮಿಫೈನಲ್ ಪಂದ್ಯಗಳಲ್ಲಿ ರಕ್ಷಿತ್ 6–11, 11–9, 11–6, 16–18, 11–8, 11–4ರಲ್ಲಿ ಶ್ರೇಯಲ್ ತೆಲಾಂಗ್ ಎದುರೂ, ಅನಿರ್ಬನ್ 8–11, 12–10, 6–11, 13–11, 11–9, 11–8ರಲ್ಲಿ ಶ್ರೇಯಸ್ ಎಸ್.ಕುಲಕರ್ಣಿ ಮೇಲೂ ವಿಜಯಿಯಾಗಿದ್ದರು.
ಬಾಲಕಿಯರ ವಿಭಾಗದ ಪ್ರಶಸ್ತಿ ಸುತ್ತಿನ ಹಣಾಹಣಿಯಲ್ಲಿ ಸಂಯುಕ್ತ 11–5, 11–7, 11–5, 10–12, 11–8ರಲ್ಲಿ ಸುಶ್ಮಿತಾ ಆರ್.ಬಿದರಿ ಅವರನ್ನು ಮಣಿಸಿದರು.
ನಾಲ್ಕರ ಘಟ್ಟದ ಪಂದ್ಯಗಳಲ್ಲಿ ಸಂಯುಕ್ತ 11–6, 11–8, 11–8, 15–13ರಲ್ಲಿ ಕೌಮುದಿ ಪಟ್ನಾಕರ್ ಎದುರೂ, ಸುಶ್ಮಿತಾ 8–11, 11–7, 11–8, 11–13, 11–9, 11–5ರಲ್ಲಿ ವಿ.ಖುಷಿ ವಿರುದ್ಧವೂ ಜಯಿಸಿದ್ದರು.
ಪುರುಷರ ವಿಭಾಗದ ನಾನ್ ಮೆಡಲಿಸ್ಟ್ ಸಿಂಗಲ್ಸ್ ಫೈನಲ್‌ನಲ್ಲಿ ರಾಘವ್ ಮುರಳಿ 12–14, 12–10, 11–9, 8–11, 11–7ರಲ್ಲಿ ಅಂಕಣ್ ಜೈನ್ ಎದುರು ಗೆದ್ದು ಪ್ರಶಸ್ತಿ ಪಡೆದರು.
ಮಿನಿ ಕೆಡೆಟ್ ಬಾಲಕರ ಸಿಂಗಲ್ಸ್ ವಿಭಾಗದ ಪ್ರಶಸ್ತಿ ಎನ್.ಅರ್ಣವ್ ಅವರ ಪಾಲಾಯಿತು. ಫೈನಲ್‌ನಲ್ಲಿ ಅರ್ಣವ್ 9–11, 11–5, 11–2, 11–7ರಲ್ಲಿ ಸಿದ್ಧಾಂತ್ ಧರಿವಾಲಾ ಅವರನ್ನು ಪರಾಭವಗೊಳಿಸಿದರು.
ಸೆಮಿಫೈನಲ್‌ನಲ್ಲಿ ಅರ್ಣವ್ 11–7, 11–6, 11–7ರಲ್ಲಿ ಸಮರ್ಥ್ಯ ಮಲ್ಹೋತ್ರಾ ಎದುರೂ, ಸಿದ್ಧಾಂತ್ 11–5, 11–8, 11–8ರಲ್ಲಿ ವೇದಾಂತ್ ವಶಿಷ್ಠ ಮೇಲೂ ಗೆದ್ದಿದ್ದರು.
ಬಾಲಕಿಯರ ವಿಭಾಗದ ಫೈನಲ್‌ನಲ್ಲಿ ಅಕ್ಷತಾ ಶ್ರೀಕರ್ 11–7, 11–7, 5–11, 11–6ರಲ್ಲಿ ಶಿವಾನಿ ಮಹೇಂದ್ರನ್ ಎದುರು ಗೆದ್ದರು.
ಸೆಮಿಫೈನಲ್‌ನಲ್ಲಿ ಅಕ್ಷತಾ 11–4, 11–0, 11–2ರಲ್ಲಿ ರಾಶಿ ವಿ.ರಾವ್ ಎದುರೂ, ಶಿವಾನಿ ಮಹೇಂದ್ರನ್ 11–8, 11–8, 11–8ರಲ್ಲಿ ಸುಮೇಧಾ ಕೆ.ಎಸ್.ಭಟ್ ವಿರುದ್ಧವೂ ವಿಜಯಿಯಾಗಿದ್ದರು.
ಕೆಡೆಟ್ ಬಾಲಕರ ವಿಭಾಗದ ಪ್ರಶಸ್ತಿ ಸುತ್ತಿನ ಹಣಾಹಣಿಯಲ್ಲಿ ಕೆ.ಆಯುಷ್ 11–7, 6–11, 10–12, 11–6, 11–8ರಲ್ಲಿ ಸಿದ್ಧಾಂತ್ ವಾಸನ್ ಅವರನ್ನು ಸೋಲಿಸಿದರು.
ಸೆಮಿಫೈನಲ್‌ನಲ್ಲಿ ಸಿದ್ಧಾಂತ್ 11–3, 11–7, 6–11, 11–6ರಲ್ಲಿ ಮೊಹನೀಶ್ ನಂದಿ ನಾರಾ ಎದುರೂ, ಆಯುಷ್ 11–5, 8–11, 11–6, 11–8ರಲ್ಲಿ ಶೇಷಾಂತ್ ರಾಮಸ್ವಾಮಿ ಮೇಲೂ ಗೆದ್ದಿದ್ದರು.
ಬಾಲಕಿಯರ ವಿಭಾಗದಲ್ಲಿ ನೀತಿ ಅಗರವಾಲ್ ಚಾಂಪಿಯನ್ ಆದರು.
ಫೈನಲ್‌ನಲ್ಲಿ ನೀತಿ 10–12, 11–5, 14–12, 11–9ರಲ್ಲಿ ಸಾನ್ವಿ ವಿಶಾಲ್ ಮಂಡೇಕರ್ ಅವರನ್ನು ಮಣಿಸಿದರು.
ನಾಲ್ಕರ ಘಟ್ಟದ ಪೈಪೋಟಿಗಳಲ್ಲಿ ಸಾನ್ವಿ 6–11, 11–8, 11–8, 11–5ರಲ್ಲಿ ವೃಷಾಲಿ ಕಿಣಿ ಎದುರೂ, ನೀತಿ 2–11, 13–11, 6–11, 11–8, 11–9ರಲ್ಲಿ ಎಚ್.ಎ.ಪ್ರಾಣವಿ ಮೇಲೂ ವಿಜಯಿಯಾಗಿದ್ದರು.


ಮಕ್ಕಳಿಗೆ ಪ್ರಿಯವಾಗುವ ರುಚಿಕಟ್ಟಾದ ಕಿತ್ತಲೆ ಪಾಲಾಕ್ ಸೂಪ್
June 15, 2019
Facebook Twitter Google+ LinkedIn StumbleUpon Tumblr Pinterest Reddit VKontakte Odnoklassniki Pocket WhatsApp
ಸೂಪ್ ಅಂದ್ರೆ ಸಾಮಾನ್ಯವಾಗಿ ಎಲ್ಲರಿಗೂ ಇಷ್ಟವಾಗುತ್ತದೆ. ಅಲ್ಲದೇ, ಅದನ್ನು ತಯಾರು ಮಾಡುವುದು ಸುಲಭ ಮತ್ತೆ ರುಚಿಕಟ್ಟಾಗಿಯೂ ಇರುತ್ತದೆ. ಇದೇ ಕಾರಣಕ್ಕಾಗಿ ಮಕ್ಕಳಿಗೆ ಸೂಪ್ ಬಹಳ ಪ್ರಿಯವಾಗುತ್ತದೆ. ಮನೆಯಲ್ಲೇ ಮಾಡುವ ಅಂತಹದ್ದೇ ಸುಲಭ ಸೂಪ್ ರೆಸಿಪಿ ಇಲ್ಲಿದೆ.
ಅಗತ್ಯ ಪದಾರ್ಥಗಳು:
ಪಾಲಾಕ್ ಸೊಪ್ಪುಹೆಚ್ಚಿದ್ದು – 1 ಕಪ್
ಹಸಿರು ಮೆಣಸಿನಕಾಯಿ -2
ಶುಂಠಿ-ಬೆಳ್ಳುಳ್ಳಿ ಪೇಸ್ಟ್- 1 ಚಮಚ
ಮಾಡುವ ವಿಧಾನ:
ಪ್ಯಾನ್ ಗೆ ಒಂದು ಚಮಚ ಬೆಣ್ಣೆ ಹಾಕಿ. ಅದು ಬಿಸಿ ಆದ ಮೇಲೆ, ಮೇಲಿನ ಎಲ್ಲಾ ಪದಾರ್ಥ ಹಾಕಿ ಬಾಡಿಸಿ. ಅದು ಮುಳುಗುವಷ್ಟು ನೀರು ಹಾಕಿ 1 ವಿಜಿಲ್ ಹಾಕಿಸಿ. ಅದಕ್ಕೆ ಬೇಕಾದಷ್ಟು ಉಪ್ಪು ಮತ್ತು ಮೆಣಸನ್ನು ಸೇರಿಸಿ ಸರ್ವ್ ಮಾಡಿ.


Bengaluru, First Published 17, Sep 2018, 12:31 PM IST
Highlights
ಗ್ರಾಮೀಣ ಕ್ರೀಡೆಗೆ ರಾಜ್ಯ ಮೈತ್ರಿ ಸರ್ಕಾರದಿಂದ ಅಪಮಾನ?! ಹಳ್ಳಿ ಸೊಗಡಿನ ಆಟವೇ ಈ ಸಲದ ದಸರಾದಲ್ಲಿ ಕಾಣಿಸಲ್ವಾ?!  ನಾಡಹಬ್ಬದಲ್ಲಿ ಬಾಲ್ ಬ್ಯಾಡ್ಮಿಟನ್ ಸ್ಪರ್ಧೆಗೆ ಗೇಟ್ ಪಾಸ್
ಬೆಂಗಳೂರು(ಸೆ.17): ನಮ್ಮ ನಾಡಿನ ಸಂಸ್ಕೃತಿಯನ್ನು ಪ್ರತಿಬಿಂಬಿಸುತ್ತಿದ್ದ ಅಪ್ಪಟ ಗ್ರಾಮೀಣ ಕ್ರೀಡೆಯಿದು. 156 ವರ್ಷಗಳ ಇತಿ ಹಾಸ ಹೊಂದಿರುವ ದೇಸಿಯ ಸೊಗಡಿನ ಆಟವಿದು. ಅದರಲ್ಲೂ ನಾಡಹಬ್ಬ ಮೈಸೂರು ದಸರಾದಲ್ಲಿ ಹೆಚ್ಚಿನ ಜನಪ್ರಿಯ ಕ್ರೀಡೆಯಲ್ಲಿ ಇದೂ ಕೂಡಾ ಒಂದು.
ಆದರೆ ರಾಜ್ಯ ಸರ್ಕಾರ ಹಳ್ಳಿ ಸೊಗಡಿನ ಕ್ರೀಡೆಗಳಿಗೆ ಗೇಟ್ ಪಾಸ್ ನೀಡಿದೆ ಎಂಬ ಅನುಮಾನ ವ್ಯಕ್ತವಾಗುತ್ತಿದೆ. ದಸರಾದ ಗ್ರಾಮೀಣ ಕ್ರೀಡಾ ಸ್ಪರ್ಧೆಯಿಂದ ಬಾಲ್ ಬ್ಯಾಡ್ಮಿಟನ್, ಖೋಖೋ, ಥ್ರೋ ಬಾಲ್ ಸ್ಪರ್ಧೆಗಳಿಗೆ ಗೇಟ್ ಪಾಸ್ ನೀಡಲಾಗಿದೆ.
ಹೌದು, ನಾಡಹಬ್ಬ ಮೈಸೂರು ದಸರಾದಲ್ಲಿ ಗ್ರಾಮೀಣ ಕ್ರೀಡೆ, ಸಾಂಸ್ಕೃತಿಕ ಕಾರ್ಯಕ್ರಮಗಳೇ ಪ್ರಮುಖ ಆಕರ್ಷಣೆಯಾಗಿರುತ್ತವೆ. ದೂರದ ಜಿಲ್ಲೆ, ರಾಜ್ಯಗಳಿಂದ ಹಳ್ಳಿ ಸೊಗಡಿನ ಕ್ರೀಡಾಕೂಟವನ್ನು ನೋಡಲು ಲಕ್ಷಾಂತರ ಮಂದಿ ದಸರಾದಲ್ಲಿ ಭಾಗಿಯಾಗ್ತಾರೆ. ಆದರೆ ರಾಜ್ಯ ದೋಸ್ತಿ ಸರ್ಕಾರ ಈ ಸಲ ಜನಪ್ರಿಯ ಕ್ರೀಡೆಯೊಂದಕ್ಕೆ ಗೇಟ್ ಪಾಸ್ ನೀಡಲು ಮುಂದಾಗಿದೆ ಅನ್ನೋ ಆರೋಪ ಕೇಳಿಬಂದಿದೆ.
"
ಈ ವರ್ಷ ನಡೆಯುವ ಮೈಸೂರು ದಸರಾ ಹಬ್ಬದಲ್ಲಿ ಬಾಲ್ ಬ್ಯಾಡ್ಮಿಟನ್, ಖೋಖೋ, ಥ್ರೋ ಬಾಲ್ ಸ್ಪರ್ಧೆಯನ್ನು ನಡೆಸದಿರಲು ಸರ್ಕಾರ ಮುಂದಾಗಿದೆಯಂತೆ. ಇದು ಕ್ರೀಡಾಪಟುಗಳ ಅಸಮಾಧಾನಕ್ಕೆ ಕಾರಣವಾಗಿದೆ.
1956ರಿಂದಲೂ ಮೈಸೂರು ದಸರಾ ಹಬ್ಬದಲ್ಲಿ ಬಾಲ್ ಬ್ಯಾಡ್ಮಿಟನ್ ಕ್ರೀಡಾ ಸ್ಪರ್ಧೆಯನ್ನು ಆಯೋಜಿಸಿಕೊಂಡು ಬರಲಾಗುತ್ತಿದೆ. 156 ವರ್ಷಗಳ ಇತಿಹಾಸವಿರುವ ಗ್ರಾಮೀಣ ಕ್ರೀಡೆಯನ್ನು ಸರ್ಕಾರ ಈ ಬಾರಿ ಕಡೆಗಣಿಸಿದೆ.
ಇದಕ್ಕೆ ಕಾರಣ ಈ ಸಲದ ಕ್ರೀಡಾಕೂಟದ ಜವಾಬ್ದಾರಿಯನ್ನು ಕರ್ನಾಟಕ ಒಲಂಪಿಕ್ ಸಮಿತಿಗೆ ನೀಡಿದ್ದು ಎನ್ನಲಾಗಿದೆ. ಕರ್ನಾಟಕ ಒಲಂಪಿಕ್ ಸಮತಿ ಹಲವು ದೇಸಿಯ ಕ್ರೀಡೆಯನ್ನು ದಸಾರ ಕ್ರೀಡಾಕೂಟದಿಂದ ತೆಗೆದು ಹಾಕಿದ್ದು ತೀವ್ರ ಆಕ್ರೋಶಕ್ಕೆ ಕಾರಣವಾಗಿದೆ.
ನಾಳೆ ಬೆಂಗಳೂರಿನ ಯವನಿಕಾದಲ್ಲಿ ಯುವಜನ ಮತ್ತು ಕ್ರೀಡಾ ಇಲಾಖೆ, ಕರ್ನಾಟಕ ಒಲಂಪಿಕ್ ಸಮಿತಿಯ ಮಹತ್ವದ ಸಭೆ ನಡೆಯಲಿದೆ. ಈ ಸಂದರ್ಭದಲ್ಲಿ ತಮ್ಮ ಅಸಮಾಧಾನವನ್ನು ಕ್ರೀಡಾಪಟುಗಳು ಹಾಗೂ ಮಾಜಿ ಆಟಗಾರರು ಹೊರಹಾಕಲು ನಿರ್ಧರಿಸಿದ್ದಾರೆ.
ಹತ್ತಾರು ವರ್ಷಗಳಿಂದ ನಡೆದುಕೊಂಡು ಬರ್ತಿರುವ ಹಳ್ಳಿ ಸೊಗಡಿನ ಆಟಕ್ಕೆ ಸರ್ಕಾರ ಬ್ರೇಕ್ ಹಾಕುವ ಮೂಲಕ ಇಂತಹ ಕ್ರೀಡೆಗಳ ನಶಿಸಲು ತಾನೇ ಮುಂದಾಗುತ್ತಿದೇಯಾ ಎಂಬ ಪ್ರಶ್ನೆ ಸಾರ್ವಜನಿಕ ವಲಯದಲ್ಲಿ ಕೇಳಿ ಬರುತ್ತಿದೆ.
Last Updated 19, Sep 2018, 9:28 AM IST


Dancing star judge Mayuri Upadhya dance direction to bollywood song
ಬಾಲಿವುಡ್ ಹಾಡಿಗೆ ಮಯೂರಿ ನಿರ್ದೇಶನ
ಡಾನ್ಸಿಂಗ್ ಸ್ಟಾರ್ ಜಡ್ಜ್ ಮಯೂರಿ ಉಪಧ್ಯಾಯ ಸದ್ದಿಲ್ಲದೇ ಬಾಲಿವುಡ್‌ನ ಹಾಡೊಂದಕ್ಕೆ ಕೊರಿಯಾಗ್ರಫಿ ಕೆಲಸ ಮಾಡಿ ಮುಗಿಸಿ ಬಂದಿದ್ದಾರೆ. ಅವರು ಈಗಾಗಲೇ ಕನ್ನಡದ ಮೂರು ಚಿತ್ರಗಳ ಹಾಡುಗಳಿಗೆ ಸಾಂಗ್ ಡೈರೆಕ್ಟ್ ಮಾಡಿದ್ದಾರೆ.
| Updated:
Sep 12, 2015, 04:00AM IST
* ಎಚ್. ಮಹೇಶ್
ಡಾನ್ಸಿಂಗ್ ಸ್ಟಾರ್ ರಿಯಾಲಿಟಿ ಷೋನಲ್ಲಿ ಎಲ್ಲರ ಫೇವರೆಟ್ ಜಡ್ಜ್ ಎಂದೇ ಹೆಸರು ಗಳಿಸಿರುವ ಮಯೂರಿ ಉಪಧ್ಯಾಯ ಈಗ ಬಾಲಿವುಡ್‌ನ ಬಿಗ್ ಬಜೆಟ್ ಸಿನಿಮಾವೊಂದರ ಹಾಡನ್ನು ಡೈರೆಕ್ಟ್ ಮಾಡಿದ್ದಾರೆ. ಅರ್ಥಾತ್ ಕೊರಿಯಾಗ್ರಫಿ ಮಾಡಿದ್ದಾರೆ. ಈ ಮೂಲಕ ಬಾಲಿವುಡ್ ಅಂಗಳಕ್ಕೂ ಜಿಗಿದಿರುವ ಅವರು ಬಿಗ್ ಬಜೆಟ್, ಬಿಗ್ ಬ್ಯಾನರ್‌ನ ಚಿತ್ರವೊಂದರಲ್ಲಿ ಕೆಲಸ ಮಾಡಿರುವುದಕ್ಕೆ ಥ್ರಿಲ್ ಆಗಿದ್ದಾರೆ. ಈ ಬಗ್ಗೆ ಅದರ ಅನುಭವ ಹಂಚಿಕೊಂಡಿದ್ದಾರೆ. ‘ಡಾನ್ಸಿಂಗ್ ಮೂಲಕ ಸಿನಿಮಾ ಕೊರಿಯಾಗ್ರಫಿ ಮಾಡುವುದು ಕಷ್ಟದ ಕೆಲಸ. ಅಂಥದರಲ್ಲಿ ಬಾಲಿವುಡ್ ನಿರ್ದೇಶಕ, ನಿರ್ಮಾಪಕರು ನನ್ನ ಪ್ರೊಫೈಲ್ ಚೆಕ್ ಮಾಡಿ ನನ್ನ ಹುಡುಕಿಕೊಂಡು ಬೆಂಗಳೂರಿಗೆ ಬಂದು ಹಾಡೊಂದನ್ನು ಕೊರಿಯಾಗ್ರಫಿ ಮಾಡಿಕೊಡಿ ಎಂದಾಗ ನನಗೆ ಖುಷಿ ಆಯಿತು. ಈಗಾಗಲೇ ಆ ಹಾಡಿನ ಕೊರಿಯಾಗ್ರಫಿ ಮುಗಿಸಿದ್ದೇನೆ. ನಿರ್ಮಾಣ ಸಂಸ್ಥೆಯ ಕಡೆಯಿಂದ ಹಾಡಿನ ಬಗ್ಗೆ ಹಾಗೂ ಚಿತ್ರದ ಬಗ್ಗೆ ಮಾಹಿತಿ ಕೊಡಬಹುದು ಎಂದು ಗ್ರೀನ್ ಸಿಗ್ನಲ್ ಸಿಕ್ಕಾಗ ಖಂಡಿತಾ ನಾನೇ ಆ ಹಾಡಿನ ಬಗ್ಗೆ ಹೇಳುವೆ. ಸದ್ಯಕ್ಕೆ ನಾನು ಕೊರಿಯಾಗ್ರಫಿ ಮಾಡಿರುವ ಸಿನಿಮಾ ಹೆಸರನ್ನೂ ನಾನು ಹೇಳುವಂತಿಲ್ಲ’ ಎಂದರು ಮಯೂರಿ ಉಪಧ್ಯಾಯ. ಮಯೂರಿ, ಖ್ಯಾತ ಸಂಗೀತ ನಿರ್ದೇಶಕ ರಘು ದೀಕ್ಷಿತ್ ಅವರ ಪತ್ನಿ. ಅಷ್ಟೇ ಅಲ್ಲ ಉತ್ತಮ ನೃತ್ಯಗಾರ್ತಿ. ಸ್ಯಾಂಡಲ್‌ವುಡ್‌ನ ಸದಭಿರುಚಿ ಚಿತ್ರಗಳಿಗೂ ಅವರು ಕೊರಿಯಾಗ್ರಫಿ ಮಾಡಿದ್ದಾರೆ.
ಯೋಗರಾಜ್ ಭಟ್ ನಿರ್ದೇಶನದ ಪಂಚರಂಗಿ, ಎಂ.ಎಸ್. ಸತ್ಯು ನಿರ್ದೇಶನದ ಇಜ್ಜೋಡು, ಶಿವರಾಜ್‌ಕುಮಾರ್ ಅಭಿನಯದ ತಮಸ್ಸು ಚಿತ್ರಗಳಿಗೆ ಕೊರಿಯಾಗ್ರಫಿ ಮಾಡಿದ್ದಾರೆ.
ಮಯೂರಿ ಎಲ್ಲ ರೀತಿಯ ಹಾಡುಗಳಿಗೆ ಕೆಲಸ ಮಾಡಲು ಒಪ್ಪಿಕೊಳ್ಳುವುದಿಲ್ಲ. ಯಾವ ಹಾಡು ಸದಭಿರುಚಿಯಿಂದ ಕೂಡಿರುತ್ತದೋ ಹಾಗೂ ಆ ಹಾಡಿಗೆ ನೃತ್ಯದ ಅಗತ್ಯವಿರುತ್ತದೋ ಅಂತಹ ಹಾಡುಗಳಿಗೆ ಅವರು ಕೊರಿಯಾಗ್ರಫಿ ಮಾಡುತ್ತಾರೆ.
ನೃತ್ಯಗಾರ್ತಿ ಮಯೂರಿ ಅವರಿಗೆ ತೆರೆಮೇಲೆ ನಟಿಸುವ ಆಸೆ ಇದೆಯಾ ಎಂದು ಕೇಳಿ ನೋಡಿ, ‘ವೈ ನಾಟ್, ನೃತ್ಯಪಟುವನ್ನೇ ಕೇಂದ್ರವಾಗಿಟ್ಟುಕೊಂಡಿರುವ ಕತೆಗಳು ಸಿಕ್ಕರೆ ಖಂಡಿತಾ ಆ ಚಿತ್ರದಲ್ಲಿ ನಟಿಸುವುದಕ್ಕೆ ನಾನು ಸಿದ್ಧ’ ಎನ್ನುತ್ತಾರೆ. ಸದ್ಯಕ್ಕೆ ಅವರು ಡಾನ್ಸಿಂಗ್ ಸ್ಟಾರ್ ರಿಯಾಲಿಟಿ ಷೋನ ತೀರ್ಪುಗಾರರ ಕೆಲಸವನ್ನು ಎಂಜಾಯ್ ಮಾಡುತ್ತಿದ್ದಾರೆ. ಸ್ಪರ್ಧೆ ಗೆಲ್ಲಲು ಬರುವ ನವ ಪ್ರತಿಭೆಗಳ ತಪ್ಪನ್ನು ಮಯೂರಿ ಅವರು ತಿದ್ದುವ ಕ್ರಮ ಜನರಿಂದ ಮೆಚ್ಚುಗೆ ಗಳಿಸಿದೆ.
‘ಎಲ್ಲೇ ಹೋದರೂ ಜನರು ಡಾನ್ಸಿಂಗ್ ಸ್ಟಾರ್ ತೀರ್ಪುಗಾರ್ತಿಯಾಗಿರುವ ಬಗ್ಗೆ ಮಾತನಾಡುತ್ತಾರೆ. ನನಗೆ ಖುಷಿ ಆಗುತ್ತದೆ. ನನ್ನ ತೀರ್ಪು ಅನ್ನು ಜನರು ಗೌರವಿಸುತ್ತಾರೆ. ನನಗೂ ಇಂತಹ ಷೋಗಳಲ್ಲಿ ಭಾಗವಹಿಸುವುದು ತುಂಬಾನೇ ಖುಷಿ ಕೊಟ್ಟಿದೆ’ ಎನ್ನುತ್ತಾರೆ ಅವರು.


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ಏಳು ಎಸೆತಗಳಲ್ಲಿ ಏಳು ಸಿಕ್ಸರ್; ರೋಚಕ ವೀಡಿಯೋ ನೋಡಲು ಮರೆಯದಿರಿ
ಜಿಂಬಾಬ್ವೆ ವಿರುದ್ದ ನಡೆದ ಟ್ವೆಂಟಿ-20 ಪಂದ್ಯದಲ್ಲಿ ಅಫಘಾನಿಸ್ತಾನ ಬ್ಯಾಟ್ಸ್‌ಮನ್‌ಗಳಾದ ಮೊಹಮ್ಮದ್ ನಬಿ ಹಾಗೂ ನಜಿಬುಲ್ಲ ಜಾದ್ರನ್ ಏಳು ಎಸೆತಗಳಲ್ಲಿ ಸತತ ಏಳು ಸಿಕ್ಸರ್‌ಗಳನ್ನು ಬಾರಿಸುವ ಮೂಲಕ ಗಮನ ಸೆಳೆದಿದ್ದಾರೆ.
ವಿಜಯ ಕರ್ನಾಟಕ | Updated:
Sep 15, 2019, 03:30PM IST
ಹೊಸದಿಲ್ಲಿ: 2007ನೇ ಇಸವಿಯಲ್ಲಿ ನಡೆದ ಚೊಚ್ಚಲ ಟ್ವೆಂಟಿ-20 ವಿಶ್ವಕಪ್‌ನಲ್ಲಿ ಇಂಗ್ಲೆಂಡ್ ವೇಗಿ ಸ್ಟುವರ್ಟ್ ಬ್ರಾಡ್ ಓವರ್‌ವೊಂದರ ಎಲ್ಲ ಆರು ಎಸೆತಗಳನ್ನು ಭಾರತದ ಸ್ಟೈಲಿಷ್ ಬ್ಯಾಟ್ಸ್‌ಮನ್ ಯುವರಾಜ್ ಸಿಂಗ್ ಸಿಕ್ಸರ್‌ಗಟ್ಟಿದ್ದರು.
ಈ ದಾಖಲೆ ಹಚ್ಚ ಹಸಿರಾಗಿರುವಂತೆಯೇ ಅಫಘಾನಿಸ್ತಾನ ಬ್ಯಾಟ್ಸ್‌ಮನ್‌ಗಳು ಜತೆ ಸೇರಿ ಏಳು ಎಸೆತಗಳಲ್ಲಿ ಏಳು ಸಿಕ್ಸರ್‌ಗಳನ್ನು ಸಿಡಿಸುವ ಮೂಲಕ ಗಮನ ಸೆಳೆದಿದ್ದಾರೆ.
ಟೀಮ್ ಇಂಡಿಯಾ ಯಶಸ್ಸಿನಲ್ಲಿ ನಾಯಕ ವಿರಾಟ್ ಕೊಹ್ಲಿ, ರೋಹಿತ್ ಶರ್ಮಾ ಪಾತ್ರ ನಿರ್ಣಾಯಕ!
ಬಾಂಗ್ಲಾದೇಶದಲ್ಲಿ ನಡೆಯುತ್ತಿರುವ ತ್ರಿಕೋನ ಟ್ವೆಂಟಿ-20 ಸರಣಿಯಲ್ಲಿ ಜಿಂಬಾಬ್ವೆ ವಿರುದ್ಧದ ಪಂದ್ಯದಲ್ಲಿ ಅಫಘಾನಿಸ್ತಾನದ ಮೊಹಮ್ಮದ್ ನಬಿ ಹಾಗೂ ನಜಿಬುಲ್ಲಾ ಜಾದ್ರನ್ ಈ ಸಾಧನೆಯನ್ನು ಮಾಡಿದ್ದಾರೆ. ಈ ಮೂಲಕ ಅಫಘಾನಿಸ್ತಾನ ತಂಡವು 28 ರನ್ ಅಂತರದ ರೋಚಕ ಗೆಲುವು ದಾಖಲಿಸಿದೆ.
ದಕ್ಷಿಣ ಆಫ್ರಿಕಾ ವಿರುದ್ಧ ಶುಭಾರಂಭದ ನಿರೀಕ್ಷೆಯಲ್ಲಿ ಟೀಮ್ ಇಂಡಿಯಾ
ಅಫಘಾನಿಸ್ತಾನ ಇನ್ನಿಂಗ್ಸ್‌ನ 17 ಹಾಗೂ 18ನೇ ಓವರ್‌ನಲ್ಲಿ ಜಿಂಬಾಬ್ವೆ ಬೌಲರ್‌ಗಳನ್ನು ನಬಿ ಹಾಗೂ ಜಾದ್ರನ್ ಪುಡಿಗಟ್ಟಿದ್ದಾರೆ. 16 ಓವರ್‌ಗಳಲ್ಲಿ ಅಫಘಾನಿಸ್ತಾನ ನಾಲ್ಕು ವಿಕೆಟ್ ನಷ್ಟಕ್ಕೆ 123 ರನ್ ಗಳಿಸಿತ್ತು. 17ನೇ ಓವರ್‌ನ ಕೊನೆಯ ನಾಲ್ಕು ಎಸೆತಗಳನ್ನು ನಬಿ ಸಿಕ್ಸರ್‌ಗಟ್ಟಿದರು. ಬಳಿಕ ನಬಿಗೆ ಕೈಜೋಡಿಸಿದ ಜಾದ್ರನ್ 18ನೇ ಓವರ್‌ನ ಮೊದಲ ಮೂರು ಎಸೆತಗಳನ್ನು ಸಿಕ್ಸರ್‌ಗಟ್ಟುವ ಮೂಲಕ ಅಬ್ಬರಿಸಿದರು. ಪರಿಣಾಮ ಐದು ವಿಕೆಟ್ ನಷ್ಟಕ್ಕೆ 197 ರನ್‌ಗಳ ಬೃಹತ್ ಮೊತ್ತ ಪೇರಿಸಲು ನೆರವಾದರು.
30 ಎಸೆತಗಳನ್ನು ಎದುರಿಸಿದ ನಜಿಬುಲ್ಲಾ ಐದು ಬೌಂಡರಿ ಹಾಗೂ ಆರು ಸಿಕ್ಸರ್‌ಗಳಿಂದ 69 ರನ್ ಗಳಿಸಿ ಅಜೇಯರಾಗುಳಿದರು. ಇನ್ನೊಂದೆಡೆ ಮೊಹಮ್ಮದ್ ನಬಿ 18 ಎಸೆತಗಳಲ್ಲಿ ನಾಲ್ಕು ಸಿಕ್ಸರ್‌ಗಳಿಂದ 38 ರನ್ ಗಳಿಸಿದರು.
ಬಳಿಕ ಗುರಿ ಬೆನ್ನಟ್ಟಿದ ಜಿಂಬಾಬ್ವೆ ರೆಗಿಸ್ ಚಕಬ್ವ (42*) ಹೋರಾಟದ ಹೊರತಾಗಿಯೂ ಏಳು ವಿಕೆಟ್ ನಷ್ಟಕ್ಕೆ 169 ರನ್ ಗಳಿಸಲಷ್ಟೇ ಶಕ್ತವಾಯಿತು.


Bengaluru, First Published 5, Jul 2019, 12:48 PM IST
Highlights
ತಮಿಳು, ತೆಲುಗು ಇಂಡಸ್ಟ್ರಿಯಲ್ಲಿ ರಶ್ಮಿಕಾ ಮಂದಣ್ಣಗೆ ಸಿಕ್ಕಾಪಟ್ಟೆ ಬೇಡಿಕೆ | ತಮಿಳು ಚಿತ್ರವೊಂದಕ್ಕೆ 1 ಕೋಟಿ ಪಡೆದ್ರಾ ರಶ್ಮಿಕಾ ಮಂದಣ್ಣ?
ಕರ್ನಾಟಕದ ಕ್ರಶ್ ರಶ್ಮಿಕಾ ಮಂದಣ್ಣ ಕನ್ನಡಕ್ಕಿಂತ ಹೆಚ್ಚಾಗಿ ತೆಲುಗು ಸಿನಿಮಾ ಇಂಡಸ್ಟ್ರೊಯಲ್ಲಿ ಮಿಂಚುತ್ತಿದ್ದಾರೆ. ಖ್ಯಾತ ನಟ ವಿಜಯ್ ಗೆ ನಾಯಕಿಯಾಗಿ ತಮಿಳು ಇಂಡಸ್ಟ್ರಿಗೂ ಕಾಲಿಡಲಿದ್ದಾರೆ ಎಂಬ ಮಾತು ಕೇಳಿ ಬರುತ್ತಿದೆ. ಇದೊಂದು ಬಿಗ್ ಬಜೆಟ್ ಸಿನಿಮಾವಾಗಿದ್ದು ರಶ್ಮಿಕಾ ಸಂಭಾವನೆಯೂ ಹೆಚ್ಚಾಗಿದೆ ಎನ್ನಲಾಗಿದೆ.
ಟ್ರೋಲ್ ಆಯ್ತು ಸಮೀರಾ ರೆಡ್ಡಿ ಅಂಡರ್‌ವಾಟರ್ ಫೋಟೋಶೂಟ್!
ರಶ್ಮಿಕಾ ವಿಜಯ್ ಜೊತೆ ತಳಪತಿ 64 ಎನ್ನುವ ಸಿನಿಮಾದಲ್ಲಿ ನಟಿಸಲಿದ್ದು ಲೋಕೇಶ್ ಕನಕರಾಜ್ ಆ್ಯಕ್ಷನ್ ಕಟ್ ಹೇಳಲಿದ್ದಾರೆ.
ಈ ಚಿತ್ರದಲ್ಲಿ ರಶ್ಮಿಕಾ ಮಾತ್ರವಲ್ಲ ರಾಶಿ ಖನ್ನಾ ಕೂಡಾ ಪ್ರಮುಖ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ. ಈ ಚಿತ್ರಕ್ಕೆ ರಶ್ಮಿಕಾ ಪಡೆದ ಸಂಭಾವನೆ ಬರೋಬ್ಬರಿ 1 ಕೋಟಿ!
ಅವಿವಾಹಿತ ಈ ನಟಿಗೆ 3 ವರ್ಷದ ಮಗಳಿದ್ದಾಳೆ!
ರಶ್ಮಿಕಾ ಸಕ್ಸಸ್ ಗ್ರಾಫ್ ಏರಿದಂತೆ ಸಂಭಾವನೆಯೂ ಏರಿದೆ. ತಳಪತಿ 64 ಚಿತ್ರಕ್ಕೆ ಬರೋಬ್ಬರಿ 1 ಕೋಟಿ ಪಡೆದಿದ್ದಾರೆ ಎನ್ನಲಾಗಿದೆ. ಬೇರೆ ಎಲ್ಲಾ ಚಿತ್ರಗಳನ್ನು ಬಿಟ್ಟು ಈ ಚಿತ್ರಕ್ಕೆ ಒಪ್ಪಿಕೊಂಡಿದ್ದಕ್ಕೆ ಚಿತ್ರತಂಡ 1 ಕೋಟಿ ಆಫರ್ ಮಾಡಿದೆ ಎನ್ನಲಾಗಿದೆ. ಇನ್ನೂ ಅಧಿಕೃತ ಮಾಹಿತಿ ಹೊರ ಬಿದ್ದಿಲ್ಲ.
Last Updated 5, Jul 2019, 12:48 PM IST


ಜೊತಿನ್ ‘ಹ್ಯಾಟ್ರಿಕ್’: ಎಎಸ್‌ಸಿಗೆ ಜಯ
ಸೂಪರ್ ಡಿವಿಷನ್ ಲೀಗ್ ಫುಟ್‌ಬಾಲ್ ಚಾಂಪಿಯನ್‌ಷಿಪ್
ಜೊತಿನ್ ‘ಹ್ಯಾಟ್ರಿಕ್’: ಎಎಸ್‌ಸಿಗೆ ಜಯ
ಪ್ರಜಾವಾಣಿ ವಾರ್ತೆ
Published:
30 ಡಿಸೆಂಬರ್ 2018, 02:05  IST
Updated:
30 ಡಿಸೆಂಬರ್ 2018, 02:05  IST
ಅಕ್ಷರ ಗಾತ್ರ :
ಆ
ಆ
ಬೆಂಗಳೂರು: ಜೊತಿನ್ ಸಿಂಗ್ ಅವರ ‘ಹ್ಯಾಟ್ರಿಕ್’ ಗೋಲುಗಳ ಬಲದಿಂದ ಎಎಸ್‌ಸಿ ಆ್ಯಂಡ್ ಸೆಂಟರ್ ಎಫ್‌ಸಿ ತಂಡ ಬೆಂಗಳೂರು ಜಿಲ್ಲಾ ಫುಟ್‌ಬಾಲ್ ಸಂಸ್ಥೆ (ಬಿಡಿಎಫ್‌ಎ) ಆಶ್ರಯದ ಸೂಪರ್ ಡಿವಿಷನ್ ಲೀಗ್ ಚಾಂಪಿಯನ್‌ಷಿಪ್‌ನ ಪಂದ್ಯದಲ್ಲಿ ಗೆದ್ದಿದೆ.
ಅಶೋಕನಗರದಲ್ಲಿರುವ ಬೆಂಗಳೂರು ಫುಟ್‌ಬಾಲ್ ಕ್ರೀಡಾಂಗಣದಲ್ಲಿ ಶನಿವಾರ ನಡೆದ ಪೈಪೋಟಿಯಲ್ಲಿ ಎಎಸ್‌ಸಿ 3–1 ಗೋಲುಗಳಿಂದ ಬೆಂಗಳೂರು ಇಂಡಿಪೆಂಡೆಂಟ್ಸ್ ತಂಡವನ್ನು ಪರಾಭವಗೊಳಿ‌ಸಿತು.
ಉಭಯ ತಂಡಗಳು ಆರಂಭದಿಂದಲೇ ವೇಗದ ಆಟಕ್ಕೆ ಮುಂದಾದವು. ಹೀಗಾಗಿ ಮೊದಲ 30 ನಿಮಿಷಗಳ ಆಟ ಗೋಲುರಹಿತವಾಗಿತ್ತು. ನಂತರ ಇಂಡಿಪೆಂಡೆಂಟ್ಸ್ ಮಿಂಚಿತು. ಈ ತಂಡ 40ನೇ ನಿಮಿಷದಲ್ಲಿ ಖಾತೆ ತೆರೆಯಿತು. ವಿ.ವಿಘ್ನೇಶ್ ಚೆಂಡನ್ನು ಗುರಿ ಮುಟ್ಟಿಸಿದರು.
ದ್ವಿತೀಯಾರ್ಧದಲ್ಲಿ ಎಎಸ್‌ಸಿ ತಂಡ ಪ್ರಾಬಲ್ಯ ಮೆರೆಯಿತು. 45ನೇ ನಿಮಿಷದಲ್ಲಿ ಕಾಲ್ಚಳಕ ತೋರಿದ ಜೊತಿನ್ 1–1 ಸಮಬಲಕ್ಕೆ ಕಾರಣರಾದರು. 72ನೇ ನಿಮಿಷದಲ್ಲಿ ಅವರು ವೈಯಕ್ತಿಕ ಎರಡನೇ ಗೋಲು ದಾಖಲಿಸಿ 2–1 ಮುನ್ನಡೆ ತಂದುಕೊಟ್ಟರು. ಇದರ ಬೆನ್ನಲ್ಲೇ (74ನೇ ನಿ.) ಮತ್ತೊಂದು ಗೋಲು ಬಾರಿಸಿ ‘ಹ್ಯಾಟ್ರಿಕ್’ ಪೂರೈಸಿದರು.
ದಿನದ ಇನ್ನೊಂದು ಪಂದ್ಯದಲ್ಲಿ ಎಫ್‌ಸಿ ಬೆಂಗಳೂರು ಯುನೈಟೆಡ್ 2–1 ಗೋಲುಗಳಿಂದ ಸ್ಟೂಡೆಂಟ್ಸ್ ಯೂನಿಯನ್ ಎಫ್‌ಸಿ ತಂಡದ ಎದುರು ಗೆದ್ದಿತು.
ವಿಜಯೀ ತಂಡದ ಆಶಿಕ್ ಮತ್ತು ಕವಿ ಅರಸನ್ ಕ್ರಮವಾಗಿ 48 ಮತ್ತು 85ನೇ ನಿಮಿಷಗಳಲ್ಲಿ ಗೋಲು ಹೊಡೆದರು.
ಸ್ಟೂಡೆಂಟ್ಸ್ ತಂಡದ ಇಮಾನುಯೆಲ್ 90+3ನೇ ನಿಮಿಷದಲ್ಲಿ ಚೆಂಡನ್ನು ಗುರಿ ತಲುಪಿಸಿದರು.


ಮಹಿಳಾ ತಂಡದ ಕೋಚ್ ಹುದ್ದೆಗೆ ಅರ್ಜಿ ಆಹ್ವಾನ
ರಮೇಶ್ ಪೊವಾರ್ ಅವಧಿ ಅಂತ್ಯ
ಮಹಿಳಾ ತಂಡದ ಕೋಚ್ ಹುದ್ದೆಗೆ ಅರ್ಜಿ ಆಹ್ವಾನ
ಪಿಟಿಐ
01 ಡಿಸೆಂಬರ್ 2018, 00:55  IST
Updated:
01 ಡಿಸೆಂಬರ್ 2018, 00:55  IST
ಅಕ್ಷರ ಗಾತ್ರ :
ಆ
ಆ
ನವದೆಹಲಿ: ಭಾರತ ಕ್ರಿಕೆಟ್ ನಿಯಂತ್ರಣ ಮಂಡಳಿ (ಬಿಸಿಸಿಐ) ಶುಕ್ರವಾರ ಮಹಿಳಾ ಕ್ರಿಕೆಟ್ ತಂಡದ ಮುಖ್ಯ ಕೋಚ್ ಹುದ್ದೆಗೆ ಅರ್ಜಿ ಆಹ್ವಾನಿಸಿದೆ.
ಈ ಮೊದಲು ಕೋಚ್ ಆಗಿದ್ದ ತುಷಾರ್ ಅರೋತೆ ಅವರು ಆಗಸ್ಟ್‌ನಲ್ಲಿ ರಾಜೀನಾಮೆ ನೀಡಿದ್ದರು. ಹೀಗಾಗಿ ರಮೇಶ್ ಪೊವಾರ್ ಜೊತೆ ಬಿಸಿಸಿಐ ಮೂರು ತಿಂಗಳ ಒಪ್ಪಂದ ಮಾಡಿಕೊಂಡಿತ್ತು. ಇದು ಶುಕ್ರವಾರ ಅಂತ್ಯವಾಗಿದೆ.
ಟಾಮ್ ಮೂಡಿ, ಡೇವ್ ವಾಟ್ಮೋರ್ ಮತ್ತು ವೆಂಕಟೇಶ್ ಪ್ರಸಾದ್ ಅವರು ಈ ಹುದ್ದೆ ಅಲಂಕರಿಸಲು ಆಸಕ್ತಿ ತೋರಿದ್ದಾರೆ ಎನ್ನಲಾಗಿದೆ.
ಕನಿಷ್ಠ ಒಂದು ವರ್ಷ ಅಂತರರಾಷ್ಟ್ರೀಯ ತಂಡವೊಂದರ ಕೋಚ್ ಆಗಿ ಕೆಲಸ ಮಾಡಿದ ಅನುಭವ ಹೊಂದಿರುವವರಿಗೆ ಆದ್ಯತೆ ನೀಡಲು ಬಿಸಿಸಿಐ ತೀರ್ಮಾನಿಸಿದೆ. ಆಸ್ಟ್ರೇಲಿಯಾದ ಹಿರಿಯ ಆಟಗಾರ ಮೂಡಿ ಅವರು ಈ ಹಿಂದೆ ಹಲವು ತಂಡಗಳಿಗೆ ಮಾರ್ಗದರ್ಶನ ನೀಡಿದ್ದರು. ಐಪಿಎಲ್‌ನಲ್ಲಿ ಆಡುವ ಕಿಂಗ್ಸ್ ಇಲೆವನ್ ಪಂಜಾಬ್ ಮತ್ತು ಸನ್‌ರೈಸರ್ಸ್ ಹೈದರಾಬಾದ್ ತಂಡಗಳ ಕೋಚ್ ಆಗಿಯೂ ಕೆಲಸ ಮಾಡಿದ್ದರು. ವಾಟ್ಮೋರ್ ಅವರು ಈ ಹಿಂದೆ ಶ್ರೀಲಂಕಾ ತಂಡದ ಕೋಚ್ ಆಗಿದ್ದರು. ಅವರ ಮಾರ್ಗದರ್ಶನದಲ್ಲಿ ಸಿಂಹಳೀಯ ನಾಡಿನ ತಂಡ 1996ರ ವಿಶ್ವಕಪ್‌ನಲ್ಲಿ ಪ್ರಶಸ್ತಿ ಜಯಿಸಿತ್ತು.
ಕರ್ನಾಟಕದ ಪ್ರಸಾದ್ ಅವರು ಭಾರತ ತಂಡದ ಬೌಲಿಂಗ್ ಕೋಚ್ ಆಗಿ ಕೆಲಸ ಮಾಡಿದ ಅನುಭವ ಹೊಂದಿದ್ದಾರೆ.
ಭಾರತ ತಂಡ 2019ರ ಜನವರಿಯಲ್ಲಿ ನ್ಯೂಜಿಲೆಂಡ್ ಪ್ರವಾಸ ಕೈಗೊಳ್ಳಲಿದೆ. ಹೀಗಾಗಿ ಡಿಸೆಂಬರ್ 20ರಂದು ಮುಂಬೈನಲ್ಲಿ ಕೋಚ್ ಹುದ್ದೆಯ ಆಕಾಂಕ್ಷಿಗಳ ಸಂದರ್ಶನ ನಡೆಸಲು ಬಿಸಿಸಿಐ ತೀರ್ಮಾನಿಸಿದೆ. ಆಯ್ಕೆಯಾದವರ ಜೊತೆ ಎರಡು ವರ್ಷಗಳ ಅವಧಿಗೆ ಒಪ್ಪಂದ ಮಾಡಿಕೊಳ್ಳಲು ನಿರ್ಧರಿಸಲಾಗಿದೆ.
ಪೊವಾರ್ ಮಾರ್ಗದರ್ಶನದಲ್ಲಿ ಭಾರತ ತಂಡ ಈ ಬಾರಿ ವಿಶ್ವ ಟ್ವೆಂಟಿ–20 ಕ್ರಿಕೆಟ್ ಟೂರ್ನಿಯಲ್ಲಿ ಸೆಮಿಫೈನಲ್ ಪ್ರವೇಶಿಸಿತ್ತು. ಇಂಗ್ಲೆಂಡ್ ಎದುರಿನ ನಾಲ್ಕರ ಘಟ್ಟದ ಪೈಪೋಟಿಯಿಂದ ಅನುಭವಿ ಆಟಗಾರ್ತಿ ಮಿಥಾಲಿ ರಾಜ್ ಅವರನ್ನು ಕೈಬಿಡಲಾಗಿತ್ತು. ತಂಡದ ಆಡಳಿತ ಮಂಡಳಿಯ ಈ ನಿರ್ಣಯ ವಿವಾದದ ರೂಪ ಪಡೆದುಕೊಂಡಿತ್ತು.
‘ಪೊವಾರ್ ಅವರು ನನ್ನ ತೇಜೋವಧೆ ಮಾಡಲು ನಿರ್ಧರಿಸಿದ್ದಾರೆ. ಬಿಸಿಸಿಐ ಆಡಳಿತಾಧಿಕಾರಿಗಳ ಸಮಿತಿಯ ಸದಸ್ಯೆ ಡಯಾನ ಎಡುಲ್ಜಿ ಕೂಡಾ ನನ್ನನ್ನು ನಾಶಗೊಳಿಸಲು ಪ್ರಯತ್ನಿಸುತ್ತಿದ್ದಾರೆ’ ಎಂದು ಮಿಥಾಲಿ ಆರೋಪಿಸಿದ್ದರು.


i will not come to politics; akshay kumar makes clear on his tweets
ನನ್ನ ಟ್ವೀಟ್ ಅರ್ಥ ಅದಾಗಿರಲಿಲ್ಲ: ಸ್ಪಷ್ಟಪಡಿಸಿದ ಅಕ್ಷಯ್ ಕುಮಾರ್
ಅಕ್ಷಯ್ ಕುಮಾರ್ ರಾಜಕೀಯಕ್ಕೆ ಸೇರುತ್ತಾರೆ ಎಂಬ ಊಹಾಪೋಹ ಹಲವು ದಿನಗಳಿಂದಲೂ ಹರಿದಾಡುತ್ತಿತ್ತು. 'ಅಪರಿಚಿತ ಕ್ಷೇತ್ರಕ್ಕೆ ಕಾಲಿಡುತ್ತಿದ್ದೇನೆ. ಈವರೆಗೂ ಮಾಡಿರದ ಕೆಲಸಗಳನ್ನು ಇಲ್ಲಿ ನಿರ್ವಹಿಸುತ್ತಿದ್ದು, ಇದು ರೋಮಾಂಚನ ಕ್ಷಣ. ಕಾದು ನೋಡಿ' ಎಂದು ನಟ ಅಕ್ಷಯ್ ಕುಮಾರ್ ಟ್ವೀಟ್ ಮಾಡಿದ್ದರು. ಇದು ಚರ್ಚೆಗೆ ಕಾರಣವಾಗಿತ್ತು.  ತಮ್ಮ ಟ್ವೀಟ್ ಬಗ್ಗೆ ಇದೀಗ ಸ್ಪಷ್ಟನೆ ನೀಡಿರುವ ಅವರು, 'ನಾನು ಚುನಾವಣೆಯಲ್ಲಿ ಸ್ಪರ್ಧಿಸುತ್ತಿಲ್ಲ' ನಿಮ್ಮೆಲ್ಲರ ಪ್ರೀತಿಗೆ ಧನ್ಯವಾದ. ನಾನು ರಾಜಕೀಯಕ್ಕೆ ಬರುತ್ತಿಲ್ಲ' ಎಂದಿದ್ದಾರೆ.
Press CTRL+C to copyX
<iframe src="//tvid.in/1xnc1bwog6/lang?autoplay=false" style="height: 100%; width: 100%; max-height: 100%; max-width: 100%; visibility: visible;" border="0" frameborder="0" seamless="" scrolling="no" allowfullscreen="true" mozallowfullscreen="true" allowtransparency="true"></iframe>
Facebook


ಮಾಸ
ಮೇಷ ಕಳೆದುಹೋದ ಅಥವಾ ಬೇರೆಯವರ ವಶದಲ್ಲಿದ್ದ ನಿಮ್ಮ ವಸ್ತುಗಳನ್ನು ಪುನಃ ಪಡೆದುಕೊಳ್ಳುವ ಸಾಧ್ಯತೆ. ವಾಹನ, ಯಂತ್ರೋಕಪರಣ ಆಸ್ತಿಗಳ ಖರೀದಿ. ದೇವತಾ ಕಾರ್ಯಗಳಲ್ಲಿ ತೊಡಗಿಕೊಂಡು ನೆಮ್ಮದಿ.
ವೃಷಭ ಸಂಬಂಧಿಕರ ಜತೆ ವಿಚಾರ ವಿನಿಮಯ ನಡೆಸಿ, ಆರ್ಥಿಕ ಸಂಕಷ್ಟ ಪರಿಹರಿಸಿಕೊಳ್ಳುವಿರಿ. ಓದಿನಲ್ಲಿ ಆಸಕ್ತಿ ತೋರುವಿರಿ. ಹೊಸ ಉದ್ಯಮಕ್ಕೆ ತಯಾರಿ ನಡೆಸಲಿದ್ದೀರಿ. ಮನೆಮಂದಿಯೊಂದಿಗೆ ಸಂತೋಷದಿಂದ ಕಾಲಕಳೆಯುವಿರಿ.
ಮಿಥುನ ನಿತ್ಯದ ಕೆಲಸಗಳಲ್ಲದೇ ಹೊಸ ಕಾಮಗಾರಿಗಳನ್ನು ಪೂರ್ಣಗೊಳಿಸುವ ಧಾವಂತ. ನೆಮ್ಮದಿಯ ವಾತಾವರಣಕ್ಕೆ ಕಾರಣ. ಮನೆಯವರ ಜತೆ ಆತುರದ ವ್ಯವಹಾರ ಬೇಡ. ಪ್ರಚಲಿತದ ಬಗ್ಗೆ ಆಸಕ್ತಿ ತಳೆಯಲಿದ್ದೀರಿ.
ಕಟಕ ಆಸ್ತಿ ಪಡೆದುಕೊಳ್ಳುವ ಸಾಧ್ಯತೆ. ವಾಹನ ರಿಪೇರಿ, ಮಾರಾಟಗಾರರಿಗೆ ಉತ್ತಮ ವ್ಯವಹಾರ. ಹೆಚ್ಚಿನ ಆದಾಯ. ಕಾನೂನಿಗೆ ಸಂಬಂಧಿಸಿದ ವಿಷಯದಲ್ಲಿ ಸೂಕ್ತ ಸಲಹೆ ಪಡೆದು ವ್ಯವಹರಿಸುವುದು ಒಳಿತು.
ಸಿಂಹ ಶೈಕ್ಷಣಿಕ ಕ್ಷೇತ್ರದಲ್ಲಿ ಸೇವೆ ಸಲ್ಲಿಸುವ ಅವಕಾಶ. ವಿವಾದಗಳು ಇತ್ಯರ್ಥಗೊಂಡು ಮಾನಸಿಕ ನೆಮ್ಮದಿ. ವಿವಾಹಾದಿ ಶುಭಕಾರ್ಯಗಳಲ್ಲಿ ಮನೆಯವರ ಜತೆ ಭಾಗಿಯಾಗುವಿರಿ. ವಿಶೇಷ ಭೋಜನ ಸಾಧ್ಯತೆ.
ಕನ್ಯಾ ಕ್ರೀಡಾಪಟುಗಳಿಗೆ ಉತ್ತೇಜನ ದೊರೆತಯ ಉತ್ತಮ ಸಾಧನೆ ತೋರಲಿದ್ದೀರಿ. ಸಾಧನೆಯ ಪುಟಗಳನ್ನು ಅವಲೋಕನ ಮಾಡಿಕೊಳ್ಳಲಿದ್ದೀರಿ. ವಾಹನ ವ್ಯವಹಾರಗಳಿಂದ ವಿಶೇಷ ಲಾಭ ಗಳಿಸಲಿದ್ದೀರಿ.
ತುಲಾ ಹೊಸಬರಿಗೆ ಬರವಣಿಗೆ ಸಾಹಿತ್ಯ ಅಥವಾ ಅನುವಾದ ಕೆಲಸಗಳಿಗೆ ಉತ್ತೇಜನ ನೀಡಲಿದ್ದೀರಿ. ಮನೆಯ ಕೆಲಸ ಕಾರ್ಯಗಳ ಜವಾಬ್ದಾರಿಯಿಂದ ಮುಕ್ತರಾಗಿ ಸಂಗಾತಿಯೊಂದಿಗೆ ಪ್ರವಾಸ. ಪ್ರಯಾಣದಲ್ಲಿ ಸುಖಾನುಭವ.
ವೃಶ್ಚಿಕ ವರಮಾನದಲ್ಲಿ ಗಣನೀಯ ಸುಧಾರಣೆ. ವಿದೇಶದಿಂದ ಮಕ್ಕಳ ಅಥವಾ ಸಮೀಪ ಬಂಧುಗಳ ಆಗಮನಕ್ಕಾಗಿ ಎದುರು ನೋಡುವಿರಿ. ಗೃಹಾಲಂಕಾರ ವಸ್ತುಗಳ ಖರೀದಿ, ನವೀಕರಣ ಸಾಧ್ಯತೆ ಕಂಡುಬರುವುದು.
ಧನು ಸಾಹಿತ್ಯ, ಸಂಗೀತ ಕಲಾ ನೈಪುಣ್ಯತೆ ಹೊಂದಿರುವ ವ್ಯಕ್ತಿಗಳ ಜತೆ ದಿನವಿಡೀ ಒಡನಾಟ. ರಿಯಲ್ ಎಸ್ಟೇಟ್ ನಂತಹ ಭೂ ಸಂಬಂಧಿ ವ್ಯವಹಾರಗಳಲ್ಲಿ ಅಧಿಕ ಲಾಭ ಗಳಿಸುವಿರಿ. ಕೆಲಸಗಾರರ ಬಗ್ಗೆ ವಿಶ್ವಾಸವಿರಲಿ.
ಮಕರ ಮಕ್ಕಳಿಗಾಗಿ ದುಬಾರಿ ವಸ್ತು ಖರೀದಿ ಸಾಧ್ಯತೆ. ಶ್ರೀಮಂತ ಜೀವನ ಶೈಲಿಗಾಗಿ ವೆಚ್ಚ. ಸೋದರಿಯರ ವಿಚಾರದಲ್ಲಿ ಧಾರಾಳತನ. ಸಂಪನ್ಮೂಲಗಳ ವೃದ್ಧಿಗಾಗಿ ಹೊಸ ಯೋಜನೆ ರೂಪಿಸುವ ಸಾಧ್ಯತೆ ಇದೆ.
ಕುಂಭ ಮನೆಯಲ್ಲಿ ಮೃದುಭಾಷಿಯಾಗಿ ವ್ಯವಹರಿಸಿ ಕೆಲಸಗಳ ನಿಧಾನಗತಿಯಲ್ಲಿದ್ದರೂ ಮನಸ್ಸಿನಲ್ಲಿನ ದುಗುಡವನ್ನು ಮುಚ್ಚಿಡಲು ಪ್ರಯತ್ನಿಸುವಿರಿ. ದೂರದ ಸಂಬಂಧಿಕರೊಬ್ಬರ ಆಗಮನ ಸಾಧ್ಯತೆ ಇದ್ದು ಸಡಗರ ಮನೆಮಾಡಲಿದೆ.
ಮೀನ ಆದಾಯದಲ್ಲಿ ಹೆಚ್ಚಳ. ಮನೆಯಲ್ಲಿ ಸಂತೋಷದ ವಾತಾವರಣ. ಸುಖಕರ ದಾಂಪತ್ಯ ಜೀವನ. ಸರ್ಕಾರಿ ನೌಕರರಿಗೆ ಬಿಡುವಿನ ದಿನವಾಗಿದ್ದರೂ, ಉನ್ನತ ಹುದ್ದೆಯಲ್ಲಿರುವವರಿಗೆ ಜವಾಬ್ದಾರಿ ಹೆಚ್ಚಾಗಲಿದೆ.
ಮೇಷ ಅಶ್ವಿನಿ, ಭರಣಿ, ಕೃತ್ತಿಕಾ 1ನೇ ಪಾದ : ನಿಮ್ಮ ಜೀವನ ಶೈಲಿಯನ್ನು ಬದಲಾಯಿಸಿಕೊಳ್ಳುವುದು ಅನಿವಾರ್ಯ. ಎಲ್ಲರೊಡನೆ ಹೊಂದಿಕೆಯನ್ನು ಮಾಡಿಕೊಳ್ಳುವುದು ಅತೀ ಅವಶ್ಯವೆಂದು ಮನವರಿಕೆಯಾಗುವುದು. ಹಣದ ಹರಿವು ಸ್ವಲ್ಪ ಮಂದಗತಿಯಲ್ಲಿರುತ್ತದೆ. ಬಂಧುಗಳ ನಂಬಿಕೆಯನ್ನು ಉಳಿಸಿಕೊಂಡು ಮುಂದುವರೆಯಿರಿ. ಆಹಾರ ತಿಂಡಿಯನ್ನು ಮಾಡುವವರು ಗ್ರಾಹಕರ ಜೊತೆ ಸೌಜನ್ಯವಾಗಿ ನಡೆದುಕೊಳ್ಳಬೇಕು. ವಿದೇಶಿ ವ್ಯವಹಾರ ಮಾಡುವವರಿಗೆ ಉತ್ತಮ ವ್ಯವಹಾರವಿರುತ್ತದೆ. ಸ್ವಲ್ಪ ಖರ್ಚನ್ನು ಕಡಿಮೆ ಮಾಡಿರಿ. ಮೂಳೆ ನೋವು ಕಾಡುವುದು.
ವೃಷಭ ಕೃತ್ತಿಕಾ 2,3,4, ರೋಹಿಣಿ, ಮೃಗಶಿರಾ 1,2 : ಚಿಕ್ಕ ಮಕ್ಕಳ ಆರೋಗ್ಯದಲ್ಲಿ ಸಾಕಷ್ಟು ಸುಧಾರಣೆಯಾಗುವುದು. ಮಗನ ಉನ್ನತ ವಿದ್ಯಾಭ್ಯಾಸದಲ್ಲಿ ಪ್ರಗತಿಯಾಗುವುದು. ನಿಮ್ಮ ವ್ಯವಹಾರಗಳ ಬಗ್ಗೆ ಸರಿಯಾಗಿ ಗಮನಹರಿಸುವುದು. ನಿರುದ್ಯೋಗಿಗಳಿಗೆ ಕೆಲಸ ಸಿಗುವ ಸಾಧ್ಯತೆಗಳಿವೆ. ಈ ವಾರ ಸಂತೋಷ ಕಾರ್ಯಕ್ರಮಗಳಲ್ಲಿ ಕುಟುಂಬ ಸಮೇತರಾಗಿ ಭಾಗವಹಿಸಿರಿ. ನಿಮ್ಮ ನಿಸ್ವಾರ್ಥ ಸೇವೆಯು ಜನರಿಂದ ಪ್ರಶಂಸೆಗೆ ಒಳಗಾಗುವಿರಿ. ನಿಮ್ಮ ಆರೋಗ್ಯದಲ್ಲಿ ಸುಧಾರಣೆ ಮತ್ತು ಸ್ಥಿರತೆಯುಂಟಾಗಿ ದೈನಂದಿನ ಕೆಲಸಗಳಿಗೆ ಅನುಕೂಲವಾಗುವುದು.
ಮಿಥುನ ಮೃಗಶಿರಾ 3,4, ಆರಿದ್ರಾ, ಪುನರ್ವಸು 1,2,3 : ಎಂತಹುದೇ ತುರ್ತು ಕೆಲಸಗಳಿದ್ದರೂ ಅವಸರ ಮಾಡದೆ ಸಂಯಮದಿಂದ ಕಾರ್ಯ ನಿರ್ವಹಿಸುವಿರಿ. ಬಂಧು ಮಿತ್ರರು ನಿಮ್ಮೊಡನೆ ಸ್ವಲ್ಪ ನಿಷ್ಠೂರವಾಗುವರು. ಸ್ವಲ್ಪ ಸಾಲ ಕೊಡದಿರುವುದು ಒಳ್ಳೆಯದು. ಉದ್ಯಮದಲ್ಲಿ ಬರುವ ಲಾಭವನ್ನು ಮರು ಹೂಡಿಕೆ ಮಾಡುವ ಮುನ್ನ ನಿಮಗಾಗಿ ಸ್ವಲ್ಪ ಉಳಿಸಿಕೊಳ್ಳಿರಿ. ಬರಹಗಾರರಿಗೆ ಹೆಸರು ಬರುವ ಜೊತೆಗೆ ವಿವಾದಗಳು ಸಹ ಬರುತ್ತವೆ. ಆದರೆ ಇವರ ವಿಚಾರಗಳಿಗೆ ಸಾಕಷ್ಟು ಅಭಿಮಾನಿಗಳು ದೊರೆತು ಪ್ರಸಿದ್ಧಿ ಬರುವುದು.
ಕಟಕ ಪುನರ್ವಸು 4, ಪುಷ್ಯ, ಆಶ್ಲೇಷ : ಆರ್ಥಿಕ ದೃಢತೆ ಸ್ವಲ್ಪ ಹೆಚ್ಚಿರುತ್ತದೆ. ವ್ಯಾಪಾರ ವ್ಯವಹಾರಗಳಲ್ಲಿ ಸ್ವಲ್ಪ ಲಾಭವಿರುತ್ತದೆ. ಉದ್ದಿಮೆದಾರರಿಗೆ ಬರಬೇಕಾಗಿದ್ದ ಸಹಾಯಧನ ಸರ್ಕಾರದಿಂದ ಬರುತ್ತದೆ. ಅವರ ಉದ್ದಿಮೆಗಳಿಗೆ ಬೇಕಾಗಿದ್ದ ಸಾಲ ಸೌಲಭ್ಯಗಳು ಸರಾಗವಾಗಿ ಸಿಗುತ್ತದೆ. ಭೂಮಿಯನ್ನು ಅಭಿವೃದ್ಧಿಪಡಿಸುವವರಿಗೆ ಕೈತುಂಬಾ ಕೆಲಸ ಮತ್ತು ಧನಲಾಭ ಇರುತ್ತದೆ. ಕಟ್ಟಡ ನಿರ್ಮಾಣ ಕೆಲಸ ಮಾಡುವವರಿಗೆ ಹೊಸ ಹೊಸ ಕೆಲಸಗಳು ದೊರೆತು ಧನಲಾಭ ಹೆಚ್ಚುವುದು. ಸರ್ಕಾರಿ ಗುತ್ತಿಗೆದಾರರಿಗೆ ಅವರ ಬಾಕೀ ಹಣ ದೊರೆಯುತ್ತದೆ.
ಸಿಂಹ ಮಖ, ಪೂರ್ವ ಫಲ್ಗುಣಿ, ಉತ್ತರ ಫಲ್ಗುಣಿ 1: ನಿವೇಶನ ಖರೀದಿಗಾಗಿ ನಿಮ್ಮ ಸಂಗಾತಿಯು ಒತ್ತಾಯಿಸಬಹುದು. ಕಚೇರಿಯಲ್ಲಿ ಇದ್ದ ಮಾನಸಿಕ ಕಿರಿಕಿರಿಯು ದೂರವಾಗುವುದು. ವ್ಯಾಪಾರ ವ್ಯವಹಾರಗಳಲ್ಲಿ ಇದ್ದ ಅಡ್ಡಿ ಆತಂಕಗಳು ದೂರವಾಗುವುದು. ನಿಮ್ಮಿಂದ ಈ ಹಿಂದೆ ಹಣ ಪಡೆದಿದ್ದವರು ಈಗ ಹಣವನ್ನು ವಾಪಸ್ ತಂದು ಕೊಡುವರು. ಶಾಲಾ ಕಾಲೇಜುಗಳನ್ನು ಸ್ಥಾಪಿಸಬೇಕೆನ್ನುವವರಿಗೆ ಉತ್ತಮ ಅವಕಾಶವಿರುತ್ತದೆ . ಲೇವಾದೇವಿ ಅಥವಾ ಸಾಲದ ವ್ಯವಹಾರ ಮಾಡದಿರುವುದು ಒಳ್ಳೆಯದು. ಆರೋಗ್ಯದಲ್ಲಿ ಸ್ಥಿರತೆ ಇರುತ್ತದೆ.
ಕನ್ಯಾ ಉತ್ತರ ಫಲ್ಗುಣಿ 2,3,4, ಹಸ್ತ, ಚಿತ್ತಾ 1,2 : ಸಣ್ಣ ಪುಟ್ಟ ವಿಚಾರಗಳಲ್ಲಿ ಮನಸ್ಥಾಪವಾಗುವ ಸಾಧ್ಯತೆಗಳಿವೆ. ಸ್ವಲ್ಪ ತಾಳ್ಮೆಯಿಂದಿರುವುದು ಒಳ್ಳೆಯದು. ಯಾವುದೇ ರೀತಿಯ ತೆರಿಗೆಗಳು ಬಾಕಿಗಳು ಇದ್ದಲ್ಲಿ ಅಲಕ್ಷ್ಯ ಮಾಡದೇ ಕಟ್ಟಿರಿ, ಇಲ್ಲವಾದಲ್ಲಿ ತೊಂದರೆ ಅನುಭವಿಸಬೇಕಾದೀತು. ನಿಮ್ಮ ವ್ಯವಹಾರಗಳಲ್ಲಿ ಸ್ವಲ್ಪ ಹಿನ್ನಡೆಯಾಗಬಹುದು ಸ್ವಲ್ಪ ಎಚ್ಚರವಿರಲಿ. ಶುಭ ಸಮಾರಂಭಗಳಲ್ಲಿ ಭಾಗವಹಿಸುವ ಅವಕಾಶವಿದೆ. ಇಲ್ಲಿ ಯಾರ ಬಗ್ಗೆಯೂ ಸಹ ಕೊಂಕು ಮಾತನ್ನು ಆಡಬೇಡಿರಿ. ನಿಮ್ಮ ವೃತ್ತಿಯಲ್ಲಿ ಅತೀ ಅವಸರ ಬೇಡ.
ತುಲಾ ಚಿತ್ತಾ 3,4, ಸ್ವಾತಿ, ವಿಶಾಖೆ 1,2,3: ಪ್ರತೀ ಕಾರ್ಯದಲ್ಲಿ ನಿಮ್ಮ ಹೆಸರು ಮತ್ತು ಅದರ ಯಶಸ್ಸಿನಲ್ಲಿ ನೀವೇ ಸೂತ್ರದಾರರು ಎಂಬಂತೆ ಬಿಂಬಿಸಲು ಯತ್ನಿಸುವಿರಿ. ಇದಕ್ಕಾಗಿ ಯಾವ ಮಾರ್ಗವನ್ನು ಬೇಕಾದರೂ ಸಹ ಅನುಸರಿಸುವಿರಿ. ಧನಾದಾಯ ನಿಮ್ಮ ನಿರೀಕ್ಷೆಯಂತಿರುತ್ತದೆ. ನಿಮ್ಮ ಹಿಂಬಾಲಕರ ಮೂಲಕ ಸಾಮಾಜಿಕ ಗೌರವವನ್ನು ಪಡೆಯುವಿರಿ. ನಿಮ್ಮ ವಿವಿಧ ಮೂಲಗಳಿಂದ ಆದಾಯ ಹರಿದು ಬರುತ್ತದೆ. ನಿಮ್ಮ ಆದಾಯದಲ್ಲಿ ಸೋರಿಕೆಯಿಂದ ಸ್ವಲ್ಪ ಕರಗಬಹುದು. ಅದನ್ನು ಸರಿಯಾಗಿ ನೋಡಿಕೊಳ್ಳಿರಿ. ಹಣಕಾಸಿನ ಸಂಸ್ಥೆಯನ್ನು ನಡೆಸುವವರಿಗೆ ಬಂಡವಾಳ ಹರಿದು ಬರುತ್ತವೆ.
ವೃಶ್ಚಿಕ ವಿಶಾಖ 4, ಅನುರಾಧ, ಜ್ಯೇಷ್ಠ : ಸಹೋದ್ಯೋಗಿಗಳ ನಡುವೆ ಪ್ರೀತಿ ವಿಶ್ವಾಸದಿಂದ ವ್ಯವಹರಿಸಿದಲ್ಲಿ ನಿಮ್ಮ ಇಚ್ಛೆಯ ಕಾರ್ಯಗಳು ಜರುಗುತ್ತವೆ. ಇದರಿಂದ ನಿಮ್ಮ ಸಂಸ್ಥೆಯಲ್ಲಿ ನಿಮ್ಮ ವರ್ಚಸ್ಸು ಹೆಚ್ಚುತ್ತದೆ. ಆರ್ಥಿಕ ಸ್ಥಿತಿ ಸಾಮಾನ್ಯವಾಗಿರುತ್ತದೆ. ಎಲ್ಲರಲ್ಲೂ ಅತಿಯಾದ ವಿಶ್ವಾಸ ಬೇಡ, ಅಂತಹವರೊಡನೆ ನಿಮ್ಮ ವೈಯಕ್ತಿಕ ವಿಚಾರಗಳನ್ನು ಹಂಚಿಕೊಳ್ಳಬೇಡಿರಿ. ಇದು ಮುಂದೊಂದು ದಿನ ನಿಮಗೆ ವ್ಯತಿರಿಕ್ತ ಪರಿಣಾಮ ಬೀರುವುದು. ಹಿರಿಯ ಅಧಿಕಾರಿಗಳಿಗೆ ಬಡ್ತಿ ದೊರೆಯುವ ಸಾಧ್ಯತೆ ಇದೆ. ಹೈನುಗಾರಿಕೆಯನ್ನು ಮಾಡುವವರಿಗೆ ಅಭಿವೃದ್ಧಿ ಇದೆ.
ಧನು ಮೂಲ, ಪೂರ್ವಾಷಾಢ, ಉತ್ತರಾಷಾಡ 1: ಮನೆಯ ಖರ್ಚು ವೆಚ್ಚಗಳನ್ನು ನಿಯಂತ್ರಿಸಲು ನೀವು ಸಾಕಷ್ಟು ಪ್ರಯತ್ನಿಸುವಿರಿ. ನಿಮ್ಮ ಆದಾಯ ಸಾಮಾನ್ಯವಾಗಿರುತ್ತದೆ. ಕೆಲವು ಹಣ ಕಾಸಿನ ವ್ಯವಹಾರಗಳಲ್ಲಿ ಸ್ವಲ್ಪ ತೊಡಕು ಬರಬಹುದು. ಕಟ್ಟಡಗಳನ್ನು ರಿಪೇರಿ ಮಾಡಲು ಬೇಕಾದ ಸಾಮಗ್ರಿಗಳನ್ನು ಒಟ್ಟು ಮಾಡುವಿರಿ. ಸಾಲ ಮರುಪಾವತಿ ಮಾಡಲು ಈಗಲೇ ಸೂಕ್ತ ಏರ್ಪಾಡು ಮತ್ತು ತಯಾರಿಯನ್ನು ಮಾಡುವಿರಿ. ಮನೆಯವರ ಸಹಾಯ ಪಡೆದು ನಿಮ್ಮ ಕೆಲಸಗಳನ್ನು ಪೂರೈಸಿ ಅದರಿಂದ ನಿಮ್ಮ ಆದಾಯವನ್ನು ಹೆಚ್ಚಿಸಿ ಕೊಳ್ಳುವಿರಿ.
ಮಕರ ಉತ್ತರಾಷಾಡ 2,3,4, ಶ್ರವಣ, ಧನಿಷ್ಠ 1, 2 : ನೀವು ಹೊಸ ಯೋಜನೆಗಳ ಬಗ್ಗೆ ಸರಿಯಾಗಿಯೇ ಆಲೋಚಿಸುವಿರಿ. ಆದರೆ ಅದನ್ನು ಅನುಷ್ಠಾನಗೊಳಿಸುವ ಮುನ್ನ ಅದಕ್ಕೆ ತಗಲುವ ವೆಚ್ಚದ ಪೂರ್ವ ತಯಾರಿಯನ್ನು ಆರಂಭಿಸುವಿರಿ. ದೈನಂದಿನ ಕೆಲಸಗಳಲ್ಲಿ ಉತ್ಸಾಹ ತೋರುವಿರಿ. ಧನಲಾಭ ಉತ್ತಮವಾಗಿರುತ್ತದೆ. ಮಕ್ಕಳ ವಿದ್ಯಾಭ್ಯಾಸದ ಪ್ರಗತಿಯತ್ತ ಸಾಗುವುದು. ಅವರ ಆಯ್ಕೆಯ ವಿಷಯಗಳನ್ನು ಪಡೆಯಲು ಸಾಧ್ಯವಾಗುವುದು. ಗೃಹಾಂಲಕಾರ ವಸ್ತುಗಳನ್ನು ಖರೀದಿಸುವಿರಿ. ಮಹಿಳಾ ಅಲಂಕಾರಿಕ ವಸ್ತುಗಳನ್ನು ತಯಾರಿಸುವವರಿಗೆ ಲಾಭ.
ಕುಂಭ ಧನಿಷ್ಠ 3,4, ಶತಭಿಷ, ಪೂರ್ವಾಭಾದ್ರ 1,2,3: ಮಡದಿಯ ಆರೋಗ್ಯದಲ್ಲಿ ಸುಧಾರಣೆಯಾಗುವುದು. ವ್ಯವಹಾರ ಸ್ವಲ್ಪ ಸುಧಾರಣೆಯಾಗುವುದು. ಆರ್ಥಿಕ ಸ್ಥಿತಿ ಸಾಮಾನ್ಯವಾಗಿದ್ದರೂ ನಂತರ ಸುಧಾರಿಸುತ್ತದೆ. ನಿಮ್ಮ ಆತ್ಮೀಯ ಬಂಧುಗಳು ನಿಮ್ಮ ಹಣವನ್ನು ಲಪಟಾಯಿಸಲು ಯತ್ನಿಸಬಹುದು, ಸ್ವಲ್ಪ ಎಚ್ಚರವಾಗಿರಿ. ಸಮಾಜದಲ್ಲಿ ನಿಮ್ಮ ಕೆಲಸ ಕಾರ್ಯಗಳಿಗೆ ಪ್ರಶಂಸೆ ದೊರೆಯುವುದು. ಧಾರ್ಮಿಕ ಕಾರ್ಯಗಳನ್ನು ನಡೆಸುವವರಿಗೆ ಉತ್ತಮ ಕೆಲಸಗಳಾಗಿ ಸಂತೋಷವೆನಿಸುತ್ತದೆ. ನಿಮ್ಮ ಪ್ರೀತಿ ಪಾತ್ರರಾದ ವ್ಯಕ್ತಿಗಳಿಂದ ಸಂತೋಷದ ಸಮಾಚಾರಗಳನ್ನು ಕೇಳುವಿರಿ.
ಮೀನ ಪೂರ್ವಾಭಾದ್ರ 4, ಉತ್ತರಾಭಾದ್ರ, ರೇವತಿ : ವೃತ್ತಿಯಲ್ಲಿ ಅತ್ಯಂತ ಖುಷಿಯ ದಿನವಾಗಿರುತ್ತದೆ. ಕೆಲವರಿಗೆ ಬಹುಮಾನ ರೂಪದಲ್ಲಿ ಪ್ರವಾಸ ಕೈಗೊಳ್ಳುವ ಅವಕಾಶ ಸಿಗುವುದು. ಬೆಲೆ ಬಾಳುವ ವಸ್ತುಗಳನ್ನು ಖರೀದಿಸುವ ಅವಕಾಶ ಒದಗಿ ಬರುತ್ತದೆ. ಆಸ್ಥಿ ಸಂಬಂಧಿತ ವಿವಾದಗಳು ಸುಖಾಂತವಾಗುತ್ತದೆ. ಹಿರಿಯರ ಸಲಹೆಗಳನ್ನು ಯಾವುದೇ ಕಾರಣಕ್ಕೂ ಅಲಕ್ಷಿಸ ಬೇಡಿರಿ. ನಿಮ್ಮ ಸ್ವಂತ ಆಲೋಚನೆಯಿಂದ ಮಾಡಿದ ಕೆಲಸಗಳು ಉತ್ತಮ ಫಲ ಸಿಗುತ್ತವೆ. ನಿಮ್ಮ ಬಂಧುಗಳೊಡನೆ ಕಳೆದು ಹೋಗಿದ್ದ ವಿಶ್ವಾಸವನ್ನು ಮರುಸ್ಥಾಪಿಸಲು ಯತ್ನಿಸುವಿರಿ.
ಮೇಷ ಮಂದಮಾರುತದಂತೆ ನಿಮ್ಮೊಡಲೊಳಗೆ ಅವಿತು ಕುಳಿತ ಅಶುಭಗಳೆಲ್ಲಾ ಹೊರಬೀಳಲಿವೆ. ವಿಚಲಿತರಾಗದಿರಿ. ವಾತಾವರಣದ ಬದಲಾವಣೆಯಿಂದ ಮನೆಯಲ್ಲಿ ಪ್ರಗತಿಯಾಗಲಿದೆ. ನಿಧಾನವಾಗಿ ಗುರಿ ತಲುಪುವುದು ಕ್ಷೇಮ. ಶುಭ: 1, 12, 11    ಅಶುಭ: 6, 8, 18
ವೃಷಭ ಕ್ರಮಿಸದೇ ಇರಲು ಬಯಸಿದ ದಾರಿಯನ್ನು ಕ್ರಮಿಸಬೇಕಾದ ಪ್ರಸಂಗ ಬಂದೊದಗಬಹುದು. ನಿರಾಸಕ್ತಿ ಯಾವುದಕ್ಕೂ ಪರಿಹಾರವಲ್ಲ. ಕಣ್ಣಿನ ತೊಂದರೆಯನ್ನು ನಿರ್ಲಕ್ಷಿಸದಿರಿ. ಮಂಗಳಕಾರ್ಯವನ್ನು ಮುಂದೆ ಹಾಕಿ. ಶುಭ: 3, 16, 19   ಅಶುಭ: 12, 21, 23
ಮಿಥುನ ಬಯಕೆಯೂ, ಕಾಲವೂ ಸರಿಯಾಗಿ ಮೇಳೈಸಿದೆ. ಆಸೆಗಳ ಶುಭಾರಂಭ ಮಾಡಿ. ಪ್ರಚಾರಕ್ಕಿಂತ ಮೊದಲು ಕೆಲಸಕ್ಕೆ ಆದ್ಯತೆ ಕೊಡಿ. ತಿಂಗಳಾಂತ್ಯದಲ್ಲಿ ಶುಭ ಫಲಗಳಿವೆ. ಸಂಗಾತಿಯೊಡನೆ ಹೆಚ್ಚಿನ ಕಾಲ ಕಳೆಯಿರಿ. ಕುಟುಂಬದಲಿ ಸಂತಸ. ಶುಭ : 13, 23, 6   ಅಶುಭ: 4, 7, 24
ಕಟಕ ದೈವಾರಾಧನೆಯ ಅಗತ್ಯ ಮುಂದುವರೆಯಲಿದೆ. ಕುಟುಂಬ, ಸಂಪತ್ತು ಮತ್ತು ಮನೆಯ ರಕ್ಷಣೆಯ ಜವಾಬ್ದಾರಿ ನಿಮ್ಮ ಮೇಲಿದೆ. ವ್ಯಾವಹಾರಿಕವಾಗಿ ಲಾಭವೂ ಇಲ್ಲ, ನಷ್ಟವೂ ಇಲ್ಲ. ತಾಳ್ಮೆ ಇರಲಿ. ದೇವರ ಸ್ಮರಣೆ ಮಾಡಿ. ಶುಭ: 4, 8, 12  ಅಶುಭ: 14, 9, 20
ಸಿಂಹ ಶುಭಫಲಗಳು ಬಾಗಿಲಲ್ಲಿ ನಿಂತಿವೆ. ನೀವೇ ಧೈರ್ಯದಿಂದ ಕರೆತನ್ನಿ. ಇಲ್ಲದಿರುವುದರ ಕುರಿತ ಬೇಸರಕ್ಕಿಂತ ಮುಂದೆ ಇರುವುದರ ಬಗ್ಗೆ ಸಂತಸವಿರಲಿ. ಪ್ರಾತಃಕಾಲದಲ್ಲಿ ಬೇಗನೆದ್ದು ಇಷ್ಟದೇವರನ್ನು ನೆನೆಯಿರಿ. ಶುಭ: 5, 20, 10  ಅಶುಭ: 4, 12, 13, 24
ಕನ್ಯಾ ಲಾಭ ನಷ್ಟಗಳ ಬಗ್ಗೆ ತಲೆಕೆಡಿಸಿಕೊಳ್ಳದೇ ಮುಂದಿರುವ ಆಪತ್ತಿನಿಂದ ಪಾರಾಗುವುದು ಹೇಗೆಂದು ವಿಚಾರ ಮಾಡಿ. ಸದ್ಯಕ್ಕೆ ನಿಮ್ಮ ಎಣಿಕೆಯಂತೆ ಯಾವುದೂ ನಡೆಯದು. ಪ್ರವಾಹದ ವಿರುದ್ಧ ಈಜು ಬೇಡ. ಶುಭ: 6, 18, 24    ಅಶುಭ: 5, 11, 21
ತುಲಾ ವ್ಯಾವಹಾರಿಕ ಪರಾಮರ್ಶೆಗೆ ಸುಸಮಯ. ಹೊಸ ವ್ಯವಹಾರವನ್ನು ಪ್ರಾರಂಭಿಸಲು ಇದು ಸರಿಯಾದ ಸಮಯ. ಇದರಿಂದ ಸಮಾಜದಲ್ಲಿ ಹೆಚ್ಚಿನ ಮನ್ನಣೆಯನ್ನೂ, ಗೌರವವನ್ನೂ ಗಳಿಸಬಲ್ಲಿರಿ. ಶುಭ: 7, 13, 21   ಅಶುಭ: 6, 14, 19
ವೃಶ್ಚಿಕ ಸರ್ವಮಂಗಳೆಯ ಆರಾಧನೆ ನಿಮಗೆ ಶುಭ ತರಲಿದೆ. ಜೀವನದ ಪ್ರಮುಖ ನಿರ್ಧಾರಗಳನ್ನು ಒಬ್ಬಂಟಿಯಾಗಿ ತೆಗೆದುಕೊಳ್ಳುವ ಪ್ರಸಂಗ ಬರಬಹುದು. ಸಂಗಾತಿಯ ಅಭಿಪ್ರಾಯಕ್ಕೆ ಕಾಯಬೇಡಿ. ಶುಭ: 8, 16, 24   ಅಶುಭ: 6, 17, 21
ಧನು ಅದೃಷ್ಟದೇವತೆಯ ಕೃಪಾದೃಷ್ಟಿಯ ಅಗತ್ಯ ನಿಮಗೆ ತುಂಬಾ ಇದೆ. ಆಸ್ತಿಗಳಿಕೆಗಾಗಿ ನೀವು ಮಾಡಿಕೊಂಡ ಸಾಲ- ಶೂಲವಾಗುವ ಸಾಧ್ಯತೆಯಿದೆ. ಖರ್ಚು ಗಣನೀಯವಾಗಿ ಕಡಿಮೆ ಮಾಡಿ. ಆರೋಗ್ಯವನ್ನು ಕಾಪಾಡಿಕೊಳ್ಳಿ. ಶುಭ: 9, 18, 27   ಅಶುಭ: 3, 13, 21
ಮಕರ ದಿನವೂ, ಜನರೂ, ಕಾಲವೂ ನಿಮ್ಮದೇ ಆಗಿರುವಾಗ ಹೆದರಿಕೆಯ ಮಾತೆಲ್ಲಿ. ಸ್ವಾತಂತ್ರ್ಯವನ್ನು ಅತಿಯಾಗಿ ಬಳಸಿಕೊಳ್ಳದೇ ಆತ್ಮವಿಶ್ವಾಸದಲ್ಲಿ ನಂಬಿಕೆಯಿಟ್ಟು ನಡೆಯಿರಿ. ಒಳ್ಳೆಯವರಾಗಲು ಹೋಗಿ ಎಡವದಿರಿ. ಶುಭ ಸಂಖ್ಯೆ: 11, 1, 20    ಅಶುಭ ಸಂಖ್ಯೆ : 8, 6, 13, 22
ಕುಂಭ ಮಿತ್ರರ ಉಪಟಳಗಳು ಕುಟುಂಬವನ್ನೇ ಬಾಧಿಸಬಹುದು. ಕೆಲ ದಿನಗಳ ಮಟ್ಟಿಗೆ ಏಕಾಂತದ ಅಗತ್ಯ. ದೇವತೆಯ ಆರಾಧನೆಯಿಂದ ಶುಭಫಲವಿದೆ. ಮಾಡದ ತಪ್ಪುಗಳನ್ನು ನಿಮ್ಮ ಹೆಗಲಿಗೆ ಹಾಕಿಕೊಳ್ಳಬೇಡಿ. ಶುಭ : 10, 21, 28  ಅಶುಭ: 8, 3, 21
ಮೀನ ನಿಮ್ಮ ಒಳ್ಳೆಯತನವನ್ನು ಸಮಾಜಕ್ಕೂ ಹಂಚಿ. ಸಹಾಯ ಕೇಳಿ ಬರುವವರ ಬಗ್ಗೆ ಹೆಚ್ಚಿನ ಎಚ್ಚರಿಕೆ ವಹಿಸಿ. ಈಗಷ್ಟೇ ಹೊಸ ಹೊಸ ಆಲೋಚನೆಗಳನ್ನು ಜಾರಿಗೆ ತರುತ್ತಿದ್ದೀರಿ. ಹೆಚ್ಚು ನಿಧಾನ ಮಾಡಬೇಡಿ. ಶುಭ: 12, 22, 3, 6   ಅಶುಭ: 8, 13, 21
ಮೇಷ ವರ್ಷಾರಂಭದಲ್ಲಿ ಕಳೆದ ಸಂವತ್ಸರದಂತೆ ಸಿಹಿ ಫಲಗಳನ್ನೇ ಕಾಣುವಿರಿ. ಅಭೀಷ್ಟಾರ್ಥಾಗಮನದಿಂದಲೂ ಸ್ನೇಹ, ಸಹಾಯ, ಸೌಭಾಗ್ಯ ವರ್ಧನೆಯಿಂದಲೂ ಜೀವನ ಆಶಾದಾಯಕವಾಗಲಿದೆ. ವರ್ಷದ ಉತ್ತರಾರ್ಧದಲ್ಲಿ ಅಷ್ಟಮಕ್ಕೆ ಹೋಗುವ ಗುರುವಿನ ಪ್ರಭಾವದಿಂದಾಗಿ ಖರ್ಚು, ದುಃಖ, ನೋವುಗಳನ್ನು ಎದುರಿಸ ಬೇಕಾದರೂ ಭಾಗ್ಯದ ಶನಿಯಿಂದ ಸುಖ-ದುಃಖಗಳ ಮಿಶ್ರಫಲವನ್ನು ಹೊಂದುವಿರಿ. ತಂದೆ-ತಾಯಿ ಅಥವಾ ಪೋಷಕರ ಶುಶ್ರೂಷೆ, ಚಿಕಿತ್ಸೆ ಸಂಭವದಿಂದ ಆರ್ಥಿಕ ಸ್ಥಿತಿಯಲ್ಲಿ ಏರು– ಪೇರು ಕಾಣುವಿರಿ. ರಾಜಕೀಯ ಧುರೀಣರಿಗೆ ಬಿಡುವಿಲ್ಲದ ಕೆಲಸ ಕಾರ್ಯಗಳು ಅನಾರೋಗ್ಯಕ್ಕೆ ಕಾರಣವಾದೀತು. ಕಾರ್ಯಕ್ಷೇತ್ರದಲ್ಲಿ ಏನನ್ನೋ ಸಾಧಿಸಿದ ಹೆಮ್ಮೆ ನಿಮ್ಮದಾಗಲಿದೆ. ಮಹಾಗಣಪತಿಯನ್ನು ಅನನ್ಯ ಭಾವದಿಂದ ಆರಾಧಿಸಿ.
ವೃಷಭ ಹಲವು ಬಗೆಯ ಆರ್ಥಿಕ ಒತ್ತಡಗಳಿಂದ, ಅನಾರೋಗ್ಯ ಮತ್ತು ಶತ್ರು ಪೀಡೆಗಳಿಂದ ಬೇಸತ್ತಿರುವ ನಿಮಗೆ ವರ್ಷದ ಉತ್ತರಾರ್ಧದಲ್ಲಿ ಸತ್ಫಲಗಳನ್ನು ಅನುಭವಿಸುವ ಯೋಗವಿದೆ. ಅಕ್ಟೋಬರ್ ನಂತರ ಅವಿವಾಹಿತರಿಗೆ ವಿವಾಹ ಭಾಗ್ಯ. ಪಿತ್ರಾರ್ಜಿತವಾಗಿ ಬಂದ ಸಮಸ್ಯೆಗಳಿಗೆ ಪರಿಹಾರ ಸಿಗಲಿದೆ. ಕೃಷಿ ಕ್ಷೇತ್ರದಲ್ಲಿ ಇರುವವರಿಗೆ ಅಧಿಕ ಲಾಭ, ತರಕಾರಿ ಮಾರಾಟಗಾರರಿಗೆ ಕುಬೇರನ ಅನುಗ್ರಹವು ಸಿಗಲಿದೆ. ಶೀತ– ಕಫದಂತಹ ಬೇನೆಯನ್ನು ನಿರ್ಲಕ್ಷಿಸಬೇಡಿ. ಮಿತ್ರ-ಶತ್ರು, ಬಂಧು-ಬಾಂಧವರಲ್ಲಿ ಯಾವುದೇ ವಿಚಾರದಲ್ಲೂ ವಿರೋಧವನ್ನು ವ್ಯಕ್ತಪಡಿಸಬೇಡಿ. ಕಾರ್ಯ ಕ್ಷೇತ್ರದಲ್ಲಿ ಶಾಂತ ಚಿತ್ತದಿಂದ ಕಾರ್ಮಿಕರ ಮಾತುಗಳನ್ನು ಆಲಿಸಿ ಸೂಕ್ತ ಕ್ರಮ ಕೈಗೊಳ್ಳುವುದು ಒಳ್ಳೆಯದು. ಮನೆಯಲ್ಲಿ ಧಾರ್ಮಿಕ ಕಾರ್ಯಕ್ರಮ ಮಾಡಲು ತೀರ್ಮಾನಿಸುವಿರಿ. ತಾಯಿ ರಾಜರಾಜೇಶ್ವರಿಯ ದರ್ಶನ, ಸೇವೆಯನ್ನು ಮಾಡುವುದರಿಂದ ಯಶಸ್ಸಿದೆ.
ಮಿಥುನ ಕಳೆದ ವರ್ಷವಿಡೀ ಸುಖದ ಸಾಗರದಲ್ಲಿ ಪ್ರಯಾಣಿಸಿದ ನೀವು ಈ ವರ್ಷವೂ ಪ್ರಯಾಣವನ್ನು ಮುಂದುವರಿಸುವಿರಿ. ಪಂಚಮದ ಗುರುವಿನ ಅನುಗ್ರಹದಿಂದಾಗಿ ಅಪೇಕ್ಷಿತ ದಂಪತಿಗಳಿಗೆ ಪುತ್ರಲಾಭ, ಇತರರಿಗೆ ಧಾರ್ವಿಕ ಕೃತ್ಯಗಳಿಂದ ಪುಣ್ಯ ಸಂಪಾದನೆ. ಎಣಿಕೆಯ ಕಾರ್ಯಗಳೆಲ್ಲ ದೈಹಿಕ ಶ್ರಮವಿಲ್ಲದೆ ಪೂರ್ಣಗೊಳ್ಳುವುದರಿಂದ ವರ್ಷದ ಮೊದಲ ಮೂರು ತಿಂಗಳು ಬಹು ಸಂತೋಷದಿಂದ ಕಳೆಯಲಿದ್ದೀರಿ. ಧನಾಗಮನಕ್ಕೇನೂ ಕೊರತೆಯಿರದು. ಆದರೆ ಸಂಗ್ರಹ ಪೂರ್ತಿ ಸೋರಿ ಹೋಗಬಹುದು. ಎಚ್ಚರಿಕೆ ಹೆಜ್ಜೆ ಹೆಜ್ಜೆಗೂ ಅಗತ್ಯವಿದೆ. ವಿದ್ಯಾರ್ಥಿಗಳಿಗೆ ವಿದ್ಯಾಭ್ಯಾಸದಲ್ಲಿ ಉತ್ತಮ ಪ್ರಗತಿಯಿದೆ. ಗಣಿತ ಶಿಕ್ಷಕರಿಗೆ, ಸಂಗೀತ ಸಾಧಕರಿಗೆ, ಕ್ರೀಡಾಪಟುಗಳಿಗೆ, ಚಿತ್ರಕಾರರಿಗೆ, ಪತ್ರಿಕೋದ್ಯಮಿಗಳಿಗೆ ಪುರಸ್ಕಾರಗಳನ್ನು ಪಡೆಯುವ ಕಾಲ ಒದಗಿ ಬರಲಿದೆ. ಸುಬ್ರಹ್ಮಣ್ಯನ ಕೃಪೆಗೆ ಪಾತ್ರರಾಗಿ ಇಷ್ಟಾರ್ಥಗಳನ್ನು ಸಂಪಾದಿಸಿಕೊಳ್ಳಿರಿ.
ಕಟಕ ತ್ತಲೆಯ ಪ್ರಪಂಚದಲ್ಲಿರುವ ನಿಮ್ಮ ಜೀವನಕ್ಕೆ ದೂರದಲ್ಲೊಂದು ಸುಜ್ಯೋತಿ ಕಾಣಲಿದೆ. ಮೇಲಧಿಕಾರಿಗಳ ಕಿರುಕುಳದಿಂದ ಹೊರಬರುವ ಕಾಲ ಸಮೀಪದಲ್ಲಿದೆ. ವಿದ್ಯಾರ್ಥಿಗಳಿಗೆ ಪರಿಶ್ರಮಕ್ಕೆ ತಕ್ಕ ಫಲ ಸಿಗದಿದ್ದಲ್ಲಿ ದುಡುಕು ನಿರ್ಧಾರ ತೆಗೆದುಕೊಳ್ಳಬೇಡಿ. ಆಗಸ್ಟ್ ತಿಂಗಳಲ್ಲಿ ಪಿತ್ರಾರ್ಜಿತ ಆಸ್ತಿಗಳು ಅಥವಾ ಆರ್ಥಿಕ ಲಾಭಗಳು ದೊರಕಲಿವೆ. ಅಕ್ಟೋಬರ್ ತಿಂಗಳ ಕೊನೆಯಲ್ಲಿ ನೇತ್ರ ತಪಾಸಣೆ ಮಾಡಿಸಬೇಕಾದೀತು. ರೈತಾಪಿ ವರ್ಗದವರಿಗೆ, ಚಾಲಕ ವೃತ್ತಿಯವರಿಗೆ ಮತ್ತು ಕೈಗಾರಿಕೋದ್ಯಮಿಗಳಿಗೆ ದುಪ್ಪಟ್ಟು ಲಾಭ ಪಡೆಯುವ ಅವಕಾಶವಿದೆ. ತಂದೆ– ತಾಯಿಗೆ ತೀರ್ಥ ಯಾತ್ರೆ ಯೋಗವಿದೆ. ನಿಮ್ಮ ಚಾಣಾಕ್ಷತನದ ನಿರ್ಧಾರಗಳು ನಿಮ್ಮನ್ನು ಊರಿನ ತೂಕದ ವ್ಯಕ್ತಿಯನ್ನಾಗಿ ಮಾಡಲಿದೆ. ದುರ್ಗಾಪರಮೇಶ್ವರಿಯನ್ನು ಆರಾಧಿಸಿ ಶುಭ ಫಲಗಳನ್ನು ಪಡೆಯುವಿರಿ.
ಸಿಂಹ ಪಂಚಮದ ಶನಿಯಿಂದಾಗಿ ಕಷ್ಟ ಕಾರ್ಪಣ್ಯಗಳನ್ನು ಎದುರಿಸುತ್ತಿರುವ ನಿಮಗೆ ಈ ವರ್ಷವು ಮಿಶ್ರ ಫಲವನ್ನು ಕೊಡಲಿದೆ. ಆನುವಂಶಿಕವಾದ ಬಹುಕಾಲದ ಬೇಡಿಕೆಯೊಂದು ಈಡೇರುವುದರಿಂದ ಕೊಂಚ ನೆಮ್ಮದಿ ಸಿಗಲಿದೆ. ಪ್ರವಾಸ, ಪುಣ್ಯಕ್ಷೇತ್ರ ದರ್ಶನಗಳು ಜರುಗಲಿವೆ. ಪ್ರಯಾಣದಲ್ಲಿ ವಂಚನೆ, ಚೌರ್ಯ, ನಷ್ಟದ ಪ್ರಸಂಗಗಳಿದ್ದು ಎಚ್ಚರಿಕೆಯಿಂದಿರಿ. ಕಿರಾಣಿ ಅಂಗಡಿ, ಇಟ್ಟಿಗೆ, ಕಬ್ಬಿಣ, ಯಂತ್ರಸಾಮಗ್ರಿಗಳ ಮಾರಾಟ ಏರುಗತಿಯಲ್ಲಿ ನಡೆದೀತು. ವಾಹನ ಖರೀದಿಯ ನಿಮ್ಮ ಆಲೋಚನೆ ನೆರವೇರಲಿದೆ. ನೀವು ಹಿಂದೆ ಮಾಡಿದ ತಪ್ಪುಗಳು ಪುನರಾವರ್ತನೆಯಾಗದಂತೆ ಎಚ್ಚರ ವಹಿಸಿದರೆ ಲೇಸು. ವರ್ಷದ ಕೊನೆಯ ತನಕ ಭಾಗ್ಯ ವೃದ್ಧಿಯಿದ್ದರೂ ರಕ್ತಸಂಬಂಧಿ ಕಾಯಿಲೆಯ ಲಕ್ಷಣ ಕಾಣಿಸೀತು. ದಾಂಪತ್ಯದಲ್ಲಿ ನೆಮ್ಮದಿ ಕಾಪಾಡಿಕೊಳ್ಳಿ. ದೈವಚಿಂತನೆಯನ್ನು ಬಿಡದಿರಿ.
ಕನ್ಯಾ ಈ ವರ್ಷದ ಮೊದಲಾರ್ಧದಲ್ಲಿ ನೀವು ಮಾಡಿದ ಕೆಲಸಕ್ಕೆ ದುಪ್ಪಟ್ಟು ಸಂಪಾದನೆಯಾಗುವ ಯೋಗವಿದೆ. ಮಾತುಗಾರರಿಗೆ, ವಾಗ್ಮಿಗಳಿಗೆ, ಬೋಧಕ ವರ್ಗದವರಿಗೆ ವೃತ್ತಿಯಲ್ಲಿ ಮುಂಬಡ್ತಿ ಅಥವಾ ಸನ್ಮಾನಗಳು ದೊರಕಲಿದೆ. ಕೈತಪ್ಪಿ ಹೋದ ಹಣ ಕೈ ಸೇರುವುದು. ವಾತ-ಪಿತ್ಥಗಳ ವಿಚಾರದಲ್ಲಿ ನಿರ್ಲಕ್ಷ್ಯ ಬೇಡ. ಕರ-ಕುಶಲ ವಸ್ತುಗಳ ತಯಾರಿಕೆಯಲ್ಲಿ ಆಸಕ್ತಿ ಹೆಚ್ಚುವುದು, ಜೊತೆಗೆ ಲಾಭವೂ ಇದೆ. ತಂದೆ-ತಾಯಿಯ ಆರೋಗ್ಯದ ಕಡೆಗೆ ಗಮನ ಕೊಡುವುದು ಅನಿವಾರ್ಯವಾಗುವುದು. ವಿದ್ಯಾರ್ಥಿಗಳಿಗೆ ಶ್ರೇಯಸ್ಸು, ಮೇಧಾಶಕ್ತಿ ಹೆಚ್ಚಲಿದೆ. ಉನ್ನತ ವ್ಯಾಸಂಗಕ್ಕೆ ವಿದೇಶಯಾನದ ಅವಕಾಶವಿದೆ. ನಿಮ್ಮ ಸರ್ವತೋಮುಖ ಅಭಿವೃದ್ಧಿಗೆ ಸೋದರ ವರ್ಗದವರ ಬೆಂಬಲ ಸಿಗಲಿದೆ. ಹನುಮ ಸಮೇತನಾದ ಶ್ರೀರಾಮನ ಪರಿವಾರವನ್ನು ಆರಾಧಿಸಿ ಶ್ರೇಯೋವಂತರಾಗಿರಿ.
ತುಲಾ ಕಳೆದ ವರ್ಷದಲ್ಲಿ ನೀವು ಅನುಭವಿಸಿದ ಸಮಸ್ತ ಸಮಸ್ಯೆಗಳಿಗೆ ಮುಕ್ತಿ ಸಿಗಲಿದೆ. ಖರ್ಚು, ವೆಚ್ಚಗಳು ವರ್ಷದ ಮೊದಲಾರ್ಧದವರೆಗೆ ಹಿಂದಿನಂತೆಯೇ ನಡೆಯಲಿವೆ. ಅಪವಾದದ ಆರೋಪ ಹೊತ್ತಿರುವ ನಿಮಗೆ ನ್ಯಾಯ ಸಿಗಲಿದೆ. ಮನೆಯಲ್ಲಿ ಮಂಗಳ ಕಾರ್ಯ ಜರುಗುವುದು. ವ್ಯಾಪಾರಿಗಳಿಗೆ ಲಾಭದಾಯಕ ಬೆಳವಣಿಗೆ. ಸೇವಕ ವರ್ಗದವರಿಗೆ, ಆರಕ್ಷಕರಿಗೆ, ತಾಂತ್ರಿಕರಿಗೆ ಉದ್ಯೋಗದಲ್ಲಿ ಸನ್ಮಾನ ಅಥವಾ ಮುಂಬಡ್ತಿ ದೊರಕಲಿದೆ. ಬಂಧು-ಬಾಂಧವರಲ್ಲಿ ತಾಳ್ಮೆಯಿಂದ ವರ್ತಿಸಿ. ಧಾರ್ಮಿಕ ವಿಚಾರದಲ್ಲಿ ಆಸಕ್ತಿ ತೋರಿದಷ್ಟೂ ಸುಖ-ಶಾಂತಿ ಹೆಚ್ಚುವುದು. ಋಣ ಬಾಧೆಯು ಕಾಡಬಹುದು. ಗೃಹ ನಿರ್ಮಾಣ ಆಲೋಚನೆಯು  ಕಾರ್ಯರೂಪಕ್ಕೆ ಬರುವುದು. ಮಹಾಗಣಪತಿಯನ್ನು ಭಾವ ಪೂರ್ವಕವಾಗಿ ಪೂಜಿಸಿ ಪುಣ್ಯ ಸಂಪಾದನೆ ಮಾಡಿ.
ವೃಶ್ಚಿಕ ಶನಿಯ ಪ್ರಭಾವದಿಂದ ಜೀವನದಲ್ಲಿ ಬೇಸರಗೊಂಡಿರುವ ನಿಮಗೆ ಹಂತ ಹಂತವಾಗಿ ಜೀವನೋಲ್ಲಾಸ ಬರಲಿದೆ. ಮನದಾಳದಲ್ಲಿ ಅಡಗಿರುವ ನಿಮ್ಮ ಚಿಂತೆಯೊಂದಕ್ಕೆ ಉತ್ತರ ದೊರಕಲಿದೆ. ಅಧಿಕಾರ ವರ್ಗಕ್ಕೆ ಕೈ ಕೆಳಗಿನವರ ಸಹಕಾರವಿಲ್ಲದೆ ಕಾರ್ಯಸಾಧನೆಯಲ್ಲಿ ತಲೆತಗ್ಗಿಸುವಂತಾದೀತು. ವ್ಯಯದ ಗುರು ಶತ್ರುಗಳನ್ನು ಉಂಟು ಮಾಡಿಯಾನು. ಒಂದು ಹೆಜ್ಜೆ ಇಡಬೇಕಾದರೇ ಹತ್ತು ಬಾರಿ ಯೋಚನೆ ಮಾಡುವುದು ಒಳ್ಳೆಯದು. ಸಹೋದರರ ಅಥವಾ ದಾಯಾದಿಗಳ ಭಿನ್ನಾಭಿಪ್ರಾಯದಿಂದ ನ್ಯಾಯಾಲಯದ ಮೆಟ್ಟಿಲು ಹತ್ತ ಬೇಕಾಗುವುದು. ಮಡದಿ ಮಕ್ಕಳ ಆರೋಗ್ಯದಲ್ಲಿ ಗಮನ ಹರಿಸುವುದು ಅಗತ್ಯ. ಚಿನ್ನಾಭರಣ, ಮುತ್ತು-ರತ್ನಗಳ ಮಾರಾಟ ಮಾಡುವವರಿಗೆ ಬಿಡುವಿಲ್ಲದ ವ್ಯಾಪಾರವಾಗಲಿದೆ. ಆಂಜನೇಯನನ್ನು ಧ್ಯಾನಿಸಿ. ಮಾನಸಿಕ ಧೈರ್ಯ ಮೂಡುವುದು.
ಧನು ಸಾಡೇಸಾತಿನ ಬೇನೆಯಿಂದ ಬಳಲಿರುವ ನಿಮಗೆ ವರ್ಷದ ಮೊದಲಾರ್ಧದಲ್ಲಿ ಗುರುವಿನ ಅನುಗ್ರಹ ಸಿಗಲಿದೆ. ಲಾಭದ ಗುರು ಸರ್ವ ಕ್ಷೇತ್ರದಲ್ಲಿಯೂ ನಿಮ್ಮನ್ನು ವಿಜಯರನ್ನಾಗಿ ಮಾಡುತ್ತಾನೆ. ಮೀನುಗಾರರು, ಹೈನುಗಾರಿಕೆಯವರು, ಪಶು ಸಂಗೋಪನೆಯವರು ವೃತ್ತಿಯಲ್ಲಿ ಕಾಳಜಿ ವಹಿಸುವುದು ಒಳಿತು. ಧಾರ್ಮಿಕ ಕಾರ್ಯಗಳಲ್ಲಿ ಹಣ ವ್ಯಯವಾಗುವುದು. ವೈದ್ಯಕೀಯ ವೃತ್ತಿಯನ್ನು ಅನುಸರಿಸುವವರಿಗೆ ಆಯ-ವ್ಯಯ ಸಮತೋಲನದಲ್ಲಿದ್ದರೂ ಅಪವಾದದ ಭೀತಿ ಎದುರಾಗುವುದು. ಆನುವಂಶಿಕ ಆಸ್ತಿಯನ್ನು ಅನುಭವಿಸುವ ಯೋಗ ಬರಲಿದೆ. ಶತ್ರುಗಳು ಮಿತ್ರರಾಗಲು ಬಯಸಿ ಬರುತ್ತಾರೆ. ಲಾಟರಿಯಂತಹ ಯೋಜನೆಗಳು ಕಣ್ಣಾ-ಮುಚ್ಚಾಲೆಯಾಟ ನಡೆಸಿದರೂ ನಿಮಗೆ ಜಯವಿದೆ. ‘ಸತ್ಯ ವಾಕ್ಯಕೆ ತಪ್ಪಿ ನಡೆದರೆ ಮೆಚ್ಚನಾ ಪರಮಾತ್ಮನು’ ಎಂಬ ಮಾತನ್ನು ನೆನಪಿನಲ್ಲಿ ಇಟ್ಟುಕೊಳ್ಳುವುದು ಒಳ್ಳೆಯದು
ಮಕರ ಕಳೆದ ಸಂವತ್ಸರದಂತೆಯೇ ಈ ಸಂವತ್ಸರದಲ್ಲೂ ಕೂಡ ಸುಖ-ದುಃಖದ ಸಮ ಫಲವನ್ನು ಹೊಂದುವಿರಿ. ಉದ್ಯೋಗಾನ್ವೇಷಿಗಳಿಗೆ ವಿದ್ಯೆಗೆ ತಕ್ಕಂತೆ ಉದ್ಯೋಗಗಳು ದೊರಕಲಿವೆ. ಉದ್ಯೋಗಸ್ಥರಿಗೆ ವಿದೇಶ ಪ್ರವಾಸದ ಯೋಗವಿದೆ. ಉಪಾಹಾರ ಮಂದಿರ, ತಂಪುಪಾನೀಯದ ಅಂಗಡಿಯವರಿಗೆ ಈ ಸಂವತ್ಸರವು ಸುಗ್ಗಿ ಹಬ್ಬದಂತಾಗುವುದು. ಗುತ್ತಿಗೆದಾರರಿಗೆ ಬಿಡುವಿಲ್ಲದಂತಾದೀತು. ಜೂನ್– ಜುಲೈನಲ್ಲಿ ಕನ್ಯಾನ್ವೇಷಿಗಳಿಗೆ ಸುಸಮಯವಿದ್ದು ವಿವಾಹ ನಿಶ್ಚಿತಾರ್ಥ ನಡೆಯುವುದು. ಬಂಧುಗಳ ಸಲಹೆ-ಸಹಕಾರ ನೂತನ ಕಾರ್ಯಗಳಿಗೆ ಉತ್ತಮ ಫಲ ಕೊಡುವುದು. ಶ್ರಮ ಜೀವಿಗಳಾದ ನಿಮಗೆ ಗುರು-ಹಿರಿಯರ ಆಶೀರ್ವಾದವಿದ್ದರೆ ಶ್ರಮಕ್ಕೆ ತಕ್ಕ ಪ್ರತಿಫಲವನ್ನು ಅಪೇಕ್ಷಿಸಬಹುದು. ರಾಜಕೀಯ ವ್ಯಕ್ತಿಗಳಿಗೆ ಜನ ಬೆಂಬಲ ಸಿಗುವುದು. ದಾನ ಧರ್ಮದ ಮಾರ್ಗದಲ್ಲಿ ನಡೆಯುವುದರಿಂದ ಗುರಿ ತಲುಪಬಹುದು.
ಕುಂಭ ನಿಮಗೀವರ್ಷ ಸ್ವರ್ಗಕ್ಕೆ ಮೂರೇ ಗೇಣು ಎಂಬುವ ಅನುಭವ ಸಿಗಲಿದೆ. ಸಾಹಿತಿಗಳಿಗೆ, ಸಂಶೋಧಕರಿಗೆ ರಾಜ್ಯ-ರಾಷ್ಟ್ರ ಮಟ್ಟದಲ್ಲಿ ಗೌರವ ಸಿಗಲಿದೆ. ಕಟ್ಟಡ ರಚನೆಯಂತಹ ಕಾರ್ಯಗಳು ಭರದಿಂದ ಸಾಗಲಿವೆ. ವ್ಯವಹಾರದಲ್ಲಿ ಲಾಭವಿದ್ದು  ಶತ್ರುಗಳ ಕಾಟದಿಂದ ಬಂದ ಲಾಭ ಲಂಚಕೋರರ ಪಾಲಾಗಲಿದೆ. ಸಿನಿಮಾ ನಟರಿಗೆ ಈ ವರ್ಷವು ಹಲವು ಪಾಠವನ್ನು ಕಲಿಸಿ ಗೌರವಾನ್ವಿತ ವ್ಯಕ್ತಿಯನ್ನಾಗಿ, ಕೀರ್ತಿವಂತನನ್ನಾಗಿ, ಧನವಂತನನ್ನಾಗಿ ಮಾಡುವುದು. ಚಿನ್ನಾಭರಣ, ಭೂಮಿ, ವಾಹನ ಖರೀದಿಗೆ ಈ ವರ್ಷ ಸುಸಮಯ. ಹಿಂದಿನ ಕುಟುಂಬ ಕಲಹಗಳು ರಾಜಿಯಲ್ಲಿ ತೀರ್ಮಾನಗೊಳ್ಳಲಿವೆ. ಸ್ನೇಹಪರ ಸ್ವಭಾವದಿಂದಾಗಿ ವೈಯಕ್ತಿಕ ಸ್ಥಾನ– ಮಾನ ಲಭಿಸುವುದು. ಊರಿನ ಅಭಿವೃದ್ಧಿಗೆ ನಿಮ್ಮಿಂದ ಅಡಿಪಾಯ ಹಾಕುವಂತಹ ಕೆಲಸ ಕಾರ್ಯಗಳು ಜರುಗುವವು. ಸುಬ್ರಹ್ಮಣ್ಯನನ್ನು ಆರಾಧಿಸಿ ಇಷ್ಟಾರ್ಥಗಳನ್ನು ಪಡೆಯಿರಿ.
ಮೀನ ಸುಖದ ಅಂಗಳದಲ್ಲಿರುವ ನೀವು ಈ ವರ್ಷದ ಅರ್ಧದವರೆಗೆ ರಾಜಪುತ್ರರಂತೆ ಇರುವಿರಿ. ಗೃಹೋಪಯೋಗಿ ವಸ್ತುಗಳ ಮಾರಾಟಗಾರರಿಗೆ, ಶಿಲ್ಪಿಗಳಿಗೆ, ಸಮುದ್ರೋತ್ಪನ್ನಗಳ ಮಾರಾಟಗಾರರಿಗೆ ವೃತ್ತಿಯಲ್ಲಿ ಲಾಭ. ಸಂಘ– ಸಂಸ್ಥೆಗಳ ಪದಾಧಿಕಾರ ದೊರಕುವುದು. ಸುಖ ಸಂಪತ್ತಿನ ಜೊತೆಯಲ್ಲಿ ಚಿಂತೆಯು ನಿದ್ದೆಗೆಡಿಸುತ್ತದೆ. ಪಿತೃವರ್ಗದಲ್ಲಿ ಆರೋಗ್ಯ ನಷ್ಟದಿಂದಾಗಿ ಆಸ್ಪತ್ರೆಯ ತಿರುಗಾಟದ ಕ್ಲೇಶ. ಅವಿವಾಹಿತರಿಗೆ ಕಂಕಣ ಭಾಗ್ಯ. ಸೇವಕ ವರ್ಗದವರಿಗೆ ಆದಾಯ ಹೆಚ್ಚಿದಂತೆ ಕೆಲಸದ ವಿಸ್ತೀರ್ಣವೂ ಹೆಚ್ಚುವುದು. ಪರ್ವತಾರೋಹಿಗಳಿಗೆ, ಕ್ರೀಡಾಪಟುಗಳಿಗೆ, ಸಾಧನೆಯ ಅವಕಾಶ ಸಿಕ್ಕಿದರೂ ಅನಾರೋಗ್ಯ ಎದುರಾಗಬಹುದು. ವೃತ್ತಿಗಿಂತ ಪ್ರವೃತ್ತಿಯಲ್ಲಿ ಆಸಕ್ತಿ ಹೆಚ್ಚಲಿದೆ. ಮಕ್ಕಳ ವಿದ್ಯಾಭ್ಯಾಸದ ಪ್ರಗತಿಯಿಂದ ಹರ್ಷ. ಮಲ್ಲಿಕಾರ್ಜುನನ ಸೇವೆಯಿಂದ ಆರೋಗ್ಯ ಭಾಗ್ಯ ಮತ್ತು ನೆಮ್ಮದಿ.


ಟ್ವೆಂಟಿ–20 ಕ್ರಿಕೆಟ್:  ಟಿಕೆಟ್ ಮಾರಾಟ 19ರಿಂದ
ಕಾಳಸಂತೆಗೆ ಕಡಿವಾಣ ಹಾಕುವುದು ಪೊಲೀಸರ ಹೊಣೆ: ಕೆಎಸ್‌ಸಿಎ
ಟ್ವೆಂಟಿ–20 ಕ್ರಿಕೆಟ್:  ಟಿಕೆಟ್ ಮಾರಾಟ 19ರಿಂದ
ಪ್ರಜಾವಾಣಿ ವಾರ್ತೆ
Published:
15 ಫೆಬ್ರವರಿ 2019, 23:55  IST
Updated:
15 ಫೆಬ್ರವರಿ 2019, 23:55  IST
ಅಕ್ಷರ ಗಾತ್ರ :
ಆ
ಆ
ಬೆಂಗಳೂರು: ಇದೇ 27ರಂದು ಚಿನ್ನಸ್ವಾಮಿ ಕ್ರೀಡಾಂಗಣದಲ್ಲಿ ನಡೆಯಲಿರುವ ಭಾರತ ಮತ್ತು ಆಸ್ಟ್ರೇಲಿಯಾ ನಡುವಣ ಟ್ವೆಂಟಿ–20 ಪಂದ್ಯದ ಪ್ರವೇಶದ ಟಿಕೆಟ್‌ಗಳ ಮಾರಾಟವು 19ರಿಂದ ಆರಂಭವಾಗಲಿದೆ. ಕ್ರೀಡಾಂಗಣದ  ಕೌಂಟರ್‌ಗಳಲ್ಲಿ ಮಾರಾಟ ಆರಂಭವಾಗಲಿದೆ.  ₹ 750 ರಿಂದ 10 ಸಾವಿರದವರೆಗಿನ ವಿವಿಧ ಸ್ಟ್ಯಾಂಡ್‌ಗಳ ಟಿಕೆಟ್‌ಗಳ ಮಾರಾಟ ನಡೆಯಲಿದೆ.
ಈ ಕುರಿತು ಕರ್ನಾಟಕ ರಾಜ್ಯ ಕ್ರಿಕೆಟ್ ಸಂಸ್ಥೆ (ಕೆಎಸ್‌ಸಿಎ) ತನ್ನ ಫೇಸ್‌ಬುಕ್ ಖಾತೆಯಲ್ಲಿ ಪ್ರಕಟಣೆ ನೀಡಿದೆ.  ₹ 750ರ ಟಿಕೆಟ್‌ಗಳನ್ನು ಒಬ್ಬರಿಗೆ ಒಂದು ಮತ್ತು ಉಳಿದ ಶ್ರೇಣಿಯ ಟಿಕೆಟ್‌ಗಳನ್ನು ಒಬ್ಬರಿಗೆ ಎರಡು ನೀಡಲಾಗುವುದು ಎಂದು ಸಂಸ್ಥೆಯು ತಿಳಿಸಿದೆ.
‘ಬೇರೆ ಊರುಗಳಲ್ಲಿರುವ ಕ್ರೀಡಾಂಗಣಗಳಿಗಿಂತ ಇಲ್ಲಿಯ ಟಿಕೆಟ್ ದರ ಹೆಚ್ಚು. ಊಟ, ತಿಂಡಿ, ನೀರು ಕೂಡ ಕೊಡುವುದಿಲ್ಲ’ ಎಂದು ಕೆಲವು ಕ್ರಿಕೆಟ್‌ಪ್ರೇಮಿಗಳು ಈ ಪ್ರಕಟಣೆಗೆ ಪ್ರತಿಕ್ರಿಯಿಸಿದ್ದಾರೆ. ‘ಒಬ್ಬರಿಗೆ ಒಂದೇ ಟಿಕೆಟ್ ಕೂಡ ಸೂಕ್ತವಲ್ಲ’ ಎಂಬ ಅಭಿಪ್ರಾಯಗಳೂ ವ್ಯಕ್ತವಾಗಿವೆ.
ಕಾಳಸಂತೆ ತಡೆಯುವುದು ಪೊಲೀಸರ ಕೆಲಸ
‘ಸಂಸ್ಥೆಯ ಒಳಗಿನಿಂದ ಕಾಳಸಂತೆಗೆ ಕುಮ್ಮಕ್ಕು ಕೊಡುವ ಯಾವುದೇ ಅವಕಾಶವೂ ಇಲ್ಲ. ನಮ್ಮ ಎಲ್ಲ ಸದಸ್ಯರಿಗೂ ತಲಾ ಎರಡು ಟಿಕೆಟ್ ಮಾತ್ರ ಕೊಡುತ್ತೇವೆ. ಕೌಂಟರ್ ಸೇಲ್‌ನಲ್ಲಿಯೂ ₹750 ಟಿಕೆಟ್ ಒಬ್ಬರಿಗೆ ಒಂದು ಮಾತ್ರ. ಉಳಿದ ಶ್ರೇಣಿಯ ಟಿಕೆಟ್‌ಗಳು ತಲಾ ಎರಡು ಮಾತ್ರ ನೀಡುತ್ತಿದ್ದೇವೆ. ಇದನ್ನು ಕಟ್ಟುನಿಟ್ಟಾಗಿ ಪಾಲಿಸುತ್ತೇವೆ. ಕ್ರೀಡಾಂಗಣದಿಂದ ಹೊರಗೆ ನಡೆಯುವ ಕಾಳಸಂತೆ ಟಿಕೆಟ್ ಮಾರಾಟವನ್ನು ತಡೆಯುವುದು ಪೊಲೀಸರಿಗೆ ಬಿಟ್ಟ ಕೆಲಸ. ನಮ್ಮಿಂದ ಯಾವುದೇ ಲೋಪವಿಲ್ಲ’ ಎಂದು ಸಂಸ್ಥೆಯ ಹಂಗಾಮಿ ಕಾರ್ಯದರ್ಶಿ ಸುಧಾಕರ ರಾವ್ ‘ಪ್ರಜಾವಾಣಿ’ಗೆ ತಿಳಿಸಿದ್ದಾರೆ.
‘ಯಾವುದೇ ಟಿಕೆಟ್ ದರಗಳನ್ನು ಹೆಚ್ಚಿಸಿಲ್ಲ. ಹಳೆಯ ದರವನ್ನೇ ಮುಂದುವರಿಸಿದ್ದೇವೆ. ಶೇ 50ರಷ್ಟು ಟಿಕೆಟ್‌ಗಳು ಆನ್‌ಲೈನ್‌ನಲ್ಲಿ ಮಾರಾಟವಾಗಲಿವೆ. ₹7500 ಮತ್ತು ₹ 10 ಸಾವಿರ ಬೆಲೆಯ ಟಿಕೆಟ್‌ಗಳಿಗೆ ಆಹಾರ ನೀಡುವ ಸೌಲಭ್ಯವೂ ಇದೆ.  ಉಳಿದ ಗ್ಯಾಲರಿಗಳಲ್ಲಿ ಫುಡ್ ಕೌಂಟರ್‌ಗಳು ಇರುತ್ತವೆ. ಪ್ರೇಕ್ಷಕರು ಖರೀದಿಸಬಹುದು’ ಎಂದು ಸ್ಪಷ್ಟಪಡಿಸಿದರು.
***


#Gomonster ಸವಾಲು ಸ್ವೀಕರಿಸಿದ ಅರ್ಜುನ್: Samsung Galaxy M30s ಜತೆ ಪರ್ವಾತಾರೋಹಣ WATCH LIVE TV
ನಾಗ್ಪುರ ಪಿಚ್ ‘ಕಳಪೆ’: ಮ್ಯಾಚ್ ರೆಫ್ರಿ
ಭಾರತ ಮತ್ತು ದಕ್ಷಿಣ ಆಫ್ರಿಕಾ ನಡುವಣ ಮೂರನೇ ಟೆಸ್ಟ್ ಪಂದ್ಯಕ್ಕೆ ಆತಿಥ್ಯ ವಹಿಸಿದ್ದ ನಾಗ್ಪುರ ಪಿಚ್ ಕಳಪೆ ಗುಣಮಟ್ಟದಿಂದ ಕೂಡಿತ್ತು ಎಂದು ಮ್ಯಾಚ್ ರೆಫ್ರಿ ಜೆಫ್ ಕ್ರೋವ್ ಅಂತಾರಾಷ್ಟ್ರೀಯ ಕ್ರಿಕೆಟ್ ಸಮಿತಿ (ಐಸಿಸಿ)ವರದಿ ಸಲ್ಲಿಸಿದ್ದಾರೆ.
ಏಜೆನ್ಸೀಸ್ | Updated:
Dec 2, 2015, 04:00AM IST
ಐಸಿಸಿಗೆ ವರದಿ ಸಲ್ಲಿಸಿದ ರಂಜನ್ ಮದುಗಲೆ / 14 ದಿನಗಳಲ್ಲಿ ಉತ್ತರಿಸುವಂತೆ ಬಿಸಿಸಿಐಗೆ ಸೂಚನೆ / ಮಾಜಿ ಕ್ರಿಕೆಟಿಗರ ಅಸಮಾಧಾನ
ದುಬೈ: ಭಾರತ ಮತ್ತು ದಕ್ಷಿಣ ಆಫ್ರಿಕಾ ನಡುವಣ ಮೂರನೇ ಟೆಸ್ಟ್ ಪಂದ್ಯಕ್ಕೆ ಆತಿಥ್ಯ ವಹಿಸಿದ್ದ ನಾಗ್ಪುರ ಪಿಚ್ ಕಳಪೆ ಗುಣಮಟ್ಟದಿಂದ ಕೂಡಿತ್ತು ಎಂದು ಮ್ಯಾಚ್ ರೆಫ್ರಿ ಜೆಫ್ ಕ್ರೋವ್ ಅಂತಾರಾಷ್ಟ್ರೀಯ ಕ್ರಿಕೆಟ್ ಸಮಿತಿ (ಐಸಿಸಿ)ವರದಿ ಸಲ್ಲಿಸಿದ್ದಾರೆ.
ಇದರೊಂದಿಗೆ ಈಗಾಗಲೇ ಪಿಚ್ ವಿಚಾರದಲ್ಲಿ ಸಾಕಷ್ಟು ಟೀಕೆಗಳಿಗೆ ಗುರಿಯಾಗಿರುವ ಭಾರತೀಯ ಕ್ರಿಕೆಟ್ ನಿಯಂತ್ರಣ ಮಂಡಳಿ(ಬಿಸಿಸಿಐ) ಮುಜುಗರ ಅನುಭವಿಸುವಂತಾಗಿದೆ.
ಐಸಿಸಿ ಪಿಚ್ ನಿಗಾ ಪ್ರಕ್ರಿಯೆಯಲ್ಲಿ ಪಿಚ್ ವರ್ತನೆಯನ್ನು ಪರಿಶೀಲಿಸಿದ ನಂತರ, ಮ್ಯಾಚ್ ರೆಫ್ರಿ ಜೆಫ್ ಕ್ರೋವ್ ಅವರು ಸಲ್ಲಿಸಿರುವ ಮೂರು ಪ್ರಕಾರದ ವರದಿ ಆಧಾರದ ಮೇಲೆ ಐಸಿಸಿ ಈ ರೀತಿ ಪ್ರತಿಕ್ರಿಯಿಸಿದೆ. ಸದ್ಯ ವರದಿಯನ್ನು ಬಿಸಿಸಿಐಗೆ ಕಳುಹಿಸಿಕೊಡಲಾಗಿದ್ದು, 14 ದಿನಗಳಲ್ಲಿ ಉತ್ತರಿಸುವಂತೆ ಸೂಚಿಸಲಾಗಿದೆ.
ಜಮ್ತಾದಲ್ಲಿನ ವಿದರ್ಭ ಕ್ರಿಕೆಟ್ ಮೈದಾನ ಬಿಸಿಸಿಐ ಅಧ್ಯಕ್ಷ ಶಶಾಂಕ್ ಮನೋಹರ್ ಅವರ ತವರು ಸಂಸ್ಥೆ ಸಹ ಆಗಿದೆ. ಆಸಕ್ತಿಕರ ವಿಷಯ ಏನೆಂದರೆ ಮನೋಹರ್ ಪ್ರಸ್ತುತ ಐಸಿಸಿ ಚೇರ್ಮನ್ ಕೂಡ ಆಗಿದ್ದಾರೆ. ಫಲಿತಾಂಶ ಹೊರಹೊಮ್ಮಿದ ಈ ಪಂದ್ಯದಲ್ಲಿ ಪಿಚ್ ಮೊದಲ ದಿನವೇ ಸಾಕಷ್ಟು ತಿರುವು ಪಡೆದು ಪಂದ್ಯ ಮೂರೇ ದಿನಗಳಲ್ಲಿ ಮುಕ್ತಾಯಗೊಂಡಿತ್ತು. ಅಲ್ಲದೆ ಸ್ಪಿನ್ ಬೌಲಿಂಗ್‌ನಲ್ಲೂ ಪಿಚ್‌ನಲ್ಲಿ ಸಾಕಷ್ಟು ಬೌನ್ಸ್ ಕಂಡು ಬರುತ್ತಿದ್ದು, ಎರಡೂ ತಂಡಗಳ ಬ್ಯಾಟ್ಸ್‌ಮನ್‌ಗಳು ಸಾಕಷ್ಟು ಪರದಾಡಿದ್ದರು.
ಈ ಬಗ್ಗೆ ಪ್ರತಿಕ್ರಿಯೆ ನೀಡಿರುವ ಐಸಿಸಿ ಪ್ರಧಾನ ವ್ಯವಸ್ಥಾಪಕ ಜೆಫ್ ಅಲಾರ್ಡಿಸ್ ಹಾಗೂ ಐಸಿಸಿ ಮುಖ್ಯ ಮ್ಯಾಚ್ ರೆಫ್ರಿ ರಂಜನ್ ಮದುಗಲೆ, ಕಳಪೆ ಪಿಚ್ ಎನ್ನುವ ನಿರ್ಧಾರಕ್ಕೆ ಬರುವ ಮುನ್ನ ವೀಡಿಯೊ ದೃಶ್ಯಾವಳಿ ಅಧ್ಯಯನ ಸೇರಿದಂತೆ ಎಲ್ಲಾ ಸಾಕ್ಷ್ಯಧಾರಗಳನ್ನು ಪರಿಗಣಿಸಿರುವುದಾಗಿ ಹೇಳಿದ್ದಾರೆ.
ಕಳೆದ ತಿಂಗಳು 25ರಿಂದ 27ರ ವರೆಗೆ ನಡೆದ ನಾಗ್ಪುರ ಟೆಸ್ಟ್‌ನಲ್ಲಿ ಭಾರತ 215 ಮತ್ತು 173 ರನ್‌ಗಳಿಸಿದ್ದರೆ, ದಕ್ಷಿಣ ಆಫ್ರಿಕಾ 79 ಮತ್ತು 185 ರನ್ ಗಳಿಸಲಷ್ಟೇ ಶಕ್ತವಾಗಿತ್ತು. ಅಲ್ಲದೆ ಪಂದ್ಯದಲ್ಲಿ ಉರುಳಿದ್ದ 40 ವಿಕೆಟ್‌ಗಳಲ್ಲಿ 33 ವಿಕೆಟ್‌ಗಳನ್ನು ಸ್ಪಿನ್ನರ್‌ಗಳೇ ಪಡೆದಿದ್ದರು.
ಅಂತಾರಾಷ್ಟ್ರೀಯ ಪಂದ್ಯಗಳು ನಡೆಯುವ ಯಾವುದೇ ಪಿಚ್‌ಗಳು ಕಳಪೆ ಗುಣಮಟ್ಟದ್ದು ಎಂಬುದು ಮೊದಲ ಬಾರಿ ಸಾಬೀತಾದಲ್ಲಿ ಸುಮಾರು 10 ಲಕ್ಷ ರೂ. ದಂಡ ಅಥವಾ ಎಚ್ಚರಿಕೆ ನೀಡಲಾಗುತ್ತದೆ.
ಪಿಚ್ ಸಾಕಷ್ಟು ತಿರುವು ಪಡೆದ ಕಾರಣ ಆಸ್ಟ್ರೇಲಿಯಾದ ಮ್ಯಾಥ್ಯೂ ಹೇಡನ್, ಇಂಗ್ಲೆಂಡ್‌ನ ಮೈಕಲ್ ವಾನ್ ಮತ್ತು ಭಾರತದ ಕೆಲ ಮಾಜಿ ಆಟಗಾರರು ಪಿಚ್ ಕುರಿತು ಅಸಮಾಧಾನ ವ್ಯಕ್ತಪಡಿಸಿದ್ದರು. ಆದರೂ ಭಾರತ ತಂಡದ ನಾಯಕ ವಿರಾಟ್ ಕೊಹ್ಲಿ ಮತ್ತು ತಂಡದ ನಿರ್ದೇಶಕ ರವಿ ಶಾಸ್ತ್ರಿ, ಪಿಚ್ ಕುರಿತು ಬಲವಾಗಿ ಸಮರ್ಥಿಸಿಕೊಂಡಿದ್ದು,‘‘ಪಿಚ್‌ನಿಂದ ಯಾವುದೇ ರೀತಿಯ ತೊಂದರೆ ಇಲ್ಲ,’’ ಎಂದು ಹೇಳಿದ್ದಾರೆ.
**
ತವರಿನಲ್ಲಿ ನಾಯಕತ್ವ ವಹಿಸುತ್ತಿರುವುದು ಶ್ರೇಷ್ಠ ಕ್ಷಣ
ಹೊಸದಿಲ್ಲಿ: ಟೀಮ್ ಇಂಡಿಯಾ ಟೆಸ್ಟ್ ತಂಡದ ನಾಯಕ ವಿರಾಟ್ ಕೊಹ್ಲಿ, ತವರು ನೆಲ ಫಿರೋಜ್ ಷಾ ಕೋಟ್ಲಾದಲ್ಲಿ ನಾಯಕತ್ವ ವಹಿಸುವ ಕ್ಷಣವನ್ನು ದಿಲ್ಲಿಯ ಕ್ರಿಕೆಟ್ ಪ್ರಿಯರು ಎದುರು ನೋಡುತ್ತಿದ್ದಾರೆ ಎಂದು ಕೊಹ್ಲಿ ಅವರ ಬಾಲ್ಯದ ಕೋಚ್ ರಾಜ್‌ಕುಮಾರ್ ಶರ್ಮಾ ತಿಳಿಸಿದ್ದಾರೆ.
ಡಿ.3ರಿಂದ ಇಲ್ಲಿ ಆರಂಭವಾಗಲಿರುವ ದಕ್ಷಿಣ ಆಫ್ರಿಕಾ ವಿರುದ್ಧದ 4ನೇ ಮತ್ತು ಅಂತಿಮ ಟೆಸ್ಟ್ ಪಂದ್ಯಕ್ಕೆ ಪೂರ್ವಭಾವಿಯಾಗಿ ಮಾತನಾಡಿದ ಅವರು, ತಮ್ಮ ಶಿಷ್ಯನ ಬಗ್ಗೆ ಮೆಚ್ಚುಗೆಯ ಮಾತುಗಳನ್ನಾಡಿದ್ದಾರೆ. ‘‘ಆಡಿ ಬೆಳೆದ ಕೋಟ್ಲಾ ಮೈದಾನದಲ್ಲಿ ಕೊಹ್ಲಿ ಭಾರತ ಟೆಸ್ಟ್ ತಂಡವನ್ನು ಮುನ್ನಡೆಸುತ್ತಿದ್ದಾರೆ. ತವರು ಮೈದಾನದಲ್ಲಿ ದೇಶದ ತಂಡವನ್ನು ಮುನ್ನಡೆಸುವುದು ಪ್ರತಿಯೊಬ್ಬ ಕ್ರಿಕೆಟಿಗನಿಗೂ ಹೆಮ್ಮೆಯ ಕ್ಷಣ. ಅಂತಹ ಅದೃಷ್ಟಶಾಲಿಗಳಲ್ಲಿ ಕೊಹ್ಲಿಯೂ ಒಬ್ಬ. ಈ ಹಿಂದಿನ ಎರಡು ಟೆಸ್ಟ್‌ಗಳಲ್ಲಿ ರೂಪಿಸಿದ ತಂತ್ರಗಳನ್ನು ಇಲ್ಲೂ ಮುಂದುವರಿಸಿದರೆ ಭಾರತಕ್ಕೆ 3-0 ಅಂತರದಿಂದ ಟೆಸ್ಟ್ ಸರಣಿ ಗೆಲ್ಲುವ ಅವಕಾಶವಿದೆ,’’ ಎಂದು ಕೊಹ್ಲಿ ಕೋಟ್ ತಿಳಿಸಿದ್ದಾರೆ.
ತಂಡವನ್ನು ಯಶಸ್ವಿಯಾಗಿ ಮುನ್ನಡೆಸುತ್ತಿದ್ದರೂ ಒಬ್ಬ ಬ್ಯಾಟ್ಸ್‌ಮನ ಆಗಿ ವಿರಾಟ್ ಕೊಹ್ಲಿ ವೈಫಲ್ಯ ಎದುರಿಸುತ್ತಿದ್ದಾರೆ. ದಕ್ಷಿಣ ಆಫ್ರಿಕಾ ವಿರುದ್ಧದ ಟೆಸ್ಟ್ ಸರಣಿಯಲ್ಲಿ ಆಡಿದ 4 ಇನಿಂಗ್ಸ್‌ಗಳಲ್ಲಿ ಕೊಹ್ಲಿ ಕೇವಲ 68 ರನ್ ಗಳಿಸಿದ್ದಾರೆ. ಶಿಷ್ಯನ ಕಳಪೆ ಫಾರ್ಮ್ ಬಗ್ಗೆ ಮಾತನಾಡಿದ ರಾಜ್‌ಕುಮಾರ್ ಶರ್ಮಾ, ‘‘ಒಬ್ಬ ಆಟಗಾರನ ವೈಯಕ್ತಿಕ ಫಾರ್ಮ್‌ಗಿಂತ ತಂಡದ ಗೆಲುವು ಮುಖ್ಯ. ಹೌದು, ಕೊಹ್ಲಿ ರನ್ ಬರ ಎದುರಿಸುತ್ತಿದ್ದಾರೆ. ಆದರೆ ತಂಡ ಗೆಲ್ಲುತ್ತಿರುವುದರಿಂದ ಅದರಿಂದೇನೂ ವ್ಯತ್ಯಾಸವಾಗಿಲ್ಲ. ಆತ ಫಾರ್ಮ್‌ಗೆ ಮರಳಲು ಒಂದು ಒಳ್ಳೆಯ ಇನಿಂಗ್ಸ್ ಸಾಕು. ಆ ಇನಿಂಗ್ಸ್ ತವರು ನೆಲದಲ್ಲಿ ತವರು ಪ್ರೇಕ್ಷಕರ ಸಮ್ಮುಖದಲ್ಲಿ ಬಂದರೂ ಬರಬಹುದು,’’ ಎಂದು ಹೇಳಿದ್ದಾರೆ.
**
ಸ್ಪರ್ಧಾತ್ಮಕ ಪಿಚ್ ಬೇಕಿದೆ
* ಮೋಹಿಂದರ್ ಅಮರ್‌ನಾಥ್ ಮಾಜಿ ಕ್ರಿಕೆಟಿಗ
ಆತಿಥೇಯ ತಂಡಗಳಿಗೆ ನೆರವಾಗುವ ಪಿಚ್ ನಿರ್ಮಾಣದ ವಾದವನ್ನು ನಾನೂ ಒಪ್ಪಿಕೊಳ್ಳುತ್ತೇನೆ. ಆದರೆ, ಸರಣಿಯಲ್ಲಿ ಒಂದೂ ಕೂಡ ಸ್ಪರ್ಧಾತ್ಮಕ ಪಿಚ್ ಮೂಡಿಬರದೇ ಇರುವುದು ಬೇಸರದ ಸಂಗತಿ. ಗೆಲುವು ಮುಖ್ಯ ಆದರೆ, ಯಾವ ರೀತಿಯ ಪಿಚ್‌ನಲ್ಲಿ ಈ ಗೆಲುವು ಲಭ್ಯವಾಯಿತು ಎಂಬುದು ಪ್ರಮುಖವಾಗುತ್ತದೆ. ಮೂರು ದಿನಗಳಿಗಿಂತಲೂ ಕಡಿಮೆ ಅವಧಿಯಲ್ಲಿ ಪಂದ್ಯ ಗೆಲ್ಲುವುದರಲ್ಲಿ ಯಾವುದೇ ಅರ್ಥವಿಲ್ಲ. ಟೆಸ್ಟ್ ಕ್ರಿಕೆಟ್‌ಗೆ ಇದು ಒಳಿತೂ ಅಲ್ಲ. ಟೆಸ್ಟ್ ಮ್ಯಾಚ್ ಎಂದರೆ ಎಲ್ಲರಿಗೂ ಅನುಕೂಲವಾಗುವಂತಹ ಅಂಶವಿರಬೇಕು. ವೇಗಿಗಳಿಗೆ, ಸ್ಪಿನ್ನರ್‌ಗಳಿಗೆ ಹಾಗೂ ಬ್ಯಾಟ್ಸ್‌ಮನ್‌ಗಳಿಗೂ ಪಿಚ್ ನೆರವಾಗುವಂತಿರಬೇಕು. ಆದರೆ, ಭಾರತ-ದಕ್ಷಿಣ ಆಫ್ರಿಕಾ ನಡುವಣ ಸರಣಿಯಲ್ಲಿ ಈ ಅಂಶ ಈವರೆಗೂ ಕಾಣಲು ಸಿಕ್ಕಿಲ್ಲ.
**
4ನೇ ಟೆಸ್ಟ್‌ಗೂ ಸ್ಟೇನ್ ಅನುಮಾನ
ಹೊಸದಿಲ್ಲಿ: ತೊಡೆಸಂದು ಗಾಯದಿಂದ ಇನ್ನೂ ಚೇತರಿಸಿಕೊಳ್ಳದ ದಕ್ಷಿಣ ಆಫ್ರಿಕಾ ತಂಡದ ವೇಗದ ಬೌಲರ್ ಡೇಲ್ ಸ್ಟೇನ್, ಭಾರತ ವಿರುದ್ಧದ 4ನೇ ಟೆಸ್ಟ್ ಪಂದ್ಯದಲ್ಲೂ ಆಡುವುದು ಅನುಮಾನವಾಗಿದೆ.
ಡಿ.3ರಿಂದ ಆರಂಭವಾಗರುವ ಅಂತಿಮ ಟೆಸ್ಟ್‌ಗೆ ಪ್ರವಾಸಿ ದಕ್ಷಿಣ ಆಫ್ರಿಕಾ ತಂಡ ಇಲ್ಲಿನ ಫಿರೋಜ್ ಷಾ ಕೋಟ್ಲಾ ಮೈದಾನದಲ್ಲಿ ಮಂಗಳವಾರ ಅಭ್ಯಾಸ ನಡೆಸಿತು. ಈ ವೇಳೆ ಸ್ಟೇನ್ ಮೈದಾನಕ್ಕಿಳಿಯಲಿಲ್ಲ. ಮೊಹಾಲಿಯಲ್ಲಿ ನಡೆದ ಪ್ರಥಮ ಟೆಸ್ಟ್ ವೇಳೆ ಗಾಯಕ್ಕೆ ತುತ್ತಾಗಿದ್ದ ಸ್ಟೇನ್ ಎರಡು ಹಾಗೂ ಮೂರನೇ ಟೆಸ್ಟ್ ಪಂದ್ಯಗಳಲ್ಲಿ ಆಡಿರಲಿಲ್ಲ. ಹೀಗಾಗಿ ಸ್ಟೇನ್‌ಗೆ ಮೀಸಲು ಆಟಗಾರನಾಗಿ ತಂಡ ಸೇರಿಕೊಂಡಿರುವ ಬಲಗೈ ವೇಗಿ ಮರ್ಚೆಂಟ್ ಡಿ’ಲ್ಯಾಂಗ್ ನೆಟ್ಸ್‌ನಲ್ಲಿ ಹೆಚ್ಚು ಅಭ್ಯಾಸ ನಡೆಸಿದರು.
ಸ್ಟೇನ್ ಬುಧವಾರ ಮತ್ತೊಂದು ಸುತ್ತಿನ ಫಿಟ್‌ನೆಸ್ ಪರೀಕ್ಷೆಗೊಳಗಾಗಲಿದ್ದು, ಶೇಕಡಾ 100ರಷ್ಟು ಫಿಟ್ ಇದ್ದರೆ ಮಾತ್ರ 4ನೇ ಟೆಸ್ಟ್‌ನಲ್ಲಿ ಕಣಕ್ಕಿಳಿಯಲಿದ್ದಾರೆ ಎಂದು ದಕ್ಷಿಣ ಆಫ್ರಿಕಾ ತಂಡದ ಸಹಾಯಕ ಕೋಚ್ ಆ್ಯಡ್ರಿಯಾನ್ ಬಿರ‌್ರೆಲ್ ತಿಳಿಸಿದ್ದಾರೆ.


ಜುಲೈ 7ಕ್ಕೆ ‘ಮುನಿರತ್ನ ಕುರುಕ್ಷೇತ್ರ’ದ ಆಡಿಯೊ ಬಿಡುಗಡೆ
ಜುಲೈ 7ಕ್ಕೆ ‘ಮುನಿರತ್ನ ಕುರುಕ್ಷೇತ್ರ’ದ ಆಡಿಯೊ ಬಿಡುಗಡೆ
ಪ್ರಜಾವಾಣಿ ವಾರ್ತೆ
Published:
28 ಜೂನ್ 2019, 16:40  IST
Updated:
28 ಜೂನ್ 2019, 16:41  IST
ಅಕ್ಷರ ಗಾತ್ರ :
ಆ
ಆ
‘ಮುನಿರತ್ನ ಕುರುಕ್ಷೇತ್ರ’ ನಟ ದರ್ಶನ್ ನಟನೆಯ 50ನೇ ಚಿತ್ರ. ಇದರಲ್ಲಿ ಅವರದು ದುರ್ಯೋಧನನ ಪಾತ್ರ. 2D ಮತ್ತು 3D ರೂಪದಲ್ಲಿ ನಿರ್ಮಾಣಗೊಂಡಿರುವ ಈ ಚಿತ್ರ ಆಗಸ್ಟ್ 9ರಂದು ಬಿಡುಗಡೆಯಾಗಲಿದೆ. ಕನ್ನಡದಲ್ಲಿ ಮೊದಲ ಬಾರಿಗೆ ಕುರುಕ್ಷೇತ್ರ ದೃಶ್ಯರೂಪ ತಳೆಯುತ್ತಿರುವುದರಿಂದ ಪ್ರೇಕ್ಷಕರಲ್ಲಿ ಕುತೂಹಲ ಹೆಚ್ಚಿರುವುದು ಗುಟ್ಟೇನಲ್ಲ.
ಅಂದಹಾಗೆ ಜುಲೈ 7ರಂದು ಚಿತ್ರದ ಆಡಿಯೊ ಬಿಡುಗಡೆಗೆ ಚಿತ್ರತಂಡ ಸಿದ್ಧತೆ ನಡೆಸಿದೆ. ಕನ್ನಡ ಸೇರಿದಂತೆ ಹಿಂದಿ, ತೆಲುಗು, ತಮಿಳು ಮತ್ತು ಮಲಯಾಳ ಭಾಷೆಯಲ್ಲಿ ಹಾಡುಗಳು ಬಿಡುಗಡೆಯಾಗಲಿವೆ. ಅದ್ದೂರಿ ಕಾರ್ಯಕ್ರಮಕ್ಕೆ ತಯಾರಿ ನಡೆದಿದ್ದು ಅಂದು ಚಿತ್ರದಲ್ಲಿ ನಟಿಸಿರುವ ಎಲ್ಲಾ ಕಲಾವಿದರು ಭಾಗವಹಿಸುವ ನಿರೀಕ್ಷೆಯಿದೆ.
ಕಳೆದ ವರ್ಷವೇ ಈ ಚಿತ್ರ ತೆರೆ ಕಾಣಬೇಕಿತ್ತು. ಆದರೆ, ಗ್ರಾಫಿಕ್ಸ್‌ಗೆ ಹೆಚ್ಚು ಸಮಯ ಬೇಡಿದ್ದರಿಂದ ಬಿಡುಗಡೆಗೆ ತಡವಾಗಿದೆ. ವರಮಹಾಲಕ್ಷ್ಮಿ ಹಬ್ಬದಂದು ಜನರ ಮುಂದೆ ಬರುವುದು ದಿಟ. ಚಿತ್ರದ ಕಾಲಾವಧಿ 2 ಗಂಟೆ 55 ನಿಮಿಷ.
ಈ ಸಿನಿಮಾಕ್ಕೆ ಜಯನ್ ವಿನ್ಸೆಂಟ್ ಅವರ ಛಾಯಾಗ್ರಹಣವಿದೆ. ಸಂಗೀತ ಸಂಯೋಜಿಸಿರುವುದು ವಿ. ಹರಿಕೃಷ್ಣ.
ನಟ ಅಂಬರೀಷ್ ಭೀಷ್ಮನ ಪಾತ್ರದಲ್ಲಿ ನಟಿಸಿದ್ದಾರೆ. ಅವರು ನಿಧನರಾಗುವುದಕ್ಕೂ ಮೊದಲೇ ತಮ್ಮ ಪಾತ್ರಕ್ಕೆ ಡಬ್ಬಿಂಗ್ ಮಾಡಿದ್ದಾರೆ. ಉಳಿದಂತೆ ಅರ್ಜುನ್ ಸರ್ಜಾ (ಕರ್ಣ), ರವಿಚಂದ್ರನ್ (ಕೃಷ್ಣ), ಶಶಿಕುಮಾರ್ (ಧರ್ಮರಾಯ), ಡ್ಯಾನಿಶ್ ಅಖ್ತರ್ (ಭೀಮ), ಸೋನು ಸೂದ್ (ಅರ್ಜುನ), ಯಶಸ್ ಸೂರ್ಯ (ನಕುಲ), ಚಂದನ್ (ಸಹದೇವ), ನಿಖಿಲ್ ಕುಮಾರಸ್ವಾಮಿ (ಅಭಿಮನ್ಯು), ರವಿಶಂಕರ್ (ಶಕುನಿ), ಭಾರತಿ (ಕುಂತಿ), ಸ್ನೇಹಾ (ದ್ರೌಪದಿ), ರಾಕ್‌ಲೈನ್ ವೆಂಕಟೇಶ್ (ಶಲ್ಯ), ರಮೇಶ್ ಭಟ್ (ವಿದುರ), ಶ್ರೀನಿವಾಸ ಮೂರ್ತಿ (ದ್ರೋಣಾಚಾರ್ಯ), ಶ್ರೀನಾಥ್ (ಧೃತರಾಷ್ಟ್ರ), ರವಿಚೇತನ್ (ದುಶ್ಯಾಸನ), ಅವಿನಾಶ್ (ಗಂಧರ್ವರಾಜ), ಪವಿತ್ರಾ ಲೋಕೇಶ್ (ಸುಭದ್ರಾ) ಹರಿಪ್ರಿಯಾ ತಾರಾಗಣದಲ್ಲಿದ್ದಾರೆ.


shivaraj kumar, wedding
ನವಜೋಡಿಗೆ ಸಿಗಲಿಲ್ಲ ಮದುವೆ ಊಟ
ಶಿವರಾಜ್‌ಕುಮಾರ್ ಮಗಳು ನಿರುಪಮಾ ಮದುವೆ ರಿಸೆಪ್ಷನ್‌ಗೆ ನುಗ್ಗಿದ ಜನಸಾಗರ. ಜಾತ್ರೆಗೆ ಬಂದಂತೆ ತಡರಾತ್ರಿಯವರೆಗೆ ಬರುತ್ತಲೇ ಇದ್ದ ಕಾಲೇಜು ವಿದ್ಯಾರ್ಥಿಗಳು. ಊಟಕ್ಕೆ ನೂಕುನುಗ್ಗಲಾದ ಪರಿಣಾಮ ಮದುಮಕ್ಕಳ ಸಮೇತ ಸಂಬಂಧಿಕರು ಊಟಕ್ಕೆ ಹೋಟೆಲ್‌ಗೆ ಹೋಗಬೇಕಾದ ಪರಿಸ್ಥಿತಿ... ಇಂಥ ಅನೇಕ ಸಂಗತಿಗಳಿಗೆ ಸಾಕ್ಷಿಯಾಯಿತು ದೊಡ್ಮನೆ ಮದುವೆ.
| Updated:
Sep 2, 2015, 04:00AM IST
* ಪದ್ಮಾ ಶಿವಮೊಗ್ಗ
ಬೆಂಗಳೂರಿನ ಅರಮನೆ ಮೈದಾನದಲ್ಲಿ ಮೊನ್ನೆ ನಡೆದ ಶಿವರಾಜ್‌ಕುಮಾರ್ ಪುತ್ರಿ ನಿರುಪಮಾ ಮದುವೆ, ಸ್ಯಾಂಡಲ್‌ವುಡ್‌ನ ವೈಭವೋಪೇತ ವಿವಾಹ ಸಮಾರಂಭ ಎನಿಸಿಕೊಂಡಿತು. ದಕ್ಷಿಣ ಭಾರತ ಚಿತ್ರರಂಗದವರು ಆಗಮಿಸಿದ್ದ ಸಮಾರಂಭದಲ್ಲಿ ಸಾರ್ವಜನಿಕರದ್ದೇ ಮೇಲಗೈ ಆಗಿ ಮದುವೆ ಮನೆ ಜಾತ್ರೆಯಂತಾಯಿತು. ರಿಸೆಪ್ಷನ್‌ಗೆ ಜನರು ರಾತ್ರಿ 11 ಗಂಟೆಯವರೆಗೆ ಸಾವಿರಾರು ಸಂಖ್ಯೆಯಲ್ಲಿ ತಂಡೋಪತಂಡವಾಗಿ ಆಗಮಿಸಿದರು. ಕೊನೆಕೊನೆಗೆ ಊಟಕ್ಕೆ ನೂಕುನುಗ್ಗಲಾಯಿತು. ಶಿವರಾಜ್ ಕುಮಾರ್, ಪುನೀತ್ ರಾಜ್‌ಕುಮಾರ್, ಮಧು ಬಂಗಾರಪ್ಪ ಮತ್ತಿತರು ಕುಟುಂಬದವರನ್ನು, ಸ್ನೇಹಿತರನ್ನು ಮದುಮಕ್ಕಳ ಸಮೇತ ಕರೆದುಕೊಂಡು ಲೀ ಮೆರಿಡಿಯನ್ ಹೋಟೆಲ್‌ಗೆ ಹೋಗಿ ಊಟ ಮಾಡಬೇಕಾಯಿತು.
ಮದುವೆಯಲ್ಲಿ ಶಿವರಾಜ್ ಕುಮಾರ್ ಅಕ್ಕಂದಿರಾದ ಪೂರ್ಣಿಮಾ ಮತ್ತು ಲಕ್ಷ್ಮಿ ಅವರ ಕುಟುಂಬದ ಗೈರುಹಾಜರಿ ಎದ್ದು ಕಾಣುತ್ತಿತ್ತು. ನಟ ರಾಮ್‌ಕುಮಾರ್ ಕುಮಾರ್ ಕೂಡಾ ಮದುವೆ ಬಂದಿರಲಿಲ್ಲ. ಇನ್ನು ಸಂಬಂಧಿಕರು ನೂಕುನುಗ್ಗಲಾಗುವ ಭಯದಿಂದಲೇ ತಮ್ಮ ಮಕ್ಕಳನ್ನು ಮನೆಯಲ್ಲೇ ಬಿಟ್ಟು ಬರಬೇಕಾಯ್ತು.
ಧಾರೆಯ ನಂತರ ಮದುಮಕ್ಕಳನ್ನು ಎಚ್‌ಎಸ್‌ಆರ್ ಲೇಔಟ್‌ನಲ್ಲಿ ಹೊಸದಾಗಿ ಕೊಂಡುಕೊಂಡ ಮನೆಯಲ್ಲಿ ಮನೆ ತುಂಬಿಸಿಕೊಳ್ಳುವ ಶಾಸ್ತ್ರವನ್ನು ಮಾಡಲಾಯಿತು. ಅಳಿಯ ದಿಲೀಪ್ ಮೈಸೂರಿನವರು. ಮಾಂಬಳ್ಳಿ, ಸಾಲಿಗ್ರಾಮ, ಗಾಜನೂರಿನಿಂದ ಬರುವವರಿಗೆ ಶಿವರಾಜ್ ಕುಮಾರ್ ಪ್ರತ್ಯೇಕ ಬಸ್ ವ್ಯವಸ್ಥೆ ಮಾಡಿದ್ದರು. ಆದರೆ, ಜನಸಾಗರದಲ್ಲಿ ಎಲ್ಲರೂ ತೊಂದರೆ ಅನುಭವಿಸುವಂತಾಯಿತು.
ಶಿವರಾಜಕುಮಾರ್ ಮಗಳ ಮದುವೆಗೆ ಎಲ್ಲರನ್ನೂ ಕರೆದಿದ್ದರು. ಅಷ್ಟೇ ಸಾಕಾಯ್ತು. ಕಾಲೇಜು ಹುಡುಗರು ಹುಡುಗಿಯರು ಗುಂಪು ಗುಂಪಾಗಿ ಜಾತ್ರೆಗೆ ಬರುವಂತೆ ಬಂದರು. ಪ್ರವಾಹದಂತೆ ಬಂದ ಜನರನ್ನು ನಿಯಂತ್ರಿಸುವುದು ಕಷ್ಟದ ಕೆಲಸವಾಗಿತ್ತು. ಐತಿಹಾಸಿಕ ಸಿನಿಮಾದ ಅದ್ಧೂರಿ ಸೆಟ್‌ನಂತೆ, ಕಲಾತ್ಮಕವಾಗಿ ಸಿಂಗರಿಸಲಾಗಿದ್ದ ಮದುವೆ ಮನೆ ಅಕ್ಷರಶಃ ಜಾತ್ರೆ ಸ್ಥಳದಂತಾಗಿತ್ತು. ಬಂದ ಹುಡುಗ ಹುಡುಗಿಯರು ಸಾಗುವ ಹಾದಿಯಲ್ಲಿ ನಿಲ್ಲಿಸಲಾಗಿದ್ದ ಝಗಮಗಿಸುವ ಲೈಟಿನಲ್ಲಿ ಹೊಳೆವ ಹೂವಿನ ಕಂಬಗಳ ಬಳಿ ನಿಂತು ಫೋಟೊ ತೆಗೆಸಿಕೊಳ್ಳುತ್ತಿದ್ದ ದೃಶ್ಯ ಸಾಮಾನ್ಯವಾಗಿತ್ತು.
ಬೆಳಗ್ಗೆ ಮುಹೂರ್ತದ ಸಮಯದಲ್ಲಿ ಮದುವೆ ಮನೆಯೊಳಗೆ 15,000ಕ್ಕೂ ಹೆಚ್ಚು ಜನರಿದ್ದರೆ, ಹೊರಗೆ ಸುಮಾರು 10 ಸಾವಿರ ಜನರು ನೆರೆದಿದ್ದರು. ಪೊಲೀಸರು ಈ ಗುಂಪನ್ನು ಚದುರಿಸಲು ಹರಸಾಹಸ ಮಾಡಬೇಕಾಯ್ತು. ಗಾಜನೂರು, ಮಂಡ್ಯ ಮತ್ತಿತರ ಊರುಗಳಿಂದ ಜನಸಾಗರ ಹರಿದು ಬಂದಿತ್ತು. ಬಂದಿದ್ದ ಜನರು ಒಳಗೆ ಹೋಗಲಾಗದೆ ಪರದಾಡಬೇಕಾಯ್ತು. ಒಂದು ಹಂತದಲ್ಲಿ ಮದುಮಗನ ತಂದೆ ಮಂಜೇಗೌಡರಿಗೂ ತಮ್ಮ ಸಂಬಂಧಿಗಳನ್ನು ಒಳಗೆ ಕರೆದೊಯ್ಯುವುದು ಕಷ್ಟದ ಸಂಗತಿಯಾಯ್ತು. ನೂರಾರು ಜನ ಬಾಡಿಗಾರ್ಡ್‌ಗಳು, ಖಾಸಗಿ ರಕ್ಷಣಾ ಪಡೆ ಕಾರ್ಯನಿರ್ವಹಿಸಿದ್ದು, ಎಲ್ಲರೂ ಬಸವಳಿದಿದ್ದರು.
ರಿಸೆಪ್ಷನ್‌ಗೆ ಆಟೋಗಳಲ್ಲಿ ಸಾರ್ವಜನಿಕರು ದೂರದಿಂದ ಬಂದರು. ಉತ್ತರ ಕರ್ನಾಟಕದಿಂದ ಬಂದ ಕುಟುಂಬಕ್ಕೆ ಶಿವಣ್ಣ ಎಂದರೆ ಜನುಮದ ಜೋಡಿಯ ಮೆಚ್ಚಿನ ಹೀರೊ. ಅವರ ಮಗಳ ಮದುವೆಯಲ್ಲಿ ಉಂಡ ಸಂತಸ ಮುಖದಲ್ಲಿ ಮನೆಮಾಡಿತ್ತು. ಇನ್ನೊಂದೆಡೆ ಬರುವ ಚಿತ್ರನಟರನ್ನು ನೋಡಲೆಂದೇ ವಿಐಪಿ ದ್ವಾರದ ಬಳಿ ನಿಂತವರು ನೂರಾರು ಜನರು. ಸಿಲೆಬ್ರಿಟಿಗಳನ್ನು ಕಾರಿನಿಂದ ಸ್ಟೇಜ್‌ವರೆಗೆ ಸೆಕ್ಯುರಿಟಿ ಗಾರ್ಡ್‌ಗಳು ಕರೆದೊಯ್ದು, ಮತ್ತೆ ತಂದು ಬಿಡುತ್ತಿದ್ದರು. ವೇದಿಕೆಯ ಮೇಲೆ ಕಿಕ್ಕಿರಿದು ನಿಂತಿದ್ದ ಜನರನ್ನು ನಿಯಂತ್ರಿಸುವಲ್ಲಿ ಮದುವೆ ನಿರ್ವಹಣಾ ತಂಡದವರು ಬಹಳ ತಾಳ್ಮೆ ಪ್ರದರ್ಶಿಸಿದರು.
ಮದುವೆಗೆ ಬಂದಿದ್ದ 12 ಜನರ ಒಂದು ಕುಟುಂಬ ವೇದಿಕೆಯ ಒಂದು ಮೂಲೆಯಲ್ಲಿ ಗುಂಪಾಗಿ ಅಲ್ಲಾಡದೆ ನಿಂತುಬಿಟ್ಟಿದ್ದರು. ಎಷ್ಟೇ ಮನವೊಲಿಸಲು ಪ್ರಯತ್ನಿಸಿದರೂ ಅವರನ್ನು ವೇದಿಕೆಯಿಂದ ಕೊನೆಯವರೆಗೆ ಕೆಳಗಿಳಿಸಲು ಸಾಧ್ಯವಾಗಲೇ ಇಲ್ಲ. ತಮ್ಮ ನೆಚ್ಚಿನ ನಟ, ನಟಿಯರು ವೇದಿಕೆಯ ಮೇಲೆ ಬಂದ ತಕ್ಷಣ ಕೂಗಿ, ಶಿಳ್ಳೆ ಹೊಡೆದು ಅಭಿಮಾನ ತೋರಿಸುತ್ತಿದ್ದರು. ಅನೇಕರು ಊಟಕ್ಕೆ ಮುಗಿಬಿದ್ದು ಅಡುಗೆಯ ಪಾತ್ರೆಗಳನ್ನೆಲ್ಲಾ ಚೆಲ್ಲಾಡಿ ಅಶಿಸ್ತನ್ನು ತೋರಿಸಿದರು. ಒಟ್ಟಿನಲ್ಲಿ ಸುಮಾರು 50 ಸಾವಿರಕ್ಕೂ ಹೆಚ್ಚು ಜನರು ಭಾಗವಹಿಸಿದ್ದರು.
---
- ಬಾಲಿವುಡ್‌ನ ಬಿಗ್ ಬಿ ಅಮಿತಾಭ್ ಬಚ್ಚನ್, ರಜನೀಕಾಂತ್ ಈ ಮದುವೆಗೆ ಬಾರದೇ ಇದ್ದುದು ನಿರಾಶೆಗೆ ಕಾರಣವಾಯ್ತು.     - ಸಮಾರಂಭವನ್ನು ವೀಕ್ಷಿಸಲು ಸಾರ್ವಜನಿಕರಿಗಾಗಿ ಹೊರಭಾಗದಲ್ಲಿ ಚಿತ್ರಮಂದಿರದಲ್ಲಿರುವಷ್ಟೇ ದೊಡ್ಡದಾದ ಸ್ಕ್ರೀನ್ ಅಳವಡಿಸಲಾಗಿತ್ತು.     - ಹೆಣ್ಣುಮಕ್ಕಳ ಅನುಕೂಲಕ್ಕಾಗಿ 3 ಕ್ಯಾರವ್ಯಾನ್‌ಗಳನ್ನು ತರಿಸಲಾಗಿತ್ತು.     - ಮಾಲ್‌ಗಳಲ್ಲಿರುವಂತೆ ಸುಸಜ್ಜಿತ ಶೌಚಾಲಯಗಳನ್ನು ಕಟ್ಟಿಸಲಾಗಿತ್ತು.     - ಸಂಬಂಧಿಕರಿಗಾಗಿ ಪ್ರತ್ಯೇಕ ತಾತ್ಕಾಲಿಕ ಕೊಠಡಿಗಳನ್ನು ನಿರ್ಮಾಣ ಮಾಡಲಾಗಿತ್ತು.     - 10 ಅಡಿಗೊಂದರಂತೆ ಏರ್ ಕೂಲರ್ ಅಳವಡಿಸಲಾಗಿತ್ತು.     - ರಾಜಸ್ಥಾನಿ, ಉತ್ತರ ಭಾರತ, ದಕ್ಷಿಣ ಭಾರತ ಫುಡ್ ಕೌಂಟರ್‌ಗಳು ಇದ್ದವು.     - ಹೆಜ್ಜೆ ಹೆಜ್ಜೆಗೆ ವಿದೇಶದಿಂದ ತಂದ ಥರಾವರಿ ಹೂಗಳ ಕಲಾತ್ಮಕ ಜೋಡಣೆ ಮಾಡಲಾಗಿತ್ತು.     - 10 ಎಕರೆ ಪ್ರದೇಶದಲ್ಲಿ ಕಟ್ಟಲಾಗಿದ್ದ ಮದುವೆ ಮನೆಗೆ ಪೂರ್ತಿ ಕಾರ್ಪೆಟ್ ಹಾಕಲಾಗಿತ್ತು. ಸುಮಾರು 1 ತಿಂಗಳ ಕಾಲ ನೂರಕ್ಕೂ ಹೆಚ್ಚು ಜನರು ಛತ್ರವನ್ನು ಕಟ್ಟಿದ್ದರು.


ಕೆರಿಬಿಯನ್ ಪ್ರವಾಸಕ್ಕೆ ಮಹಿಳಾ ತಂಡದ ಆಯ್ಕ
ದಕ್ಷಿಣ ಆಫ್ರಿಕಾ ವಿರುದ್ಧ ಆಡುತ್ತಿರುವ ತಂಡ ಉಳಿಸಿಕೊಂಡ ಆಯ್ಕೆಗಾರರು
ಕೆರಿಬಿಯನ್ ಪ್ರವಾಸಕ್ಕೆ ಮಹಿಳಾ ತಂಡದ ಆಯ್ಕ
ಪಿಟಿಐ
27 ಸೆಪ್ಟೆಂಬರ್ 2019, 23:23  IST
Updated:
27 ಸೆಪ್ಟೆಂಬರ್ 2019, 23:23  IST
ಅಕ್ಷರ ಗಾತ್ರ :
ಆ
ಆ
ನವದೆಹಲಿ: ವೆಸ್ಟ್ ಇಂಡೀಸ್ ಪ್ರವಾಸ ಕೈಗೊಳ್ಳುವ ಭಾರತ ಮಹಿಳಾ ತಂಡವನ್ನು ರಾಷ್ಟ್ರೀಯ ಆಯ್ಕೆಗಾರರು ಶುಕ್ರವಾರ ಪ್ರಕಟಿಸಿದ್ದಾರೆ. ಕೆರಿಬಿಯನ್ ಪ್ರವಾಸದ ವೇಳೆ ತಂಡವು ಮೂರು ಏಕದಿನ, ಐದು ಟಿ–20 ಪಂದ್ಯಗಳನ್ನು  ಆಡಲಿದೆ.
ದಕ್ಷಿಣ ಆಫ್ರಿಕಾ ವಿರುದ್ಧ ಬರೋಡಾದಲ್ಲಿ ಅಕ್ಟೋಬರ್ 9 ರಿಂದ ನಡೆಯಲಿರುವ ಏಕದಿನ ಸರಣಿಗೆ ಆಯ್ಕೆಯಾದ ತಂಡವೇ ವೆಸ್ಟ್ ಇಂಡೀಸ್‌ಗೂ ಹೋಗಲಿದೆ. ಮೊದಲ ಪಂದ್ಯ ನವೆಂಬರ್ 1ರಂದು ಆ್ಯಂಟೀಗಾದಲ್ಲಿ ನಡೆಯಲಿದೆ. 15 ಮಂದಿಯ ತಂಡದ ಜೊತೆ ಸುಷ್ಮಾ ವರ್ಮಾ ಅವರಿಗೂ ಅವಕಾಶ ನೀಡಲಾಗಿದೆ.
ಟಿ–20 ಸರಣಿಗೂ, ದಕ್ಷಿಣ ಆಫ್ರಿಕಾ ವಿರುದ್ಧ ಹಾಲಿ ಆಡುತ್ತಿರುವ ತಂಡವನ್ನೇ ಉಳಿಸಕೊಳ್ಳಲಾಗಿದೆ. ಸರಣಿಯ ಮೊದಲ ಪಂದ್ಯ ನವೆಂಬರ್ 9ರಂದು ಸೇಂಟ್ ಲೂಸಿಯಾದಲ್ಲಿ ನಡೆಯಲಿದೆ. 15 ವರ್ಷದ ಶೆಫಾಲಿ ವರ್ಮಾ ಸ್ಥಾನ ಉಳಿಸಿಕೊಂಡಿದ್ದಾರೆ.
ಏಕದಿನ ತಂಡ: ಮಿಥಾಲಿ ರಾಜ್ (ನಾಯಕಿ), ಹರ್ಮನ್‌ಪ್ರೀತ್ ಕೌರ್ (ಉಪನಾಯಕಿ), ಸ್ಮೃತಿ ಮಂದಾನ, ಜೆಮಿಮಾ ರಾಡ್ರಿಗಸ್, ದೀಪ್ತಿ ಶರ್ಮಾ, ಪೂನಂ ರಾವತ್, ಡಿ.ಹೇಮಲತಾ, ಜೂಲನ್ ಗೋಸ್ವಾಮಿ, ಶಿಖಾ ಪಾಂಡೆ, ಮಾನಸಿ ಜೋಶಿ, ಪೂನಂ ಯಾದವ್, ಏಕ್ತಾ ಬಿಷ್ತ್, ರಾಜೇಶ್ವರಿ ಗಾಯಕವಾಡ್, ತಾನಿಯಾ ಭಾಟಿಯಾ (ವಿಕೆಟ್ ಕೀಪರ್), ಪ್ರಿಯಾ ಪುನಿಯಾ, ಸುಷ್ಮಾ ವರ್ಮಾ.
ಟಿ–20 ತಂಡ: ಹರ್ಮನ್‌ಪ್ರೀತ್ ಕೌರ್ (ನಾಯಕಿ), ಸ್ಮೃತಿ ಮಂದಾನ (ಉಪ ನಾಯಕಿ), ಜೆಮಿಮಾ ರಾಡ್ರಿಗಸ್, ಶೆಫಾಲಿ ವರ್ಮಾ, ಹರ್ಲೀನ್ ಡಿಯೋಲ್, ದೀಪ್ತಿ ಶರ್ಮಾ, ತಾನಿಯಾ ಭಟಿಯಾ, ಪೂನಂ ಯಾದವ್, ರಾಧಾ ಯಾದವ್, ವೇದಾ ಕೃಷ್ಣಮೂರ್ತಿ, ಅನುಜಾ ಪಾಟೀಲ್, ಶಿಖಾ ಪಾಂಡೆ, ಪೂಜಾ ವಸ್ತ್ರಾಕರ್, ಮಾನಸಿ ಜೋಶಿ, ಆರುಂಧತಿ ರೆಡ್ಡಿ.


2ನೇ ಟಿ20 ಪಂದ್ಯದಲ್ಲಿಎಂ ಎಸ್ ಧೋನಿ ಕಣಕ್ಕಿಳಿದರೆ ಸಾಕು ದಾಖಲೆ ನಿರ್ಮಾಣವಾಗಲಿದೆ!
Highlights
ಇಂಗ್ಲೆಂಡ್ ವಿರುದ್ಧದ 2ನೇ ಟಿ20 ಪಂದ್ಯದಲ್ಲಿ ಟೀಂ ಇಂಡಿಯಾ ಕ್ರಿಕೆಟಿಗ ಎಂ ಎಸ್ ಧೋನಿ ದಾಖಲೆ ಬರೆಯಲು ಸಜ್ಜಾಗಿದ್ದಾರೆ. ಕಾರ್ಡಿಫ್ ಪಂದ್ಯದಲ್ಲಿ ಧೋನಿ ಕಣಕ್ಕಿಳಿದರೆ ದಾಖಲೆ ನಿರ್ಮಾಣವಾಗಲಿದೆ. ಅಷ್ಟಕ್ಕು ಧೋನಿ ನಿರ್ಮಿಸಲಿರುವ ದಾಖಲೆ ಯಾವುದು? ಇಲ್ಲಿದೆ ವಿ
ಕಾರ್ಡಿಫ್(ಜು.05): ಇಂಗ್ಲೆಂಡ್ ವಿರುದ್ಧದ ದ್ವಿತೀಯ ಟಿ20 ಪಂದ್ಯದಲ್ಲಿ ಟೀಂ ಇಂಡಿಯಾ ಮಾಜಿ ನಾಯಕ ಎಂ ಎಸ್ ಧೋನಿ ವಿನೂತನ ದಾಖಲೆ ನಿರ್ಮಿಸಲಿದ್ದಾರೆ. ಕಾರ್ಡಿಫ್ ಪಂದ್ಯದಲ್ಲಿ ಕಣಕ್ಕಿಳಿದರೆ ಧೋನಿ 500ನೇ ಅಂತಾರಾಷ್ಟ್ರೀ ಪಂದ್ಯ ಆಡಿದ ಹೆಗ್ಗಳಿಕೆಗೆ ಪಾತ್ರರಾಗಲಿದ್ದಾರೆ.
90 ಟೆಸ್ಟ್, 318 ಏಕದಿನ ಹಾಗೂ 90 ಟಿ20 ಪಂದ್ಯ ಆಡಿರುವ ಎಂ ಎಸ್ ಧೋನಿ ಓಟ್ಟು 499 ಪಂದ್ಯ ಆಡಿದ್ದಾರೆ. ಇಂಗ್ಲೆಂಡ್ ವಿರುದ್ಧದ ದ್ವಿತೀಯ ಟಿ20 ಪಂದ್ಯ ಧೋನಿ ಪಾಲಿಗೆ 500ನೇ ಅಂತಾರಾಷ್ಟ್ರೀಯ ಪಂದ್ಯವಾಗಲಿದೆ.
ಎಂ ಎಸ್ ಧೋನಿ ಈ ಸಾಧನೆ ಮಾಡಿದರೆ, ಭಾರತದ 3ನೇ ಕ್ರಿಕೆಟಿಗ ಅನ್ನೋ ದಾಖಲೆ ಬರೆಯಲಿದ್ದಾರೆ. ಧೋನಿಗೂ ಮೊದಲು ಮಾಸ್ಟರ್ ಬ್ಲಾಸ್ಟರ್ ಸಚಿನ್ ತೆಂಡೂಲ್ಕರ್ ಹಾಗೂ ರಾಹುಲ್ ದ್ರಾವಿಡ್ ಈ ಸಾಧನೆ ಮಾಡಿದ್ದಾರೆ.


#Gomonster Samsung M30s: ಹೊಸ ಸ್ಮಾರ್ಟ್‌ಫೋನ್ ನ ವಿಶೇಷತೆಗಳೇನು ನೋಡಿ! WATCH LIVE TV
ಇಂಗ್ಲೆಂಡ್ ಎದುರು ಪಾಕ್‌ಗೆ 10 ವಿಕೆಟ್ ಜಯ
ಪಾಕಿಸ್ತಾನ ತಂಡ ಮೊದಲ ಕ್ರಿಕೆಟ್ ಟೆಸ್ಟ್ ಪಂದ್ಯದಲ್ಲಿ ಇಂಗ್ಲೆಂಡ್ ತಂಡವನ್ನು 10 ವಿಕೆಟ್‌ಗಳಿಂದ ಸುಲಭವಾಗಿ ಪರಾಭವಗೊಳಿಸಿದೆ.
PTI | Updated:
Jan 21, 2012, 03:45PM IST
ಪಾಕಿಸ್ತಾನ ತಂಡ ಮೊದಲ ಕ್ರಿಕೆಟ್ ಟೆಸ್ಟ್ ಪಂದ್ಯದಲ್ಲಿ ಇಂಗ್ಲೆಂಡ್ ತಂಡವನ್ನು 10 ವಿಕೆಟ್‌ಗಳಿಂದ ಸುಲಭವಾಗಿ ಪರಾಭವಗೊಳಿಸಿದೆ.
ದುಬೈ ಇಂಟರ್‌ನ್ಯಾಷನಲ್ ಕ್ರೀಡಾಂಗಣದಲ್ಲಿ ನಡೆದ ಪಂದ್ಯದಲ್ಲಿ ಪಾಕಿಸ್ತಾನ ತಂಡ ಇನ್ನೂ ಸುಮಾರು ಎರಡು ದಿನಕ್ಕಿಂತಲೂ ಹೆಚ್ಚು ಸಮಯದ ಆಟ ಉಳಿದಿರುವಂತೆಯೇ ಪಂದ್ಯವನ್ನು ತನ್ನ ತೆಕ್ಕೆಗೆ ಹಾಕಿಕೊಂಡಿತು.
ಇಂಗ್ಲೆಂಡ್‌ನ ಮೊದಲ ಇನಿಂಗ್ಸ್‌ನ 192 ರನ್‌ಗಳಿಗೆ ಉತ್ತರವಾಗಿ ಪಾಕಿಸ್ತಾನ ತಂಡ 338 ರನ್‌ಗಳಿಸಿತು. ಮೊದಲ ಇನಿಂಗ್ಸ್‌ನ 146 ರನ್‌ಗಳ ಹಿನ್ನಡೆಯೊಂದಿಗೆ ದ್ವಿತೀಯ ಇನಿಂಗ್ಸ್ ಆರಂಭಿಸಿದ ಇಂಗ್ಲೆಂಡ್ 160 ರನ್‌ಗಳ ಅಲ್ಪ ಮೊತ್ತಕ್ಕೆ ಕುಸಿಯಿತು.
ಪಾಕಿಸ್ತಾನದ ಪರ ಉಮರ್ ಗುಲ್ 4 ವಿಕೆಟ್ ಪಡೆದರೆ, ಸಯೀದ್ ಅಜ್ಮಲ್ ಮತ್ತು ಅಬ್ದುರ್ ರೆಹಮಾನ್ ತಲಾ ಮೂರು ವಿಕೆಟ್ ಉರುಳಿಸಿದರು.
ನಂತರ ಗೆಲ್ಲಲು ಕೇವಲ 15 ರನ್‌ಗಳ ಗುರಿ ಪಡೆದಿದ್ದ ಪಾಕಿಸ್ತಾನ ತಂಡ ಗುರುವಾರ ಮೂರನೇ ದಿನದಾಟ ಕೊನೆಗೊಳ್ಳಲು ಕೆಲವೇ ನಿಮಿಷಗಳಿದ್ದಾಗ ವಿಕೆಟ್ ಕಳೆದುಕೊಳ್ಳದೇ ವಿಜಯೋತ್ಸವ ಆಚರಿಸಿತು. ಮೊದಲ ಇನಿಂಗ್ಸ್‌ನಲ್ಲೂ 7 ವಿಕೆಟ್ ಪಡದು ಮಿಂಚಿದ್ದ ಸ್ಪಿನ್ನರ್ ಸಯೀದ್ ಅಜ್ಮಲ್ ಪಂದ್ಯಶ್ರೇಷ್ಠ ಗೌರವಕ್ಕೆ ಪಾತ್ರರಾದರು.
ಈ ಗೆಲುವಿನೊಂದಿಗೆ ಪಾಕಿಸ್ತಾನ ಮೂರು ಪಂದ್ಯಗಳ ಸರಣಿಯಲ್ಲಿ 1-0ಯಿಂದ ಮುನ್ನಡೆ ಸಾಧಿಸಿದೆ. ಎರಡನೇ ಟೆಸ್ಟ್ ಜನವರಿ 25ರಿಂದ ಅಬುಧಾಬಿಯಲ್ಲಿ ಹಾಗೂ ಮೂರನೇ ಟೆಸ್ಟ್ ಸಹ ಇದೇ ಕ್ರೀಡಾಂಗಣದಲ್ಲಿ ಫೆಬ್ರವರಿ 3ರಿಂದ ನಡೆಯಲಿದೆ.
ಸಂಕ್ಷಿಪ್ತ ಸ್ಕೋರ್
ಇಂಗ್ಲೆಂಡ್ 192 ಮತ್ತು 57.5 ಓವರುಗಳಲ್ಲಿ 160 (ಜೊನಾಥನ್ ಟ್ರಾಟ್ 49, ಗ್ರೇಮ್ ಸ್ವಾನ್ 39, ಉಮರ್ ಗುಲ್ 63ಕ್ಕೆ4, ಅಬ್ದುರ್ ರೆಹಮಾನ್ 37ಕ್ಕೆ3, ಸಯೀದ್ ಅಜ್ಮಲ್ 42ಕ್ಕೆ3). ಪಾಕಿಸ್ತಾನ 338 (ಅದ್ನಾನ್ ಅಕ್ಮಲ್ 61, ಸಯೀದ್ ಅಜ್ಮಲ್ 12, ಗ್ರೇಮ್ ಸ್ವಾನ್ 107ಕ್ಕೆ4, ಸ್ಟುವರ್ಟ್ ಬ್ರಾಡ್ 84ಕ್ಕೆ3, ಜೇಮ್ಸ್ ಆ್ಯಂಡರ್‌ಸನ್ 71ಕ್ಕೆ2) ಮತ್ತು ವಿಕೆಟ್ ನಷ್ಟವಿಲ್ಲದೆ 15 (ಮೊಹಮದ್ ಹಫೀಜ್ ಅಜೇಯ 15).


|
Updated: Tuesday, May 16, 2017, 13:16 [IST]
ಒಂದು ಲೋಟ ಬೀಟ್ರೂಟ್ ರಸ- ಇದರಲ್ಲಿರುವ ಹೆಚ್ಚುವರಿ ನೈಟ್ರೇಟ್ ಪೋಷಕಾಂಶಗಳು ಅಧಿಕ ರಕ್ತದೊತ್ತಡವನ್ನು ಪವಾಡವೆಂಬಂತೆ ಕಡಿಮೆಗೊಳಿಸುವುದು ಮಾತ್ರವಲ್ಲ, ಹೃದಯಾಘಾತದ ಸಾಧ್ಯತೆಯನ್ನೂ ಕಡಿಮೆಗೊಳಿಸುತ್ತದೆ ಎಂದು ಇತ್ತೀಚಿನ ಸಂಶೋಧನೆಯೊಂದು ಪ್ರಕಟಿಸಿದೆ.
ಇದರ ಗುಟ್ಟು ಏನೆಂದರೆ ನೈಟ್ರೇಟು ಪೋಷಕಾಂಶಗಳಿಗೆ ರಕ್ತನಾಳಗಳನ್ನು ಮೃದುಗೊಳಿಸಿ ಹಿಗ್ಗಲು ಅವಕಾಶ ಮಾಡಿಕೊಡುವ ಶಕ್ತಿಯಿದೆ. ಇದರಿಂದ ಹೃದಯದ ಮೇಲೆ ಬೀಳುವ ಒತ್ತಡ ಕಡಿಮೆಯಾಗಿ ಹೃದಯಾಘಾತದ ಸಾಧ್ಯತೆ ಕಡಿಮೆಯಾಗುತ್ತದೆ.
ಈ ವಿಷಯವನ್ನು Heart and Circulatory Physiology ಎಂಬ ಹೆಸರಿನ, ಹೃದಯ ಮತ್ತು ಶರೀರ ವಿಜ್ಞಾನಕ್ಕೆ ಸಂಬಂಧಿಸಿದ ಮಾಧ್ಯಮವೊಂದರಲ್ಲಿ ಪ್ರಕಟಿಸಲಾಗಿದ್ದು ಇದರ ವರದಿಯ ಸಾರಾಂಶದ ಪ್ರಕಾರ ಬೀಟ್ರೂಟ್ ರಸದ ಸೇವನೆಯಿಂದ ಸಹಾನುಭೂತಿಯ ನರವ್ಯವಸ್ಥೆ (sympathetic nervous system (SNS))ಗೆ ದೊರಕುವ ಪ್ರಚೋದನೆಯನ್ನು ಕಡಿಮೆಗೊಳಿಸುವ ಮೂಲಕ ಹೃದಯಾಘಾತ ಹಾಗೂ ಅಧಿಕ ರಕ್ತದೊತ್ತಡದ ಸಾಧ್ಯತೆಯನ್ನು ಕಡಿಮೆಗೊಳಿಸುತ್ತದೆ.
"ಈ ಸಂಶೋಧನೆಯಲ್ಲಿ ಕಂಡುಕೊಂಡಂತೆ ಬೀಟ್ರೂಟ್ ರಸದ ಮೂಲಕ ಸೇವಿಸಲ್ಪಡುವ ಅಲ್ಪಪ್ರಮಾಣದ ಹೆಚ್ಚುವರಿ ನೈಟ್ರೇಟ್ ಪೋಷಕಾಂಶಗಳು ಶರೀರ ಸಾಮಾನ್ಯಸ್ಥಿತಿಯಲ್ಲಿದ್ದಾಗ ಹಾಗೂ ವ್ಯಾಯಾಮದ ಸಮಯದಲ್ಲಿ ಸ್ನಾಯುಗಳಿಗೆ ಎದುರಾಗುವ muscle sympathetic outflow ಎಂಬ ಸ್ಥಿತಿಯನ್ನು ಕಡಿಮೆಗೊಳಿಸುತ್ತದೆ" ಎಂದು ಕೆನಡಾದ ಗ್ವೆಲ್ಫ್ ವಿಶ್ವವಿದ್ಯಾಲಯದ ಸಂಶೋಧಕರು express.co.uk ತಾಣದ ಮೂಲಕ ತಿಳಿಸಿದ್ದಾರೆ.
ಇದನ್ನೂ ಓದಿ- ಜೇನು ಬೆರೆಸಿದ ಬೀಟ್‌ರೂಟ್ ಜ್ಯೂಸ್ ಕುಡಿದರೆ ಹತ್ತಾರು ಲಾಭ!
ಈ ಸಂಶೋಧನೆಯಲ್ಲಿ ಇಪ್ಪತ್ತೇಳು ವಯಸ್ಸಿನ ಇಪ್ಪತ್ತು ಯುವ ಸ್ವಯಂಪ್ರೇರಿತ ವ್ಯಕ್ತಿಗಳನ್ನು ಎರಡು ಪರೀಕ್ಷೆಗೆ ಒಳಪಡಿಸಲಾಗಿದ್ದು ಅರ್ಧದಷ್ಟು ವ್ಯಕ್ತಿಗಳಿಗೆ ಹೆಚ್ಚುವರಿ ನೈಟ್ರೇಟು ಹಾಗೂ ಉಳಿದವರಿಗೆ ಪ್ಲಾಸೆಬೋ (ಔಷಧೀಯ ಗುಣವೇ ಇಲ್ಲದ ಪಾನೀಯವನ್ನು ಔಷಧವೆಂದು ರೋಗಿ ನಂಬುವ) ವನ್ನು ನೀಡಲಾಗಿತ್ತು.
ಸಂಶೋಧನೆಯಲ್ಲಿ ಈ ಎಲ್ಲಾ ವ್ಯಕ್ತಿಗಳ ಹೃದಯದ ಒತ್ತಡ, ಬಡಿತದ ಗತಿ, ಸ್ನಾಯುಗಳ ಸಂವೇದನಾ ಕ್ರಿಯೆ (muscle sympathetic nerve activity (MSNA)) ಹಾಗೂ ಸಾಮಾನ್ಯಸ್ಥಿತಿಯಲ್ಲಿ ಮತ್ತು ಪ್ರಮುಖವಲ್ಲದ ಹಸ್ತದ ಬೆರಳುಗಳಿಗೆ ವ್ಯಾಯಾಮ ನೀಡುವ ಹ್ಯಾಂಡ್ ಗ್ರಿಪ್ ಸಲಕರಣೆಯ ಸುಲಭ
ವ್ಯಾಯಾಮದ ಅವಧಿಯಲ್ಲಿ ಸ್ನಾಯುಗಳ ಚಟುವಟಿಕೆಗಳನ್ನು ಅಭ್ಯಸಿಸಲಾಗಿತ್ತು. ಈ ಸಂಶೋಧನೆಯ ಫಲಿತಾಂಶದಲ್ಲಿ muscle sympathetic nerve activity (MSNA)ಯನ್ನು ಕೂಲಂಕಶವಾಗಿ ಅಭ್ಯಸಿಸಿ ಬೀಟ್ರೂಟ್ ರಸವನ್ನು ಸೇವಿಸಿದರವಲ್ಲಿ ಇದು ಇತರರಿಗಿಂತ ಕಡಿಮೆ ಇದ್ದುದು ಕಂಡುಬಂದಿದೆ.
ಇದನ್ನೂ ಓದಿ- ಬೀಟ್‌ರೂಟ್ ಜ್ಯೂಸ್, ಎಂದಾಕ್ಷಣ ಮುಖಸಿಂಡರಿಸಬೇಡಿ...
"ಅಚ್ಚರಿ ಎಂಬಂತೆ, ವ್ಯಾಯಾಮದ ಅವಧಿಯಲ್ಲಿಯೂ, ವ್ಯಾಯಾಮರಹಿತ ವೇಳೆಯಲ್ಲಿಯೂ ರಕ್ತದೊತ್ತಡದಲ್ಲಿ ವ್ಯತ್ಯಾಸ ಕಂಡು ಬರಲೇ ಇಲ್ಲ" ಎಂದು ಸಂಶೋಧಕರು ತಿಳಿಸಿದ್ದಾರೆ. "ಈ ಸಂಶೋಧನೆಯಲ್ಲಿ ಕಂಡುಕೊಂಡಂತೆ ಹೆಚ್ಚುವರಿ ನೈಟ್ರೇಟ್ ಪೋಷಕಾಂಶಗಳು ಕೇಂದ್ರ ಸಹಾನುಭೂತಿಯ ನರವ್ಯವಸ್ಥೆಯ ಹೊರಹರಿವನ್ನು ಕಡಿಮೆಗೊಳಿಸಿ ತನ್ಮೂಲಕ ಹೃದಯಸಂಬಂಧಿ ಹೊರೆಗಳನ್ನು ಕಡಿಮೆಗೊಳಿಸುತ್ತದೆ.
ಈ ಮೂಲಕ ನರವ್ಯವಸ್ಥೆಯನ್ನು ಸುಗಮಗೊಳಿಸಲು ನೆರವಾಗುತ್ತದೆ" ಎಂದು ಸಂಶೋಧಕರು ತಿಳಿಸುತ್ತಾರೆ. ಇದಕ್ಕೂ ಮೊದಲು ಎಕ್ಸೆಟರ್ವಿ ಶ್ವವಿದ್ಯಲಯದ ಸಂಶೋಧಕರು ನಡೆಸಿದ ಸಂಶೋಧನೆಯಲ್ಲಿ ಹಸಿ ಬೀಟ್ರೂಟ್ ರಸವನ್ನು ನಿತ್ಯವೂ ಸೇವಿಸಿದ ವ್ಯಕ್ತಿಗಳು ಉಳಿದವರಿಗಿಂತ ಹದಿನಾರು ಶೇಖಡಾ ಹೆಚ್ಚು ಕಾಲ ವ್ಯಾಯಾಮ ನಡೆಸಲು ಶಕ್ತರಾಗುತ್ತಾರೆ ಎಂದು ಪ್ರಕಟಿಸಿತ್ತು.


ಮಳೆಗಾಲದಲ್ಲಿ ಶೀತದಿಂದ ಮುಕ್ತಿಗೆ ಮನೆ ಕಷಾಯ
ಮಳೆಗಾಲದಲ್ಲಿ ಶೀತದಿಂದ ಮುಕ್ತಿಗೆ ಮನೆ ಕಷಾಯ
YK   ¦    Aug 13, 2018 03:41:07 PM (IST)
ಮಳೆಗಾಲದಲ್ಲಿ ಮನೆಯಿಂದ ಹೊರಗಡೆ ಬಂದರೆ ಸಾಕು ಕೆಲವರಿಗೆ ಬೇಗ ಶೀತ, ಗಂಟಲು ಕೆರೆತ, ತಲೆಭಾರ ಸಾಮಾನ್ಯವಾಗಿ ಕಾಣಿಸಿಕೊಳ್ಳುವ ತೊಂದರೆಗಳು. ಇದರಿಂದ ಎಲ್ಲರೂ ಮಳೆಗಾಲದಲ್ಲಿ ಸ್ವಲ್ಪ ಎಚ್ಚರವಾಗಿರಬೇಕು.
ಇವುಗಳಿಂದ ಮುಕ್ತಿ ಪಡೆಯಬೇಕಾದರೆ ಮನೆಯಲ್ಲಿಯೇ ಜೌಷಧವನ್ನು ತಯಾರಿಸಿಕೊಳ್ಳಬಹುದು. ಮನೆ ಕಷಾಯ ಈ ಕಷಾಯ ಪರಿಣಾಮಕಾರಿಯಾಗಿರುತ್ತದೆ. ಕಷಾಯಗಳು ಇವುಗಳು ಆರೋಗ್ಯಕ್ಕೆ ಬಹಳ ಉಪಕಾರಿಯಾಗಿದೆ.
ತುಳಸಿ ಕಷಾಯ: ಈ ಕಷಾಯಕ್ಕೆ ಬೆಲ್ಲವನ್ನು ಹಾಕಿ ಸ್ವಲ್ಪ ಬಿಸಿ ಬಿಸಿಯಾಗಿ ಸೇವಿಸುವುದರಿಂದ ಮಳೆಗಾಲದಲ್ಲಿ ಕಾಡುವ ಶೀತ ಬಾಧೆಯನ್ನು ದೂರ ಮಾಡಬಹುದು.
ಶುಂಠಿ ಕಷಾಯ: ಶುಂಠಿ, ಬೆಲ್ಲ ಹಾಕಿ ಕುದಿಸಿದ ಬಳಿಕ ಹಾಲನ್ನು ಹಾಕಿ ಸೇವಿಸಿದರೆ ಗಂಟಲು ಕೆರೆತ, ಶೀತ, ತಲೆಭಾರ ಸಮಸ್ಯೆಗಳನ್ನು ದೂರ ಮಾಡುತ್ತದೆ.
ಕರಿಮೆಣಸಿನ ಕಷಾಯ: ಬೆಲ್ಲ, ಶುಂಠಿ, ಈರುಳ್ಳಿ ಹಾಗೂ ಕರಿ ಮೆಣಸನ್ನು ಹಾಕಿ ಸರಿಯಾಗಿ ಕುದಿಸಿ ಆ ಮೇಲೆ ಕುಡಿದರೆ ಗಂಟಲು ಕೆರೆತ, ಶೀತವನ್ನು ದೂರ ಮಾಡಲು ಸಹಕಾರಿಯಾಗಿದೆ.
ಮನರಂಜನೆ


ದೇವೇಂದ್ರೊ ಸಿಂಗ್, ಸಹನಾ ಕುಮಾರಿ ಸೋಲು
ಏಜೆನ್ಸೀಸ್| Aug 10, 2012, 04.41 AM IST
ದೇವೇಂದ್ರೊ ಸಿಂಗ್
ಲಂಡನ್: ಒಲಿಂಪಿಕ್ಸ್‌ನಲ್ಲಿ ಪಾಲ್ಗೊಂಡಿದ್ದ ಭಾರತದ ಏಕೈಕ ಹೈಜಂಪ್ ಪಟು ಸಹನಾ ಕುಮಾರಿ ನೀರಸ ಪ್ರದರ್ಶನ ನೀಡುವ ಮೂಲಕ ತಮ್ಮ ಹೋರಾಟಕ್ಕೆ ತೆರೆ ಎಳೆದುಕೊಂಡಿದ್ದರೆ, ಪದಕದ ನಿರೀಕ್ಷೆಯಲ್ಲಿದ್ದ ಬಾಕ್ಸಿಂಗ್ ಪಟು ದೇವೇಂದ್ರೊ ಸಿಂಗ್ ಕೂಡ ಕ್ವಾರ್ಟರ್ ಫೈನಲಿನಲ್ಲಿ ಸೋಲನುಭವಿಸಿ ನಿರಾಸೆ ಮೂಡಿಸಿದ್ದಾರೆ.
ಬೆಂಗಳೂರು ಮೂಲದ ಹುಡುಗಿ ಸಹನಾ ಕುಮಾರಿ ಗುರುವಾರ ನಡೆದ ಮಹಿಳೆಯರ ಹೈಜಂಪ್ ಸ್ಪರ್ಧೆಯ ಅರ್ಹತಾ ಸುತ್ತಿನಲ್ಲಿ 15ನೇ ಸ್ಥಾನ ಪಡೆಯಲಷ್ಟೇ ಶಕ್ತರಾದರು. ಬಿ’ ಗುಂಪಿನಿಂದ ಅರ್ಹತಾ ಸುತ್ತಿನಲ್ಲಿ ಪೈಪೋಟಿಗೆ ನಿಂತಿದ್ದ ಕರ್ನಾಟಕದ ಈ ಅಥ್ಲೀಟ್, 1.80 ಮೀಟರ್ ಎತ್ತರ ಜಿಗಿಯಲಷ್ಟೇ ಸಮರ್ಥರಾದರು.
ಸಹನಾ ಕುಮಾರಿ ಮೊದಲ ಪ್ರಯತ್ನದಲ್ಲಿ 1.80 ಮೀಟರ್ ಎತ್ತರ ಜಿಗಿದು ಶುಭಾರಂಭ ಮಾಡಿದರು. ಆದರೆ ಅವರು ಮುಂದಿನ 1.85 ಮೀ. ಗುರಿಯನ್ನು ಮಾತ್ರ ತಮ್ಮ ಮೂರೂ ಪ್ರಯತ್ನಗಳಲ್ಲಿ ದಾಟಲು ಸಾಧ್ಯವಾಗದೇ ಅರ್ಹತಾ ಸುತ್ತಿನಲ್ಲೇ ಕೈಚೆಲ್ಲಿ ಕೂರಬೇಕಾಯಿತು.
ಹೈದರಾಬಾದ್‌ನಲ್ಲಿ ಕಳೆದ ಜೂನ್ 23ರಂದು ನಡೆದ ರಾಷ್ಟ್ರೀಯ ಅಂತಾರಾಜ್ಯ ಸೀನಿಯರ್ ಅಥ್ಲೆಟಿಕ್ಸ್ ಚಾಂಪಿಯನ್‌ಷಿಪ್‌ನಲ್ಲಿ 1.92 ಮೀಟರ್ ಎತ್ತರ ಜಿಗಿಯುವ ಮೂಲಕ ಒಲಿಂಪಿಕ್ಸ್‌ಗೆ ಅರ್ಹತೆ ಪಡೆದುಕೊಡಿದ್ದ 30ರ ಸಹನಾ ಕುಮಾರಿ ಇಲ್ಲಿ ಮಾತ್ರ ಆ ಸಾಧನೆಯ ಸಮೀಪ ಸಹ ಬರಲಾಗದೇ ಭಾರಿ ನಿರಾಸೆಗೊಳಗಾದರು. ಹೈದರಾಬಾದ್ ಕೂಟದಲ್ಲಿ ಅವರು 2004ರಲ್ಲಿ ಕೇರಳದ ಬಾಬಿ ಅಲೊಸಿಯಸ್ ಸ್ಥಾಪಿಸಿದ್ದ 1.91 ಮೀಟರ್ ದಾಖಲೆಯನ್ನು ಅಳಿಸಿಹಾಕುವಲ್ಲಿ ಯಶಸ್ವಿಯಾಗಿದ್ದರು.
ಉಜ್ಬೇಕಿಸ್ತಾನದ ಸ್ವೆಟ್ಲಾನಾ ರಾಜಿವಿಲ್ 1.96 ಮೀಟರ್ ಎತ್ತರ ಜಿಗಿಯುವ ಮೂಲಕ ಬಿ’ ಗುಂಪಿನಲ್ಲಿ ಅಗ್ರಸ್ಥಾನ ಪಡೆದು ಫೈನಲ್‌ಗೆ ತೇರ್ಗಡೆ ಹೊಂದಿದರು. ಇದೇ ಗುಂಪಿನ ಇತರೆ ನಾಲ್ವರು ಅಥ್ಲೀಟ್‌ಗಳಾದ ಬೆಲ್ಜಿಯಂನ ಟಿಯಾ ಹೆಲ್ಲೆ, ಅಮೆರಿಕದ ಚೌಂಟೆ ಲೊಯೆ, ರಷ್ಯಾದ ಸ್ವೆಟ್ಲಾನಾ ಶಕೊಲಿನಾ ಮತ್ತು ಇರಿನಾ ಗಾರ್ಡೀವಾ ಅವರು ತಲಾ 1.93 ಮೀ. ಎತ್ತರದ ಸಾಧನೆಯ ಮೂಲಕ ಮುಂದಿನ ಹಂತಕ್ಕೆ ಪ್ರವೇಶಿಸಿದರು.
ಈ ಮಧ್ಯೆ ಎ’ ಗುಂಪಿನಲ್ಲಿ 1.93 ಮೀ. ಎತ್ತರ ಹಾರಿದ ಸ್ಪೇನಿನ ರುತ್ ಬೀಟಿಯಾ, ರಷ್ಯಾದ ಅನ್ನಾ ಚಿಚೆರೊವಾ, ಸ್ವೀಡನ್ನಿನ ಎಮ್ಮಾ ಗ್ರೀಗ್ ಟ್ರೆಗಾರೊ ಮತ್ತು ಫ್ರಾನ್ಸ್‌ನ ಮಿಲಾನಿ ಮೆಲ್‌ಫೋರ್ಟ್ ಮುಂದಿನ ಸುತ್ತಿಗೆ ಪ್ರವೇಶ ಖಚಿತಪಡಿಸಿಕೊಂಡಿದ್ದಾರೆ.
ಫೈನಲ್ ಹೈಜಂಪ್ ಸ್ಪರ್ಧೆಗಳು ಆಗಸ್ಟ್ 11ರಂದು ನಡೆಯಲಿವೆ.
ದೇವೇಂದ್ರಗೂ ಸೋಲು, ಪುರುಷರು ಬರಿಗೈಲಿ
ಪದಕದ ಕೊನೆಯ ಆಕಾಂಕ್ಷಿಯಾಗಿದ್ದ ಎಲ್. ದೇವೇಂದ್ರೊ ಸಿಂಗ್ ಸಹ ನಿರ್ಗಮಿಸುವುದರೊಂದಿಗೆ ಈ ಬಾರಿ ಲಂಡನ್ ಒಲಿಂಪಿಕ್ಸ್‌ನ ಪುರುಷರ ಬಾಕ್ಸಿಂಗ್ ಸ್ಪರ್ಧೆಯಲ್ಲಿ ಭಾರತ ಬರಿಗೈಲಿ ಮರಳುವಂತಾಗಿದೆ. ಆದರೆ ಮೊದಲ ಬಾರಿಗೆ ಸೇರ್ಪಡೆಗೊಂಡಿರುವ ಮಹಿಳಾ ಬಾಕ್ಸಿಂಗ್‌ನಲ್ಲಿದ್ದ ತವರಿನ ಏಕೈಕ ಸ್ಪರ್ಧಿ ಎಂ.ಸಿ. ಮೇರಿ ಕೋಮ್ ಕಂಚಿನ ಪದಕ ಗೆದ್ದುಕೊಂಡಿದ್ದೇ ಸ್ವಲ್ಪ ಸಮಾಧಾನದ ಸಂಗತಿ ಎನಿಸಿದೆ.
ಎಕ್ಸೆಲ್ ಏರೆನಾದಲ್ಲಿ ಬುಧವಾರ ಮಧ್ಯರಾತ್ರಿ ನಡೆದ ಪುರುಷರ ವಿಭಾಗದ 49 ಕೆ.ಜಿ. ವಿಭಾಗದ ಬಾಕ್ಸಿಂಗ್ ಕ್ವಾರ್ಟರ್‌ಫೈನಲ್ ಸೆಣಸಿನಲ್ಲಿ ದೇವೇಂದ್ರೊ ಸಿಂಗ್ 18-23 ಅಂಕಗಳ ಅಂತರದಲ್ಲಿ ಐರ್ಲೆಂಡ್‌ನ ಪ್ಯಾಡಿ ಬರ್ನ್ಸ್ ಎದುರು ಸೋಲನುಭವಿಸುವುದರೊಂದಿಗೆ ಪದಕದ ಆಸೆ ಕೈಬಿಡಬೇಕಾಯಿತು.
ತೀರ ಆಕ್ರಮಣಕಾರಿಯಾಗಿಯೇ ಉಭಯ ಆಟಗಾರರು ಗುದ್ದಾಟಕ್ಕೆ ಮುಂದಾದರು. ಹಾಗಾಗಿ ಅತಿ ಹೆಚ್ಚು ಅಂಕಗಳನ್ನು ಈ ಪಂದ್ಯದಲ್ಲಿ ಕಾಣಲಾಯಿತು. ಈ ಮಧ್ಯೆ ಮತ್ತೊಮ್ಮೆ ರೆಫರಿ ತೀರ್ಪುಗಳೂ ಸಹ ಭಾರತೀಯ ಆಟಗಾರನ ವಿರುದ್ಧ ಬರುವುದರೊಂದಿಗೆ ಮಣಿಪುರದ ಬಾಕ್ಸರ್ 20ರ ದೇವೇಂದ್ರೊಗೆ ನಿರಾಸೆ ತಂದಿತು.
ದೇವೇಂದ್ರೊ ಸಿಂಗ್ ನಿಗರ್ಮನದೊಂದಿಗೆ ಲಂಡನ್ ಒಲಿಂಪಿಕ್ಸ್ ಬಾಕ್ಸಿಂಗ್ ವಿಭಾಗದಲ್ಲಿ ಭಾರತದ ಸವಾಲು ಅಂತ್ಯಗೊಂಡಿತು. ಈ ಬಾರಿ ಪುರುಷರ ವಿಭಾಗದಲ್ಲಿ 7 ಹಾಗೂ ಮಹಿಳೆಯರ ವಿಭಾಗದ ಏಕೈಕ ಸ್ಪರ್ಧಿ ಮೇರಿ ಕೋಮ್ ಒಲಿಂಪಿಕ್ಸ್‌ನಲ್ಲಿ ಭಾರತದ ಬಾಕ್ಸಿಂಗ್ ತಂಡ ಪ್ರತಿನಿಧಿಸಿದ್ದರು. ಆದರೆ ಮೇರಿ ಕೋಮ್ ಬಿಟ್ಟರೆ, ಮತ್ತಾರೂ ಪದಕ ಗೆಲ್ಲದೇ ಇರುವುದು ನಿರಾಸೆ ಮೂಡಿಸಿತು.
ಮೊದಲ ಸುತ್ತಿನ ಮುಖಾಬಲದಲ್ಲಿ ಐರ್ಲೆಂಡ್ ಆಟಗಾರ 7-5ರಿಂದ ಮೇಲುಗೈ ಸಾಧಿಸಿ ಶುಭಾರಂಭ ಮಾಡಿದ. ಇದೇ ಸ್ಫೂರ್ತಿಯಲ್ಲಿ ಮುನ್ನುಗ್ಗಿದ ಆಟಗಾರ ಎರಡನೇ ಸುತ್ತನ್ನು ಡಬಲ್ ಅಂಕಗಳ ಅಂತರದಲ್ಲಿ (10-5) ಗೆದ್ದುಕೊಳ್ಳುವ ಮೂಲಕ ನಿಚ್ಚಳ ಗೆಲುವಿನತ್ತ ಮುಖಮಾಡಿದ. ಏತನ್ಮಧ್ಯೆ ದೇವೇಂದ್ರೊ ಸಿಂಗ್ ಮೂರನೇ ಸುತ್ತಿನ ಜಿದ್ದಾಜಿದ್ದಾಜಿದ್ದಿಯಲ್ಲಿ 8-6ರಿಂದ ಮೇಲುಗೈ ಸಾಧಿಸಿದರೂ ಸಹ ಗೆಲುವಿಗೆ ಅದು ಸಾಕಾಗಲಿಲ್ಲ.
ಇದೇ ಮೊದಲ ಬಾರಿಗೆ ಒಲಿಂಪಿಕ್ಸ್‌ಗೆ ಪದಾರ್ಪಣೆ ಮಾಡಿದದ ದೇವೇಂದ್ರೊ ಉತ್ತಮ ಪ್ರದರ್ಶನವನ್ನೇ ನೀಡಿದರು. ಆದರೂ ಸಹ ಎದುರಾಳಿಯ ಪ್ರಹಾರದ ಮುಂದೆ ಭಾರತೀಯನ ಹೋರಾಟ ಸ್ವಲ್ಪ ಕಡಿಮೆಯಾಗಿದ್ದರಿಂದ ದೇವೇಂದ್ರೊಗೆ ಸೋಲಿನ ಕಹಿ ಅನುಭವಿಸದೇ ಇರಲಿಲ್ಲ.
ಮೇಲಾಗಿ ಕ್ರೀಡಾಂಗಣದಲ್ಲಿ ಸೇರಿದ್ದ ಬಹುತೇಕ ಪ್ರೇಕ್ಷಕರು ಐರ್ಲೆಂಡ್‌ನವರೇ ಆಗಿದ್ದರಿಂದ ದೇವೇಂದ್ರೊ ಸಹಜವಾಗಿಯೇ ಕೊಂಚ ಒತ್ತಡಕ್ಕೂ ಒಳಗಾಗಿದ್ದರು.
ಮುಖ್ಯವಾಗಿ ಕಳೆದ 2008ರ ಬೀಜಿಂಗ್ ಒಲಿಂಪಿಕ್ಸ್‌ನಲ್ಲಿ ಕಂಚಿನ ಪದಕ ಗೆದ್ದುಕೊಂಡಿದ್ದ ವಿಜೇಂದರ್ ಸಿಂಗ್ ಮೇಲೆ ಈ ಬಾರಿ ಅತಿಯಾದ ಭರವಸೆ ಇಡಲಾಗಿತ್ತು. ಆದರೆ ವಿಜೇಂದರ್, ಕ್ವಾರ್ಟರ್‌ಫೈನಲ್‌ನಲ್ಲೇ ಸೋಲು ಕಾಣುವುದರಿಂದಿಗೆ ಭಾರತೀಯರು ಭಾರಿ ನಿರಾಸೆಗೊಳಗಾದರು.